
Tisak: NIŠRO, Varaždin 


Apostolskim pismom »Praga urbs« od 26. studenog 1965. 
papa Pavao VI, — na molbu praškog apostolskog administratora 
msgra Františeka Tomdšeka, proglasio je sv. Vojtjeha, drugog 
praškog biskupa, glavnim zaštitnikom praške nadbiskupije. Kao 
što je glas o tom prvom praškom biskupu češke krvi još za njego- 
va života prešao granice njegove biskupije, tako se i poslije nje- 
gove smrti probija kroz stoljeća, te živi i nakon tisuću godina. Ži- 
vot ispunjen ljubavlju prema Bogu i bližnjemu, ljubavlju koja je 
sposobna prekoračiti prividne granice ljudskih sposobnosti radi 
ostvarenja kraljevstva Božjega, nalazi odjeka u ljudskom srcu. 
Takva će ljubav sačuvati svijet. Lik sv. Vojtjeha kratko i jezgrovi- 
to je prije nekoliko godina ocrtao naš zemljak prelat dr. Franti- 
šek Dvornik, profesor na Harvardskom sveučilištu u SAD. On je 
jedan od najboljih poznavalaca njegova vremena. S njegovim 
ljubaznim pristankom dajemo u tisak to još uvijek suvremeno 
djelo. Osobito smo zahvalni izdavačkoj kući, tiskari čeških bene- 
diktinaca u Chicagu, što je dopustila da se ovo djelo objavi. 


KRŠĆANSKA AKADEMIJA, RIM 


PREDGOVOR 


Sveti je Vojtjeh najmanje poznat od svih čeških svetaca. Živio je 
u teškim vremenima — na koncu 10. stoljeća, kada se srednja Evropa 
tek budila za kulturni život i kad se tek stvarao politički okvir u ko- 
jem će se narodi razvijati. Kad je Oton I. 955. godine porazio Mađare 
na Leškom polju kod Augsburga, Češka, oslobođena mađarske opas- 
nosti, bila je na pragu neočekivanog razvitka. Bila je, naime, razdije- 
ljena na dvije kneževine — kneževinu Premyslovića (Pšemislovića) i 
kneževinu Slavnikovića (Slavnjikovića), ali je Boleslav I., u dogovoru 
sa Slavnikovićima, oteo Mađarima ne samo Moravsku i Slovačku, 
nego je zauzeo i Šlesku i zapadnu Galiciju s Krakovom. Činilo se da 
će ta nova, moćna politička tvorevina postati baštinicom Velikomo- 
ravske države, koju bijahu oborili Mađari. 

Na drugoj strani Njemačka, od koje je saska dinastija napravila 
čvrstu cjelinu, prvi je put u povijesti nastupila sa svojim zahtjevima: 
da zavlada zapadnim Slavenima i da ima vodeći položaj u Evropi. Če- 
ška država, koja je tek nastajala, morala je priznati njemačku pre- 
vlast. Kad je Oton I. postigao carsku krunu, upro je svoj pogled pre- 
ma istoku i počeo osvajati zemlje poganskih Polapskih Slavena. 

Taj prvi njemački osvajački val, koji se širio prema istoku, naletio 
je na nepredviđenu zapreku — na poljsku državu, koja se upravo po- 
čela stvarati. Njezin utemeljitelj, Mieszko I. (Mješko I.),.od knežev- 
skog roda Piastova, bio je u dobrim odnosima s Česima. Njegova 
žena Dubravka, kći Boleslava I., stekla je velike zasluga za pokrštenje 
Poljaka, dovevši misionare iz Češke i Njemačke. Ta politička i kultur- 
na suradnja bila je kadra usporiti, pa čak i zaustaviti njemačko na- 
predovanje prema istoku. 


No, poslije Dubravkine smrti, dobri odnosi između Čeha i Polja- 
ka bili su pomućeni. Poljska, koja nije bila podložna Njemačkoj, osje- 
ćala se dovoljno jakom da stane na čelo slavenskog otpora protiv 
njemačke opasnosti. Time što je Mješko zaposjeo područje Krakova i 
Šlesku, zadao je Premyslovićima velik udarac, jer su i oni polagali za- 
htjev na vodstvo. Slavnikovići su, međutim, i nadalje ostali u dobrim 
odnosima s Poljacima, spremni da im priznaju vodeću ulogu. Pozadi- 
na te borbe triju slavenskih dinastija ili nije do sada bila poznata, ili 

je bila krivo ocrtana, naročito od njemačkih povjesničara. Zbog toga 
nije bila shvaćena ni sudbina Vojtjeha, koji je kao Slavniković bio 
jedna od žrtava te borbe. 


Na koncu 10. stoljeća započeo je u Crkvi reformatorski pokret, 
što je nikao iz dvaju središta: iz benediktinske opatije u Clunyju u 
Francuskoj i iz rimske opatije sv. Aleksija i Bonifacija u Italiji. Sveti 
je Vojtjeh imao veze i s jednim i s drugim središtem. On je sa svoje 
strane širio reformatorske ideje u srednjoj Evropi: u Pragu, gdje je 
osnovao bfevnovski (bževnovski) samostan, te u Mađarskoj i Poljskoj. 
Dva predstavnika toga reformatorskog pokreta — rimski monah Ka- 
naparije i sv. Bruno iz Querfurta, Nijemac — napisali su latinski živo- 
topis sv. Vojtjeha. Ta dva životopisa, zajedno s opisom Vojtjehove 
mučeničke smrti što je napisan u Poljskoj, glavni su suvremeni izvori 
za povijest tog sveca. 


Vojtjeh se nije zanimao samo za asketski život u samostanu, nego 
je gorio zanosom za širenje kršćanske vjere među poganima. On ima 
velik udio u pokrštenju Mađara, kratko je vrijeme djelovao i u Polj- 
skoj, a umro je mučeničkom smrću u Prusiji. Mnogi su slijedili nje- 
gov primjer; Vojtjehovo ime izgovaralo se s najvećim poštovanjem u 
cijelom tadašnjem kršćanskom svijetu, na Zapadu, kao i u Rusiji. 

Sv. Vojtjeh se zanimao također za tadašnja politička pitanja. 
Oton III., njemački kralj i rimski car, vrlo ga je volio; s njim je pro- 
gnani praški biskup razgovarao o tom kako najbolje urediti odnos iz- 
među države i Crkve i kako ujediniti kršćanske narode pod vod- 
stvom rimskog cara i rimskog pape. Poslije Vojtjehove smrti Oton 
III., zajedno s papom Silvestrom II., nastojao je ostvariti to ujedinje- 
nje Evrope, ne prisilno, nego pregovaranjem. Nagla je smrt spriječila 
Otona da ostvari tu veliku zamisao. Otona nisu razumjeli njegovi su- 
vremenici, a još manje moderni povjesničari. To nerazumijevanje je 
doprinijelo tome da uloga što ju je sv. Vojtjeh igrao u tadašnjoj Evro- 
pi nije ni do sada dovoljno priznata. 

Osim toga, nemamo temeljite povijesne studije koja bi kritički, 
na osnovu suvremenih izvora, ocrtala sudbinu toga svetog biskupa, 
poniznog monaha i gorljivog misionara, svjesnog Slavena i velikog 
Evropljanina. Životopis što ga je 1898. godine izdao njemački crkveni 
povjesničar H. G. Voigt još se i danas smatra temeljnim djelom o tom 
predmetu. 

Ovaj rad znatno premašuje češku kompilaciju »Sveti Vojtjeh« što 
su je iste godine izdali u Pragu J. Ježek i I. Kr4sl. Godine 1947., kada 
se slavila 950. obljetnica Vojtjehove smrti, u Poljskoj je izašao zani- 
mljiv zbornik o sv. Vojtjehu, u kojem je niz poljskih povjesničara na- 

stojao riješiti neke zagonetke Vojtjehova života na temelju najnovijih 
povijesnih istraživanja. Iste godine izašla je u Brnu lijepa pučka knji- 
žica »Sveti Vojtjeh«, koju je napisao R. Holinka. Ali ni te nove publi- 
kacije ne pružaju ispravnu sliku života i djela svetog biskupa. 

Tokom dužeg vremena bavio sam se poviješću razdoblja u kojem 
je živio sv. Vojtjeh i došao sam do uvjerenja da će sav srednjovjekov- 
ni razvoj srednje Evrope biti ispravno ocijenjen tek kad se ponovno 
istraže i ispitaju strujanja koja su pokretala Evropu u 10. i 11. stolje- 
ću. Na tom sam radio tokom rata u Londonu, a zaključke toga istraži- 
vanja sabrao sam u knjizi »The Making of Central and Eastern Euro- 
pe« (Stvaranje srednje i istočne Evrope), koja je izašla u Londonu go- 
dine 1949. u nakladi »Polish Research Centre« (Poljskog istraživačkog 
centra). U tom djelu čitalac će naći popis svih izvora i spisa koji su 
“važni za povijest sv. Vojtjeha. . 

Mnogo čeških i slovačkih prijatelja s kojima sam bio u vezi, a 
koji su se trudili oko uže suradnje srednjoevropskih naroda koji štu- 
ju sv. Vojtjeha kao svoga zaštitnika, poticalo me je da napišem život 
sv. Vojtjeha za širi krug čitateljstva. Tako je nastalo ovo djelo. 

Ovo djelo posvećujem pobožnoj i časnoj uspomeni opata Proko- 
pa Neužila i urednika Hyneka Dostala. Na njihovu preporuku, Narod- 
ni savez čeških katolika u Chicagu omogućio mi je godine 1922. studij 
na pariškom sveučilištu. Time ujedno zahvaljujem svim požrtvovnim 
američkim sunarodnjacima koji su pomagali taj Savez. 


Ovo djelo o životu i radu sv. Vojtjeha izašlo je u teškim vreme- 
nima, koja traže znatne žrtve od svih nas, a osobito od naroda u sred- 
njoj Evropi, među kojima je sv. Vojtjeh djelovao. Sv. Vojtjeh pokazuje 
kako moramo nositi križeve koje nam Božja Providnost šalje. Okrut- 
na sudbina lišila ga je svega. Gotovo svi njegovi dragi bili su poubija- 
ni, obiteljsko ognjište sravnjeno sa zemljom, on sam bio je prisiljen 
odreći se biskupske časti, zauvijek prognan iz domovine, i živjeti u 
progonstvu. Taj veliki svetac podnosio je teške udarce sudbine s po- 
niznim predanjem Božjoj volji. 

Njegov primjer i njegov zagovor neka jača i nas i sve srednjo- 
evropske narode koji štuju sv. Vojtjeha kao svoga narodnog zaštitni- 
ka! 

František Dvornik 


SV. VOJTJEH I POČECI ČEŠKE I POLJSKE POVIJESTI 


Česi, Poljaci i sv. Vojtjeh. — Prvotna sjedišta Slavena između Odre i Vis- 
le. — Južni Slaveni i Bizant. — Sv. Ćiril i Metod osnivaju slavensku pis- 
menost i bogoslužje. — Sv. Vaclav i njemačka opasnost. — Poljski knez 
Mješko i Nijemci. — Češka kneginja Dubravka. — Prvi apostol Poljaka i 
slavensko bogoslužje u Poljskoj. — Kulturna razina Češke u 10. stoljeću. 
— Poljski Piastovići, prvobitni slavenski rod kao moravski Mojmirovići i 
češki Pfemyslovići. 


Poljski se narod pojavljuje na svjetskoj pozornici tek na 
koncu 10. stoljeća. Pred svjetsku javnost nastupa — za razliku 
od mnogih drugih slavenskih naroda — čvrstim korakom, i 
tako svraća na sebe pozornost tadašnjih gledalaca, te otada 
igra značajnu ulogu u istočnoj Evropi. Mješko I. (962-992), koji 
uvodi Poljsku u svjetsku povijest, ličnost je puna dinamike i 
privlačnosti. Svojim odlučnim nastupom i osnutkom čvrstog 
državnog organizma, on je jedanput zauvijek postavio pred 
ostale evropske vladare pitanje poljske državne samostalnosti. 

Međutim, kulturni svijet postao je svjestan postojanja no- 
voga, poljskog elementa u duhovnom životu Evrope tek za 
Boleslava Hrabroga, kad je Poljska godine 997. položila u 
Gnieznu tijelo sv. Vojtjeha, kojega su kao mučenika ubili Pru- 
si. Po tadašnjim ustaljenim pojmovima neki narod mogao je 
tražiti puno pravo u kršćanskoj kulturnoj zajednici tek onda 
kad se mogao iskazati nekim moćnim zagovornikom kod 
Boga - velikim svecem ili mučenikom. 

Vojtjeh, koji je mladoj Poljskoj dao to pravo, nije bio Po- 
-ljak po svom podrijetlu. Bio je Čeh kojega je kršćanska Polj- 
ska usvojila. No tokom dužeg vremena, njegovo je ime bilo 
slavnije u Poljskoj nego u Češkoj. Česi su imali dva slavna. 
imena, koja su im osiguravala istaknuto mjesto u tadašnjem 
kulturnom svijetu — svetu Ludmilu i svetog Vaclava. Moravlja- 
ni su mogli navoditi dva velika čovjeka (Konstantina — Ćirila i 

Metoda), koji su tamo stigli u drugoj polovici 9. stoljeća iz 
slavnog Bizanta, sjedište tadašnje kulture. 

Česima je tu prednost nad Poljacima dao, prije svega, ze- 
mljopisni položaj zemlje koju su obitavali. Do 5. stoljeća po 
Kristu Česi su zajedno s Poljacima nastavali predjele između 
srednje Odre, Visle i Buge, gdje — prema najnovijim arheolo- 
škim istraživanjima, za koja je najzaslužniji moderni poljski 
znanstveni naraštaj — treba tražiti pradomovinu Slavena. Kre- 
tanje čeških plemena na jugozapad bio je samo nastavak sla- 
venskog širenja, koje je počelo već na koncu prvog tisućljeća 
prije Krista. Tada su brojna plemena krenula na istok, u sa- 
dašnju Ukrajinu, te preplavila i poslavenila domaće pučan- 
stvo. Od tih su plemena nastali Istočni Slaveni. I oni su se da- 
lje širili. Njih je, također, zahvatilo opće kretanje koje je po- 
sebno u tim oblastima Evrope nastalo u 5. i 6. stoljeću po Kri- 
stu, kad su provalili Avari. Slaveni su krenuli i prema jugu, 
probili utvrđeni pogranični pojas Rimskog Carstva i poplavili 


Ilirik — današnju Jugoslaviju — sve do vrata Carigrada. U vrije- | 


me kad su Južni Slaveni zaposjedali Balkan, Zapadni Slaveni 
su zauzimali bivšu zemlju keltskih Boja, koju su germanski 
Markomani bili ispraznili. Druga plemena kretala su se prema 
zapadu sve do Labe i Saale, čak i preko njih. 

Bilo je prirodno da su sva ta plemena morala doći u do- 
dir s tadašnjim kulturnim svijetom prije nego ona koja su 
ostala u prvobitnim sjedištima, živeći mirno iza zidina onih 
bratskih plemena na koja su neposredno nasrtali valovi ne- 
mirnih prevrata. 

Južni i Istočni Slaveni došli su u dodir s Bizantom, bašti- 
nikom i nastavljačem starog Rima, jedinom tadašnjom kultur- 
nom velesilom. Njihova je sudbina bila sretnija negoli sudbi- 
na njihove zapadne braće. Bizantsko carstvo, vjerno svome 
kršćanskom kulturnom poslanju, radije je pustilo svoje zapad- 
ne pokrajine da padnu u ruke novih barbara, nego da opozo- 
ve svoje legije s istoka, gdje su nasrtali veliki neprijatelji krš- 
ćanske civilizacije što ju je predstavljao Bizant — Perzijanci i 
kasnije islamski Arapi. U toku dva-tri stoljeća Južni Slaveni su 
se tako učvrstili da je u vrijeme kad je Mješko I. u ime svoga 
naroda tražio pravo na samostalni državni život, Simeon Veli- 

ki, bugarski car, sa svojim boljarima kucao na vrata Carigra- 
da, okružen slavenskim biskupima i svećenicima, koji su imali 
slavenske knjige. Tražio je ulaz i carsku krunu. 


Ni Preslava ni Sofija nisu postale trećim Rimom, kao što 
je to sanjao veliki Bugarin. Taj je naslov pripao Moskvi, bašti- 
nici Kijeva, glavnom gradu Istočnih Slavena, koji su upravo, 
slobodno i radosno, ulazili u kulturno područje Bizanta, »za- 
štitnika Kristove vjere«. 


Zapadni Slaveni su «s toga stajališta bili manje sretni. Kre- 
ćući prema zapadu, nisu naišli na stari imperium sa stoljetnom 
tradicijom, profinjen duboko proživljenom kulturom, kako je 
to bio slučaj s Bizantom, nego na mladu franačku državu, 
samozvanu baštinicu Rima. Bilo je to carstvo puno dina- 
mike, polubarbarsko, bez tradicije, tek nedavno pokršteno, ali 
zato još ponosnije na svoje kršćanstvo. Karlo je Veliki raširio 
njegove granice do Save, Dunava i Labe, pokazujući tako 
smjer za daljnje širenje. 

Pogibelj za Zapadne Slavene bila je to veća, što su bili ne- 
posredni susjedi istočnog dijela Carstva, koji je bio manje dir- 
nut rimsko-kršćanskom kulturom nego zapadni dio — stara 
Galija i Germanija oko Rajne. Sase je tek Karlo Veliki prisilio 
da se pridruže Carstvu i prime kršćanstvo. To im je bio razlog 
više da se podaju bezobzirnom osvajanju. Štoviše, kršćanstvo 
im je trebalo dati pravni naslov (opravdanje), priznat od cijele 
tadašnje Evrope. 

Izgledalo je da će Bizant, stvarni baštinik Rima, spriječiti 
te planove. Uistinu, samo blizini Bizanta Hrvati zahvaljuju za 
sačuvanost svoje narodne samostalnosti. Ono što su Franci os- 
Vojili iza Save i Drave nisu uspjeli sačuvati. Kad je u prvoj po- 
lovici 10. stoljeća knez Mojmir uspio sjediniti moravska ple- 
mena i osnovati prvu slavensku državu u tim krajevima, bila 
je, za njegova nasljednika Rastislava, Bizantu dana prilika da i 
tu, na sjeverozapadu, intervenira te, barem trenutačno, pomr- 
si planove franačke ekspanzije. Franačko osvajanje je oko god. 
828. stiglo do Nitre (Njitra), gdje je salzburški nadbiskup te 
godine posvetio crkvu. Bila je to ujedno najsjeveroistočnija 
točka do koje je stigao franački utjecaj. 

Mojmir je zaustavio franačko nadiranje prema Tatrama 
kad je iz Nitre protjerao kneza Pribinu i Slovačku pridružio 
Moravskoj. Time je i ne znajući učinio veliku uslugu Poljskoj, 
koja je bila u nastajanju, jer ju je zauvijek oslobodio franačke 
opasnosti i germanskog napadaja s juga. Kad se Ljudevit Nje- 
mački, želeći jedanput zauvijek slomiti Rastislavov otpor, 
udružio s Bugarima, koji su tada graničili s Velikom Morav- 
skom na rijeci Tisi, Rastislav mu se suprotstavio na način koji 
iznenađuje. God. 862. njegovo je poslanstvo ponudilo bizant- 
skom caru Mihajlu III. kulturni pakt. Bizant je prihvatio Rasti- 
slavov prijedlog. Političko savezništvo bilo je upereno protiv 
Bugarske, i stvarno se potvrdilo god. 863., kad su Bugari kre- 
nuli u pomoć Ljudevitu Njemačkom protiv Rastislava, ali ih je 
bizantska vojska s mornaricom napala s leđa, te su morali ka- 
pitulirati. : 

Kulturni sporazum trebao je biti zapečaćen posebnim po- 
slanstvom kojemu su bili na čelu dva brata: Konstantin-Ćiril i 
Metod. Oni su bili odlični predstavnici bizantske kulturne ob- 
nove u 9. stoljeću. Taj je čin bio od velikog značenja; da se u 
potpunosti ostvario, mogao je imati presudni utjecaj na daljnji 
razvoj ne samo Slavena, nego cijelog Zapada i sveukupne Cr- 
kve. Naime, grčki su misionari utemeljili slavensku Crkvu s 
rimskom liturgijom na slavenskom jeziku. Njihovo djelovanje 
u Moravskoj izazvalo je pažnju i u Rimu. Papa Hadrijan IL. i 
Ivan VIII. shvatili su da bi djelo grčke braće moglo postati 
najboljim sredstvom za zaustavljanje širenja i ponositosti ger- 
manske Crkve. Zato su ne samo potvrdili slavensku liturgiju u 
Moravskoj, nego je Hadrijan II. za Metoda obnovio slavnu. sir- 
mijsku (srijemsku) metropoliju, koja je iščezla za provala Sla- 
vena i Avara u rimsku provinciju Ilirik, i dodijelio joj cijelu 
Panoniju i Moravsku. 

U toj crkvenoj tvorevini — koja je značila neobičan pre- 
okret u tadašnjoj crkvenoj praksi — djelomice je imala udjela i 
Poljska. Rastislavov nasljednik Svatopluk raširio je svoju vlast 
ne samo do Češke i na slavenska plemena među Labom i Saa- 
lom nego i na istok. U staroslavenskom životopisu sv. Metoda 
čitamo vijest da je Svatopluk podvrgao i vislanskog kneza. Ta 
je vijest vrlo važna jer nam otkriva što se u međuvremenu do- 

gađalo među poljskim plemenima koja su graničila s češkim i 
moravskim plemenima. Među njima opažamo isti kristaliza- 
cijski proces. Slavenska vislanska plemena stvorila su u to vri- 
jeme neku političku tvorevinu, koja je bila pridružena energič- 
nim Svatoplukovim zahvatom velikomoravskoj državi. Iz toga 
možemo s pravom zaključiti da su se grčko-slavenska kultura, 
što su je u Moravskoj posijali Konstantin-Ćiril i Metod, a tako 
i slavenska liturgija raširile i na kasnije područje Krakova, u 
porječju donje Visle. 

Teško je zamisliti kako bi tekao razvoj Zapadnih Slavena 
da su velikomoravska država i ćirilometodska Crkva dulje 
potrajale. Vjerojatno bi se u tim krajevima bila stvorila velika 
slavenska država, poduprta visokom bizantskom kulturom, sa 
slavenskom osebujnošću u pismu i jeziku, koja bi postala kri- 
stalizacionim središtem što bi s vremenom privlačilo sva za- 
padnoslavenska plemena. Pa, kad toj tvorevini i ne bi bilo us- 
pjelo očuvati i ujediniti sva ta plemena, bio bi zacijelo iz nje 
izišao prvi pokušaj da se stvori zajednička država čeških, slo- 
vačkih i poljskih plemena. 

Mađarska provala pomogla je Nijemcima da onemoguće 
taj prvi pokušaj sjedinjenja Zapadnih Slavena, posebno polj- 
skih, čeških i slovačkih plemena. Ali ni nakon propasti veliko- 
moravske države poljska plemena nisu osjetila čvrstu njemač- 
ku šaku. Između njih i Nijemaca smjestili su se Česi, koji su se 
pod vodstvom knezova iz roda Pfemyslovića ujedinili i djelo- 
mično primili nasljedstvo Velike Moravske. 

Jedno je sigurno: pokušaj da se Zapadni Slaveni ujedine 
nije uspio. Slavenska liturgija, uvedena u Moravsku, Slovačku, 
Češku i u jedan dio kasnije Poljske, bila je osuđena na pro- 
past, jer se sam Rim odrekao pokušaja Hadrijana II. i Ivana 
VIII. da tu tvorevinu upotrijebi protiv bezobzirnog osvajanja 
germanske Crkve. 

Radilo se o tome kako tu naglu promjenu prenijeti u život 
čeških plemena, a da njihov razvoj ne pretrpi velike štete. 
Stvar nije bila laka jer je Njemačka baš tada proživljavala 
novo razdoblje svoga razvoja. God. 911., kad je za kralja bio 
izabran Konrad, franački vojvoda, završava razdoblje propada- 
nja njemačke države i počinje ona prava srednjovjekovna Nje- 

mačka, savez knezova i naroda koji priznaju vlast narodnog 
kralja. Kad je na prijestolje stupio Henrik Ptičar iz saske dina- 
stije (919), započeo je slavni period toga razdoblja obnovljene 
njemačke države. 


Na sreću, Česi su u mladom knezu Vaclavu našli ličnost 
koja je znala točno ocijeniti političko stanje te iz toga izvesti 
ispravne zaključke. Knez je Vaclav priznao njemačko vrhovni- 
štvo nad svojom državom i time očuvao Češku od izravnog 
njemačkog napada, koji se usmjerio protiv Polapskih Slavena. 
Time je knez, i ne znajući, očuvao Poljake od njemačkog napa- 
.da, koji ih je mogao ugroziti s jugozapada. 

Knez _.je Vaclav učinio svome narodu još jednu uslugu. 
Svojom mučeničkom smrću (god. 929.) stekao je Česima časno 


mjesto u tadašnjoj kršćanskoj zajednici. Česi su bili stavljeni: 


uz bok tadašnjim civiliziranim narodima, jer su na nebesima 
imali moćnog zagovornika, svetog Vaclava. Glas o njemu nad- 
visio je slavu njegove bake sv. Ludmile, također mučenice 
Kristove. 

Širenje obnovljene njemačke države usredotočilo se na 
kraj između Labe i Odre. Henrik je očistio i god. 927. obnovio 
brandenburšku (braniborsku) marku (tj. pograničnu oblast) i 
osnovao marku meissensku (mišanjsku). Uredio je markgro- 
fiju među Ratarima (Redarijanima) na lijevoj obali Odre te 
podvrgao Bodriće. Za vladavine Otona I. Velikog (936-973) sa- 
ski vojvoda Herman Billung i zloglasni markgrof Gero harali 
su u braniborskom kraju među Bodricima (Bodrićima) i Ljuti- 
cima (Ljutićima). 

Opasnost je zakucala na vrata oblasti koju su obitavala 
poljska plemena. Na sreću, Poljaci su u tom sudbonosnom tre- 
nutku našli obranu u ličnosti Mješka I., kneza koji se znao 
suprotstaviti novoj pogibelji. Na sličan način kao što je to uči- 
nio češki Vaclav, tako je i poljski Mješko priznao vrhovnu nje- 
mačku vlast nad jednim dijelom Pomorja (Pomeranije), što je 
graničio s Polapskim Slavenima. Time je osigurao njemačku 
neutralnost i sretno osvajanje cijelog Pomorja uključivši i 
Szčzecin (Šćećin). Njemačka je opasnost prisilila Mješka da oz- 
biljno misli na obranu i Nijemcima oduzme svaku priliku in- 
tervencije na njegovu teritoriju. Glavna izlika njemačkog šire- 

nja među Polapskim Slavenima bilo je širenje kršćanstva. Bio 
je to cilj koji je tada u očima svih kršćanskih naroda opravda- 
vao bilo koji pothvat među poganskim plemenima. Slično 
kao moravski knez Rastislav, tako je i Mješko htio tu izliku 
ukloniti prihvativši kršćanstvo. Međutim, nije ga htio primi- 
ti od Nijemaca, nego od drugog naroda. Prva Mješkova žena 
Dubravka bijaše kći češkog kneza Boleslava I., brata sv. Vacla- 
va. U samom tom približavanju vidimo dokaz državničke na- 
darenosti poljskog kneza. Česi su tada bili jedino pleme Za- 
padnih Slavena koje je stvorilo uređenu državnu cjelinu. Po- 
red toga, uživali su poštovanje njemačkih susjeda, jer su imali 
dva mučenika za vjeru Kristovu: sv. Ludmilu i sv. Vaclava. Če- 
ška kneginja Dubravka postala je prvim poznatim apostolom 
Poljske. 

S njome su došli u Poljsku, uz latinske svećenike, svećeni- 
ci slavenskog obreda. Slavenska je liturgija živjela u Češkoj i 
nakon propasti Velike Moravske. Prema najnovijim istraživa- 
njima mora se dopustiti da je u Češkoj bila dvojezična liturgi- 
ja do kraja 11. stoljeća. Pored latinskog bogoslužja, živjelo je u 
cijeloj Češkoj i slavensko bogoslužje rimskog obreda. Opet je, 
dakle, Poljska došla u okružje staroslavenske liturgije i kultu- 
re, koju su osnovala sveta braća Konstantin-Ćiril i Metod. 

Moramo samo žaliti što se ta kultura nije mogla razvijati, 
ni u Češkoj ni u Poljskoj. Njezina vrijednost bila je od velikog 
značenja u prvoj polovici 10. stoljeća, i zacijelo nadvisivala sve 
što su Česima i Poljacima mogli tada ponuditi njemački sveće- 
nici. Do sada imamo neke liturgijske spomenike koji svjedoče 
o njezinoj dubini i vrijednosti. To su prije svega životopisi 
Konstantina-Čirila i Metoda, napisani u Moravskoj na koncu 
9. stoljeća, i to slavenskim pismom (glagoljicom) što ga je izu- 
mio Konstantin-Ćiril. Obje su biografije, kako pokazuju po- 
sljednja znanstvena istraživanja, književno blago s kojim se ne 
može usporediti ništa što su u to vrijeme stvorili zapadni na- 
rodi pridobiveni za kršćanstvo. Tu pripada i prijevod Svetog 
Pisma, velika liturgijska književnost, čiji su autori sveta bra- 
ća i njihovi učenici. 

U prvoj polovici 9. stoljeća nastala je u Češkoj tzv. Staro- 
slavenska legenda sv. Vaclava što ju je napisao Čeh ili Mora- 

vljanin po podrijetlu; ona je proizašla iz škole sv. Metoda. To 
književno djelo nadmašuje sve što su tadašnji njemački misio- 
nari mogli ponuditi Slavenima. 

Visoka razina grčko-slavenske kulture, koja je još u 10. 
stoljeću vladala u Češkoj, dokumentirana je i naobrazbom 
koju je bilo moguće steći na kneževu dvoru u prvoj polovici 
10. stoljeća. U ono doba, kad njemački knezovi nisu znali ni pi- 
sati, češki knez Vaclav znao je pisati ne samo latinski, nego i 
slavenski, a možda i grčki. Njegova nećakinja Mlada, utemelji- 
teljica prvog benediktinskog samostana u Češkoj (u Pragu), 
bila je također naobražena, kao i Dubravka i Boleslav I. Bila 
je to, dakle, visoka kultura što su je tada Poljaci dobili od 
Čeha, pa je velika šteta što nije dulje potrajala. 

Pojava Mješka I. u poljskoj povijesti činila se mnogim po- 
vjesničarima prenaglom. Mješko (962-992) je ne samo ujedinio 
sva poljska plemena, nego je i raširio poljsko gospodstvo sve 
do Pomorja (967), osvojio Šlesku i krakovsku oblast, koju je — 
kako ćemo još vidjeti — oteo Češkoj (990). To se činilo preveli- 
kim djelom da bi se moglo pripisati slavenskom knezu koji je 
tek izlazio iz tame barbarstva. Zato su njemački povjesničari 
podržavali pretpostavku da je vladarski poljski rod, iz kojega 
je proizašao Mješko, bio skandinavskog, dakle germanskog 
podrijetla. 

Ta pretpostavka je potpuno neopravdana. Piastovići su 
bili slavenski rod kao i moravski Mojmirovići i češki Pfemy- 
slovići. Blistavi nastup Mješkov možemo objasniti time što je 
njegova vladavina bila posljedica duljeg, mirnog pa zato ano- 
nimnog razvoja poljskih plemena, u kojemu se ne može vidjeti 
ništa neprirodno. Poljska su plemena kroz duga stoljeća bila 
očuvana od napada izvana. Čuvala su ih plemena češka, mo- 
ravska, slovačka i polapska, pa je zato njihovo učvršćivanje 
moglo teći mirnijim tokom. 

I. 


SVETI VOJTJEH U MAGDEBURGU 


Slavnikovići — kneževski rod čeških Hrvata. Njihovo podrijetlo i sudbi- 
na. — Slavnikovići i Pfemyslovići. — Utemeljenje češke i poljske biskupije. 
— Slavnikovići i saski kraljevski rod. — Mladi Vojtjeh na studiju u Mag- 
deburgu. 

Mješkovim nastupom na povijesnoj pozornici započinje 
novo razdoblje poljsko-čeških odnosa, na koje djelotvorno 
utječe drugi praški biskup. Vojtjeh je potjecao iz kneževskog 
roda Slavnikovića. Vlast Slavnikovića protezala se od desne 
obale Labe do Kladska i Šleske, a na jugoistoku do moravskih 
granica. Podrijetlo i razvoj toga vlastelinstva nisu do sada pot- 
puno proučeni. Općenito se priznaje da u toj oblasti treba tra- 
žiti i prebivalište Hrvata, o kojima ima spomena u osnivačkoj 
povelji praške biskupije. 

Pitanje o podrijetlu Hrvata nije još potpuno riješeno. Naj- 
vjerojatnija je pretpostavka da su Hrvati podrijetlom Sarmati, 
srodnici Perzijanaca. U vrijeme kad su Slaveni počeli naselja- 
vati današnju Ukrajinu, oblast južne Rusije ovladala su razna 
sarmatska plemena. Kako se vidi iz bizantskih izvora, jedno je 
od tih plemena — Anti — zavladalo nad Slavenima koji su obita- 
vali kraj oko rijeka Pruta, Dnjestra i Buga te se stopilo s nji- 
ma, također jezično, u jednu cjelinu. Budući da neki arapski i 
bizantski izvori govore o Bijeloj Hrvatskoj u zakarpatskoj 
oblasti, današnjoj Galiciji, s pravom zaključujemo da je slična 
situacija nastala i među slavenskim plemenima u Galiciji, 
samo što su tamo nad tim plemenima zavladali Hrvati, pleme 
a s Antima. Dio Hrvata zavladao je istočnim dijelom Če- 
ške. 

Teško je utvrditi kada se to dogodilo. Možda za provale 
Huna u južnu Rusiju. Budući da bizantski car Konstantin IX. 
Porfirogenet, koji je vladao u 10. stoljeću, govori također o 
Bijeloj Srbiji, između Saale i Labe, u današnjoj Saskoj, oprav- 

dana je pretpostavka da su Srbi bili pleme srodno Hrvatima i 
da su učvrstili svoju vlast u Bijeloj Srbiji među tamošnjim Sla- 
venima. Njihovo se ime do danas sačuvalo kod Lužičkih Srba. 


Dio Srba i većina Hrvata napustili su Bijelu Srbiju i Bijelu 
Hrvatsku u 7. stoljeću, na poziv bizantskog cara Heraklija, koji 
je trebao njihovu pomoć u borbi protiv Avara. Avari, uništivši 
državu poslavenjenih Anta, zauzeli su cijelu Ugarsku i rimsku 
provinciju Ilirik, koja je obuhvaćala cijelu današnju Jugoslavi- 
ju. Hrvati su, dakle, porazili Avare i oslobodili slavenska ple- 
mena što su obitavala Dalmaciju i Slavoniju između Drave i 
Save. Car im je povjerio vrhovnu vlast nad tamošnjim Slaveni- 
ma, s kojima su se njihova plemena stopila po jeziku i narod- 
nosti. 

Tako se može, prema sadašnjim istraživanjima, objasniti 
razvoj Slavena u Lužici, Galiciji i Jugoslaviji. Prihvatimo li to 
moravske države na istok preko Visle i Krakova sve do rijeke 
Strija, te na zapad između Saale i Labe. Svatopluk je pridružio 
svojoj državi obje kneževine koje su već prije postojale kao 
političke jedinice. Obje kneževine bile su, naime, oslabljene 
odlaskom jednog dijela Hrvata i Srba, koji su među Slavenima 
sačinjavali nešto nalik na plemićki stalež sa sređenim vojnim 
jedinicama. To je Svatopluku znatno olakšalo posao osvajanja. 


Češki Hrvati nisu krenuli prema jugu sa svojim zemljaci- 
ma. Ostali su u svojoj postojbini i potpuno se stopili s doma- 
ćim žiteljstvom. Hrvate u Češkoj i u krakovskoj oblasti pozna- 
vao je anglosaski kralj Alfred, koji je vladao u 10. stoljeću. Nji- 
ma se također pridružila Dragomira poslije ubojstva svoga 
sina, sv. Vaclava. Čini se da je takav razvoj zbližio Hrvate s di- 
namičnim plemenom Čeha, koje je vodio rod Pfemyslovića. 
Zajedno s Ptemyslovićima također Slavnikovići — a to je bio 
vladajući hrvatski rod — sudjelovali su u pohodu protiv Mađa- 
ra i pomogli Boleslavu I., nakon poraza Mađara na Leškom 
polju god. 955, osvojiti ne samo Slovačku nego i Šlesku te kra- 
kovsku oblast sa zapadnim dijelom Galicije. Tako je bila osno- 
vana prva velika češka država i baštinica Velike Moravske, 
pod političkim vodstvom Pfemyslovića Boleslava I. 

Samostan na Monte Cassinu (sadašnje stanje). 


Vojtjehov otac Slavnik podržavao je prijateljske veze s 
Pfemyslovićima, vodećim rodom u zapadnom dijelu Češke. 
Sjedište njegova roda bila je Libica na rijeci Cidlini, nedaleko 
od granica kneževine Pfemyslovića. Njegova žena Stfezislava 
(Stšezislava) bila je, kako se čini, sestra sv. Vaclava i Boleslava 
I. U Libici se rodio i Vojtjeh god. 956. Njegovo ime »Utčcha 

voje« (Utjeha vojske) pokazuje da su ga njegovi roditelji bili 
odredili za svjetski stalež: da mačem širi slavu svoga roda. 


Iz tih događaja proizlazi da rod Slavnikovića u vrijeme sv. 
Vojtjeha predstavlja posljednji dio u razvoju što je vodio sta- 
panju slavenskih plemena, koja su se u 6. stoljeću po Kr. nase- 
lila u zemlju bivših keltskih Boja. Od toga je imena izvedeno i 
latinsko ime Češke : Bohemia. Da bismo mogli prosuditi dalj- 
nji razvoj, potrebno je naglasiti da je oblast Slavnikovića 
neposredno graničila s novom poljskom državom, koju je 
učvrstio Mješko. 

Dalje, nužno je imati pred očima da se u vrijeme kad sv. 
Vojtjeh zahvaća u povijest bratskih naroda, utjecaj iznova sje- 
dinjene njemačke države već čvrsto ukorijenio u Češkoj i Polj- 
skoj. Udaljenija Poljska stajala je s toga gledišta bolje nego Če- 
ška. Vidimo to po činjenici da je Mješku prije nego Česima po- 
šlo za rukom dobiti samostalnu biskupiju. Mada su on i nje- 
gov narod mnogo kasnije primili kršćanstvo, Mješko je već 
god. 968. uspio osnovati samostalnu crkvenu organizaciju. Pr- 
vim poznanskim biskupom bio je, dakako, Nijemac Jordan. 
Poznanska je biskupija bila neposredno podređena papi. Tvrd- 
nja mnogih njemačkih povjesničara da je poznanski biskup 
bio podređen magdeburškoj metropoliji ne može se dokazati. 
Poznan (Poznanj) je bila poljska biskupija za zemlje poljskog 
naroda, te je utjecaj poljskog kneza bio mjerodavan kako za 
njeno utemeljenje tako i za njezin razvoj. 


Češki Boleslav I. uzalud je nastojao uspostaviti samostal- 
nu prašku biskupiju. Čini se da je Ivan XIII. dao za to prista- 
nak već god. 967., kako proizlazi iz pisma koje je bl. Mlada do- 
nijela iz Rima u Češku. Boleslavove zemlje bile su suviše blizu 
njemačkim duhovnim središtima, a tadašnji regensburški bi- 
skup znao je u Rimu isposlovati da ne mora svoje povlastice 
ustupiti drugima. Tek god. 973., poslije smrti toga biskupa, pa- 
pinsku je odluku potvrdio Oton I. u prilog Boleslava II. Osnu- 
tak je bio proveden u djelo tek god. 975. Car Oton II. podre- 

dio ju je metropoliji Mainz, premda je Regensburg bio mnogo 
= bliže i imao veće zasluge za pokrštenje Češke. Nova je njemač- 
ka dinastija i u toj stvari ljubomorno čuvala svoje interese, ne 

dopuštajući da Bavarska — gdje nova dinastija iz Saske nije 
imala najjaču potporu — na bilo koji način raširi svoj utjecaj u 
Češkoj. 

Ipak je zanimljivo da nova biskupija nije bila podređena 
Magdeburgu. Magdeburg je bio važan crkveni i kulturni cen- 
tar od god. 937., kad je Oton I. tu osnovao opatiju i pozvao 
monahe iz slavnog samostana sv. Maksimina u Trieru. Od god. 
968. Magdeburg je bio sjedištem nadbiskupa. Saska je dinasti- 
ja htjela od njega učiniti metropolu za obraćenje svih Polap- 
skih Slavena. Oton II. se po svoj prilici bojao da se pripoje- 
njem Praga moć magdeburškog nadbiskupa ne bi previše po- 
većala. 


Inače, saski je kraljevski dvor nastojao što više učvrstiti 
svoj utjecaj u Češkoj. Prvim biskupom u Pragu postao je Diet- 
mar, saski monah iz benediktinskog samostana u Magdebur- 
gu, koji je živio duže vremena u Češkoj i naučio češki jezik. 
Saski je rod došao u rodbinske veze sa Slavnikovićima. Time 
se za svaki slučaj osigurao protiv vladajućeg roda u Češkoj, 
Pfemyslovića. 


Slavnikovići su podržavali vrlo žive odnose sa Saskom, 
osobito s magdeburškom metropolijom. God. 961. zaustavio se 
Adalbert, kasniji magdeburški nadbiskup, u Libici, sjedištu 
roda Slavnikovića. Bio je on tada u misionarskoj ekspediciji 
za Rusiju, kako kažu povijesni izvori. Moguće je da to nije bio 
jedini put što je on bio u Libici. Znamo da se Adalbert veoma 
trudio kako bi njegova metropolija raširila svoju nadležnost 
na sve Slavene na desnoj obali Labe. Ne može se isključiti ni 
to da je nastojao dobiti i teritorij Slavnikovića. 


Adalbert je, štoviše, za vrijeme svoga boravka u Libici 
izvršavao svoju biskupsku vlast. Životopisci sv. Vojtjeha zabi- 
lježili su nam vijest o nadbiskupovu boravku u Libici samo 
zato što je tamo god. 961. podijelio Vojtjehu, zajedno s drugim 
mladićima, svetu potvrdu. Vojtjeh je tada bio malen dječak, 
jer se rodio oko 956. godine. Ni nadbiskup ni mali Vojtjeh 
nisu se sjećali toga obreda jer je kasnije isti nadbiskup Vojtje- 
hu udijelio potvrdu drugi put. 

God. 972. mladi je Vojtjeh ponovno vidio nadbiskupa 
Adalberta u njegovu biskupskom sjedištu. Vojtjehovi roditelji 
poslali su sina u Magdeburg da stekne odgovarajuću naobra- 
zbu. 

Magdeburg je, zahvaljujući skrbi kraljevskog roda sasko- 
ga, postao važnim kulturnim središtem. Pored samostanske 
škole bila je tu osnovana i biskupska škola, koja bi imala pri- 
vlačiti mladi naraštaj slavenskih kneževskih rodova na desnoj 


obali Labe. Poglavarom te škole bio je slavni Oderik, koji se, 


zajedno s Francuzom Gerbertom iz Aurillaca, kasnije papom 
Silvestrom IL, brojio među najodličnije kulturne ličnosti za- 
padne Crkve u drugoj polovici 10. stoljeća. 


Nadbiskup je Adalbert ispravno shvatio značenje toga što 
je njegovoj skrbi bio povjeren sin kneza Slavnika, koji je bio 
glava drugog najmoćnijeg roda u Češkoj. Htio je odgojiti bu- 
dućeg biskupa češkog naroda. Zato mu je na krizmi dao svoje 
ime: Adalbert, pod kojim je Vojtjeh poznatiji na Zapadu. 


Nije bez značenja ovom prilikom spomenuti da Pfemyslo- 
vići, vladajući rod češki, nisu imali iste sklonosti kao Slavniko- 
vići. Boleslav I., vjeran đjedovskoj predaji, nije poslao svoga 
sina Strachkvasa-Kristijana, također predodređenog za crkve- 
nu službu, u Magdeburg, nego u Regensburg, staro bavarsko 
biskupsko sjedište. 

Još je jedno potrebno naglasiti. Iz činjenice da su glavni 
češki rodovi slali svoje sinove na studije u Njemačku, proizlazi 
da su oni grčko-slavenski izvori što su ih Konstantin-Ćiril i 
Metod donijeli u Moravsku i Češku, a koje su podržavali nji- 
hovi đaci, počeli malo-pomalo presušivati, jer nisu više bili 


povezani s maticom — Bizantom. Vojtjeh i Strachkvas bili su. 


zacijelo upoznati s temeljima te slavenske kulture, čije je slav- 
no vrijeme već bilo prošlo. U drugoj polovici 10. stoljeća sla- 
venski svećenici više se nisu mogli natjecati s onim što su u 
Njemačkoj mogla ponuditi Česima i Poljacima latinska kultur- 
na središta. 

Vojtjeh je proživio u Magdeburgu devet godina. Pratio ga 
je tamo sin jednoga od odanih pristalica Slavnikovića: Radla, 
koji nije bio mnogo stariji od njega. Radla je bio njegov drug i 

u Libici, gdje su obojica stekla temelje svoje naobrazbe. Voj- 
tjeh je bio nadaren đak, i njegovi roditelji su veoma dobro 
platili usluge koje je Oderik ukazao njihovu sinu. Oderika su 
njegovi suvremenici nazivali »novim Ciceronom«. Inače on 
nije bio čovjek koji bi odbacivao novac. S Vojtjehom je bio.za- 
dovoljan sa svakog stajališta. 

U Magdeburgu se Vojtjeh vladao kao svi mladići njegove 
dobi. Od vremena do vremena bilo je potrebno da mu učitelji 
jače naglase njegove dužnosti. Njegovi su životopisci zabilježili 
da je Vojtjeh u takvim prigodama — na češkom, njemačkom i 
latinskom jeziku — obećavao da će se popraviti. Katkada se 
igrao s drugim mladićima i djevojkama što su bile odgajane u 
djevojačkoj samostanskoj školi. Bio je veseo i bezbrižan, ali je 
ponekad bio zaokupljen ozbiljnijim mislima; u takvim trenuci- 
ma se posvećivao askezi i molitvi. Kući se vratio god. 981., po- 
slije smrti nadbiskupa Adalberta, kad je Oderik, dotadašnji 
upravitelj škole, bio pozvan na saski kraljevski dvor. Vratio se 
na vrijeme da još nađe oca u životu. Otac mu je umro iste go- 
dine, a poglavarom Slavnikovića postao je Vojtjehov brat So- 
bčslav (Sobjeslav). , 

III. 


SVETI VOJTJEH — BISKUP U PRAGU 


Mladi Vojtjeh predodređen za nasljednika biskupa Dietmara prema do- 
govoru između Pfemwslovića i Slavnikovića. — Moravska biskupija. — 
Obrat u Vojtjehovu životu. — Sv. Vojtjeh i pokret obnove u Crkvi. — Za- 
preke u Vojtjehovoj apostolskoj djelatnosti. — Vojtjeh napušta biskupiju. 
— Boravak na Monte Cassinu u Italiji. — Grčki monah sv. Nil preporuču- 
je Vojtjeha opatu rimskog samostana. 


Nakon svoga povratka u Češku mladi je Vojtjeh promije- 
nio prvobitni plan svojih roditelja u pogledu svoje buduć- 
nosti. Namjesto životnog puta u svjetskim službama Vojtjeh je 
izabrao da postane borcem Kristovim. Nakon što je primio 
niže redove, dodijeljen je kleru glavne praške crkve. Tadašnji 
praški biskup Dietmar zaredio ga je za podđakona. U tom rje- 
šenju možemo vidjeti politički motiv. Sve svjedoči o tome da 
su dva najmoćnija češka roda napravili međusobne ustupke 
kako bi se zajamčio miran život slavenskih plemena u Češkoj i 
njihov razvoj. I Pfemyslovići su imali svoga kandidata za cr- 
kveni stalež. To je bio brat Boleslava II., Strachkvas-Kristijan. 
Budući da je češki biskup imao sjedište u Pragu, koji je bio 
središte oblasti Premyslovića, činilo se prirodnim da Dietma- 
rov nasljednik bude član roda Pfemyslovića. Pfemyslovići su 
napravili ustupak Slavnikovićima, te odredili da Dietmarov 
nasljednik na praškoj stolici bude pripadnik roda Slavnikovi- 
ća: Vojtjeh — Adalbert. 


Taj ustupak, učinjen Slavnikovićima, bio je od velikog 
značenja. Treba naime imati na umu položaj praškog biskupa 
prema knezu češke zemlje i prema njemačkom kralju. Premda 
je biskup bio izabran od čeških velikaša na čelu s knezom, 
ipak mu je investituru dodjeljivao njemački car. Biskup je, da- 
kle, imao prilično samostalan položaj. Pfemyslovići su odlučili 
ustupiti to važno mjesto Slavnikovićima. Očito je, dakle, da je 
položaj Slavnikovića bio veoma čvrst i da pozicija Pfemyslovi- 

ća nije bila tako čvrsta da bi mogli biti neograničeni gospoda- 
ri Češke. Ali njihov položaj nije bio ni tako slab da učine taj 
ustupak bez nade da će iz toga izvući korist. Čini se, doista, da 
je taj dogovor donio Pfemyslovićima neke pogodnosti. Prije 
svega, ne samo da je time bila učvršćena njihova prevlast u 
Češkoj, nego je tako učinjen kraj svim nastojanjima Magde- 
burga ili nekoga drugoga da razbije crkveno jedinstvo Češke. 
Osim toga, Pfemyslovići su se nadali da će pomoću Slavniko- 
vića postići čvršći položaj u Moravskoj i u ostalim oblastima 
što su se prostirale do rijeke Buga i Styra. Kako je već rečeno, 
taj teritorij je zauzeo knez Boleslav I. pomoću Slavnikovića 
kao nasljedstvo u velikomoravskoj državi; to se zbilo poslije 
god. 955. 

Taj je teritorij imao svoga vlastitog biskupa, biskupa mo- 
ravskog, čije je postojanje potvrđeno poveljom Willigisa, nad- 
biskupa u Mainzu, od 28. travnja god. 976. Ta je moravska bi- 
skupija bila osnovana vjerojatno skupa s praškom god. 975. 
Njemački kralj i rimski car Oton II. htio je na taj način osigu- 
rati veći utjecaj u češkoj državi, jer je on, prema tadašnjim 
običajima, podjeljivao investituru obojici biskupa. 


Oton II. se nije pouzdavao u nasljednika Boleslava I, tj. u 
njegova sina Boleslava IL, jer je češki knez sudjelovao u pobu- 
ni bavarskog vojvode, koji se, po smrti Otona I., htio sam pro- 
glasiti njemačkim kraljem. Oton II. je zato odlučio promijeniti 
odluku svoga oca od god. 973, pa je namjesto jedne biskupije 
u državi Pfemyslovića osnovao dvije. 


O moravskom biskupu ne znamo ništa potanje. Češki kro- 
ničar iz 11. stoljeća, Kosmas, spominje biskupa koji se zvao 
Vracen. Do sada nije pošlo za rukom istražiti na koga se to od- 
nosi. Možemo opravdano pretpostaviti da je tu riječ o prvom 
moravskom biskupu. 

Više je nego vjerojatno da su se Pfemyslovići — koji su 
imali udjela u zauzimanju i svladavanju teritorija što je prije 
pripadao Velikoj Moravskoj — nadali da će im nakon smrti 
moravskog biskupa uspjeti dokinuti tu samostalnu organizaci- 
ju i pridružiti je praškoj biskupiji, pa tako umanjiti njemački 
utjecaj na češke zemlje. Oblast je Slavnikovića također grani- 

čila s Moravskom, te je njihova potpora u toj stvari bila po- 
željna. To je bilo tako važno da je u tu svrhu vrijedilo učiniti 
obiteljske ustupke. 

Dogovor među obama vodećim rodovima u Češkoj bio je 
proveden u djelo prije nego se itko nadao. Naime, biskup se 
Dietmar teško razbolio i umro 2. siječnja 982. Formalni izbor 
bio je proveden 19. veljače iste godine, dakle, veoma brzo po 
Dietmarovoj smrti. Izbor je bio proveden u mjestu Levy Hra- 
dec, gdje je Bofivoj (Borživoj), suprug sv. Ludmile, bio sagra- 
dio prvu kršćansku crkvu u Češkoj. 

Vojtjeh Slavniković je tada izabran za biskupa; bilo mu je 
27 godina. Nije još imao godine što ih je propisivalo crkveno 
pravo. Ali baš ta okolnost svjedoči da se radilo o vrlo važnim 
interesima, koji su opravdavali da se prijeđe preko te nepra- 
vilnosti. 

U međuvremenu se s Vojtjehom dogodila velika promje- 
na. Kad se vratio iz Magdeburga, Vojtjeh je Slavniković živio 
životom bezbrižne mladosti. Njegovi životopisci — monah Ka- 
rtaparije i Bruno iz Querfurta — složno svjedoče da je bio kras- 
nog stasa, veoma žive, simpatične i vesele naravi. Cijeli je Prag 
zavolio mladog kneževića, koji je obećavao da će postati veo- 
ma ugodnim i svjetski raspoloženim crkvenim knezom. 


Njegovi životopisci ne bilježe uzalud da je Vojtjeh već kao 
student imao ozbiljnih trenutaka, kad je proživljavao istinske 
probleme duhovnog života. Oba životopisca pričaju da je mla- 
di Vojtjeh prisustvovao posljednjim trenucima biskupa Diet- 
mara. Biskup se na umoru gorko tužio da je živio udobnim 
životom i nije se vježbao u askezi, čime je izložio opasnosti 
spasenje svoje duše. Jadikovanje starca biskupa učinilo je tako 
dubok dojam na Vojtjeha da se on potpuno promijenio. Napu- 
stio je dotadašnji način života i potpuno se posvetio askezi i 
molitvama. 

Taj izvještaj iz suvremenih izvora počiva na zbiljskom te- 
melju. Dietmar je bio benediktinski monah iz magdeburškog 
samostana. Ne čini se da je vodio život nedostojan monaha i 
biskupa. Naprotiv, čini se da je i on bio pod utjecajem pozna- 
tog reformatorskog gibanja koje se u 10. stoljeću kretalo cije- 


28 


lim tadašnjim zapadnim svijetom. Taj reformatorski pokret je, 
kako je poznato, proizašao iz Francuske početkom 9. stoljeća 
a dosegao vrhunac u 10. stoljeću u Clunyju. Odatle se raširio 
sve do Porajnja. Magdeburški monasi došli su iz Triera. Zato 
je vjerojatno da je i kod njih odzvanjala jeka tog procesa ob- 
nove. 

Sljedbenici toga pokreta proglašavali su monaštvo najve- 
ćim kršćanskim idealom. Askeza je bila preporučena kao naj- 
bolji zalog vječnoga spasenja. Svi bolji duhovi 10. stoljeća bili 
su, barem djelomice, pod utjecajem toga pokreta. Stoga nije 
čudo da se Dietmar na smrtnoj postelji tužio što se nije više 
odavao askezi i kontemplativnom životu, što je po nazoru mo- 
naških reformatora bilo uzvišenije i bliže kršćanskom idealu 
nego biskupska stolica. Bilo je to izvjesno precjenjivanje mo- 
naštva, ali je poznato da svaka reforma ima sklonost prenagla- 
šavati svoje ideale. 

Vojtjeh je također bio pod utjecajem toga vala, koji je 
tada pokretao duhove. Sigurno je već u Magdeburgu, kad je 
dolazio u dodir s benediktinskim monasima, osluškivao nje- 
gov šum. U Pragu, kad je stajao kod samrtne postelje svoga bi- 
skupa, taj val je sasvim preplavio njegovu dušu. 


Boravak u Italiji još je više učvrstio Vojtjeha u tom uvje- 
renju. U Italiju je krenuo da dobije investituru u Veroni dne 3. 
lipnja 983. god. Istog mjeseca na svetkovinu sv. Petra i Pavla 
nadbiskup ga je Willigis posvetio za biskupa. Iz Verone je Voj- 
tjeh otputovao u Paviju, gdje se susreo s Majolom, opatom iz 
Clunyja, i s biskupom Gerardom. Razgovori s najvišim pred- | 
stavnicima monaške reforme mogli su samo učvrstiti prepo- 
rod što se zbio u duši mladog biskupa, u koga se polagalo 
puno nade. 

Vratio se kao monah u biskupskom ruhu te je ulazio u ka- 
tedralu na praškom Hradu bosonog i ravnodušan prema op- 
ćem klicanju kojim su ga vjernici pozdravljali. 

O djelovanju Vojtjehovu dok je upravljao prostranom pra- 
škom biskupijom nemamo mnogo vijesti. Oba njegova životo- 
pisca — Kanaparije i Bruno iz Querfurta — bili su monasi, pro- 
žeti istim idealima reformatorskog monaštva, pa zato nisu pri- 

davali veliko značenje pastoralnom djelovanju. No, ipak oboji- 
ca naglašuju biskupovu karitativnu djelatnost, a Kanaparije 
priča o Vojtjehovu gorljivom propovijedanju. Sačuvala nam se 
jedna homilija na čast sv. Aleksija, koja se pripisuje sv. Vojtje- 
hu i koju je navodno on izrekao u rimskom samostanu kamo 
se bio sklonio. Vojtjeh se doslovce držao jedne homilije sv. 
Bede Časnoga, jedino je u dijelu što se ticao sv. Aleksija poka- 
zao popriličnu izvornost. 

Vojtjeh je radio u svojoj biskupiji pet godina. Oba životo- 
pisca naglašuju da je u svome radu naišao na velike zapreke, 
osobito od strane moćnih, te da se uzalud trudio iskorijeniti 
neke zloupotrebe što se bijahu ukorijenile u narodu i u kleru. 


Bruno (gl. 11.) među te zloupotrebe ubraja naročito obi- 
čaj sklapanja braka među rodbinom, mnogoženstvo, prodava- 
nje kršćanskih zarobljenika u ropstvo Židovima, nepridržava- 
nje propisa o postu, nedovoljno svetkovanje nedjelje i ženidba 
svećenika. Kanaparije (gl. 12.) govori o mnogoženstvu, o pro- 
davanju kršćanskih sužanja u ropstvo i o ženidbi svećenika. 
Vlastela su se, navodno, zauzimala za svećenike koje je gorljivi 
biskup opominjao da se poprave. Bila su nezadovoljna s refor- 
mama što ih je biskup htio uvesti, i postavljala su zapreke sve- 
kolikom Vojtjehovu djelovanju time što su odbijala plaćati 
desetinu. Bila su i protiv toga da se grade nove crkve. Te su 
smetnje ubrzo postale nepremostive, te je zato biskup Vojtjeh 
odlučio napustiti svoju biskupsku službu, skloniti se u osamu 
i u potpunosti živjeti za svoj monaški ideal. Doista, nakon pe- 
togodišnjeg službovanja, god. 990. otišao je Vojtjeh s nekolici- 
nom slugu iz Praga, te je u pratnji svoga polubrata Radima- 
Gaudencija krenuo u Rim. 

Jedan od njegovih životopisaca, monah Kanaparije (gl. 
13.), tvrdi da je Vojtjeh otišao iz Praga s papinim pristankom. 
Ta je tvrdnja osporena njegovim vlastitim i Brunovim priča- 
njem, tj. da je Vojtjeh cijelu stvar izložio papi tražeći da on 
odobri njegovu odluku. Tek tada je Ivan XV. pristao da Voj- 
tjeh napusti biskupiju. Čini se da je Vojtjeh dao formalnu 
ostavku na svoju službu jer izvori tvrde da je predao papi svoj 
prsten i pastirski štap. Time što ih je papa primio, odobrio je 
njegovu ostavku, te je praška stolica, kako se čini, formalno 

ostala potpuno upražnjena. Ali ni papa ni nadbiskup Mainza 
nisu ništa učinili da se upražnjena biskupska stolica praška 
popuni. Upravu biskupije po svoj prilici je vodio prepošt Vili- 
ko, čovjek Vojtjehova povjerenja i njegov sljedbenik. On je vje- 
rojatno bio rodom Nijemac. 

Vojtjeh je nakon svoje ostavke htio obaviti hodočašće u 
Jeruzalem na grob Isusov i nastaniti se negdje u tuđini, gdje 
bi mogao provoditi pokornički i kontemplativni život. 


Kad je za tu njegovu namjeru doznala carica Teofana, 
udovica Otona II., pozvala ga je k sebi i dala mu — unatoč nje- 
govu protivljenju — toliko novaca za putovanje da je Ga- 
udencije jedva mogao nositi toliko zlata i srebra. Teofana je 
potjecala iz bizantskog carskog roda i rado je podupirala ho- 
dočasnike u Svetu Zemlju koji su trebali proći kroz njezinu 
domovinu. Uz to je Vojtjeh bio rod po tazbini s njezinim po- 
kojnim suprugom. Ali, Vojtjeh je tajno razdijelio novce siroma- 
sima, te krenuo na put s trojicom drugova kao siromašni ho- 
dočasnik. 

No, u Jeruzalem nije stigao. Zaustavio se na Monte Cassi- 
nu, gdje se nalazio slavni benediktinski samostan, koji ga je 
gostoljubivo primio kao siromašnog hodočasnika. Samostan- 
ski opat Manso, zajedno sa starijim monasima, odvratio je Voj- 
tjeha od njegove namjere. Samostan na Monte Cassinu nije 
tada bio, kao prije, uzor monaškog života. Gorljivost monaha 
bila je znatno opala, a val clunyjevske reforme nije još bio za- 
pljusnuo ove obale. No, Manso je bio veoma mudar čovjek. 
Upozorio je Vojtjeha na to da blaženu vječnost ne osiguravaju 
hodočašća, nego dobar život. Reče mu da je mnogo zaslužnije 
strpljivo podnositi dnevne muke i nevolje i odučavati se od 
svjetskih užitaka nego hodočastiti iz jednoga mjesta u drugo; 
šetati se amo-tamo veoma je opasno za duhovni život. 


Vojtjeh je poslušao opatov savjet i ostao je neko vrijeme u 
samostanu, očito u namjeri da postane monahom. Još i danas 
imamo važan dokaz koji nas podsjeća na Vojtjehov boravak u 
Monte Cassinu i na njegove bliske odnose s tamošnjim mona- 
sima. To je latinski životopis sv. Vaclava što ga je napisao, na 
Vojtjehov poticaj, montecassinski monah Laurencije. 


31 


Kad je Vojtjeh zapazio da bi monasi rado iskorištavali či- 
njenicu njegova biskupstva, veoma se ogorčio, jer je sve uzi- 
mao ozbiljno. Odrekavši se biskupske časti, htio se odati is- 
ključivo pokorničkom i kontemplativnom životu. Zato je na- 
pustio Monte Cassino i otišao u Valeluce, gdje je tada živio 
istočni monah Nil, čuven po pobožnosti i pokori. 


Nil se rodio u Rossanu u Kalabriji oko god. 910. i umro je 
god. 1005. Njegovo djelovanje u Italiji svjedoči kako je još tada 
bio važan grčki elemenat u Italiji i kako su — posredništvom 
grčkih monaha iz južne Italije — bili živi dodiri između. istoč- 
nog i zapadnog monaštva, Na Vojtjeha je Nil učinio velik do- 
jam. Nil je navodno rekao (Kanaparije, gl. 15.) da nikada nije 
vidio tako mladog čovjeka koji bi pokazivao takvu gorljivost 
u Kristovoj ljubavi kao Vojtjeh. 

Vojtjeh bi bio najradije stupio u grčki samostan kojim je 
upravljao Nil. Nije se bojao ni razlike u obredu ni neobičnih 
grčkih običaja. Drago mu je bilo da je u Nilu našao vođu na 
putu k višem duhovnom životu. Nil ipak nije mogao primiti 
Vojtjeha među svoje monahe jer se njegov samostan nalazio 
na teritoriju Monte Cassina. Zato je Vojtjehu dao preporuku 
za opata Leona, poglavara benediktinske opatije sv. Bonifacija 
i Aleksija u Rimu. 

U Italiji je također u 10. stoljeću nikao reformatorski mo- 
naški pokret, nezavisno od francuskog pokreta koji je dosegao 
svoj vrhunac u Clunyju. Talijanski je reformatorski pokret ni- 
kao upravo pod utjecajem grčkog monaštva, čiji je najbolji 
predstavnik bio baš Nil i koje je tada u Italiji bilo na visini. 
Opat Leon je bio jedan od glavnih sljedbenika i širilaca toga 
pokreta. Pored toga, bio je dobar papin prijatelj; papa je bio 
neobično sklon tom pokretu, te je povjerio opatu Leonu važ- 
no poslanstvo u Francuskoj. Opat Leon je Vojtjeha primio. 
Vojtjeh je na početku bio novakom u samostanu. Zatim je po- 
ložio svečane zavjete dne 17. travnja 990. Od drugova i pratila- 
ca jedino ga je polubrat Radim-Gaudencije slijedio u samo- 
stan. 

Oba suvremena životopisca ponekad šablonski opisuju 
Vojtjehov život u samostanu, veličajući njegovu poniznost, po- 

slušnost i strogo pridržavanje benediktinskih pravila. O odno- 
sima Vojtjehovim sa svijetom izvan samostana ne kažu ništa, 
iako je Vojtjeh zacijelo bio poznat među tadašnjom duhov- 
nom elitom u Rimu. Taj je skroviti život u Rimu Vojtjeh pro- 
vodio do god. 992. Konačno je u samostanskoj tišini postigao 
svoj ideal koji mu je bio zvijezda vodilja od god. 983. 

IV. 


UZROCI VOJTJEHOVA ODLASKA IZ PRAGA 


Neispravnost dosadašnjih objašnjenja Vojtjehova odlaska iz svoje bisku- 
pije. — Vojtjeh je uvijek savjesno vršio biskupske dužnosti. — Poljsko šire- 
nje u području Krakova i u Šleskoj. — Samostalni stav Slavnikovića U 
njihov odnos prema Poljskoj. Češko poslanstvo u Rimu, obrat u Češkoj 
i Vojtjehov povratak. 


Sada treba potanje istražiti zašto je zapravo Vojtjeh otišao 
iz svoje biskupije. TA njegovo je pastoralno djelovanje počelo 
s mnogo obećanja za budućnost! Činilo se da će mu <a 
među Pfemyslovićima i Slavnikovićima zajamčiti pomoć ruko- 
vodećih krugova. Početni rezultati nisu bili loši. Odakle ta ne- 
očekivana nesklonost vlastele i zašto Vojtjeh tako naglo napu- 
šta cjelokupnu djelatnost? 


Na Vojtjehov odlazak većinom se gleda kao na vrhunac 
sukoba među biskupom, sanjarskim idealistom, i polubarbar- 
skim vjernicima koji nisu imali smisla za sveto Emme a 
svoga pastira. Koji su tako sudili o Vojtjehovu odlasku, naila- 
zili su, dakako, na ozbiljnu poteškoću: kako uskladiti Vojtje- 
hov postupak s pastirskim dužnostima biskupa; koji ne smije 
napustiti svoje biskupije bez veoma važnih razloga, i naročito 
ne bez pristanka metropolite ili pape?! 


Da bi riješili tu poteškoću, veoma su crno opisivali kultur- 
no i ćudoredno stanje u češkim zemljama, naglašujući da je tu 
kršćanstvo bilo tek u počecima, a da su poganski običaji traja- 
li i dalje. O Vojtjehu su morali pričati da je bio pun ideala, da 
je njegov život bio stalan prijekor ravnodušnom grem 
njegove opomene da su izazivale mržnju raspuštene v astele, 
te da je bio odan idealu reformatorskog monaštva i čeznuo za 
tim da se skloni u samostan i u njemu živi kao asketski mo- 
nah. Teškoće na koje je naišao bile su mu samo povoljnom 
prilikom da bi ostvario svoj san. 

No, čini nam se da je taj opis neispravan. Prije svega, ću- 
doredno stanje u Češkoj u drugoj polovici 10. stoljeća nije bilo 
tako loše da bi gorljivi biskup morao očajavati nad cijelim na- 
rodom i nastojao spasiti barem svoju dušu u samostanskoj ti- 
šini, kad mu nije uspjelo spasiti dušu svoje duhovne djece. 


»Poroke« što ih opisuju suvremeni izvori nalazimo kod 
svih naroda koje još nije proželo kršćanstvo. Protiv lošeg obi- 
čaja sklapanja brakova među rodbinom borio se već u 9. sto- 
ljeću sv. Metod u Moravskoj. Mnogoženstvo, dakako u prikri- 
venom obliku, bilo je uobičajeno i kod vlastele drugih naroda. 
Uostalom, Vojtjeh je imao sličan slučaj i u najbližoj rodbini. 
Njegov vlastiti otac imao je ženu-priležnicu, s kojom je imao 
Radima-Gaudencija, najmilijeg i najvjernijeg druga Vojtjehova. 


Što se tiče ženidbe svećenika, treba imati na umu da je 
prvobitna praksa celibata opala ne samo u Češkoj nego i u 
drugim zemljama. Oženjenih svećenika bilo je i u Njemačkoj. 
Tek je strogim reformama Grgura VII. u 11. stoljeću opet us- 
Pjelo uvesti staru praksu Crkve. Vojtjeh je sigurno radio na 
podizanju ćudoredne razine svoga klera. Ako je pri tom naila- 
zio na poteškoće, nije zato bio ovlašten napustiti svako nasto- 
janje i odreći se borbe. 

Uostalom, oni koji toliko naglašuju nisku ćudorednu i kul- 
turnu razinu u suprotnosti su sa zbiljskim činjenicama. Upra- 
vo su posljednja istraživanja pokazala da je kulturna razina 
Češke u prvoj polovici 10. stoljeća bila veća nego u istočnoj 
Njemačkoj. Češka je, naime, postala utočištem brojnih Meto- 
dovih učenika nakon propasti Velike Moravske. Kultura što 
su je slavenski svećenici donijeli u Češku bila je znatna, jer je 
imala izvore u Bizantu, najvećem tadašnjem kulturnom sredi- 
štu. Istina je da su ti izvori u drugoj polovici 10. stoljeća počeli 
Presušivati. Međutim, ne možemo pretpostaviti tako naglo 
propadanje koje bi nas ovlastilo za takva objašnjenja. 

Dopustimo li da je Vojtjeh tako brzo iskoristio prvu prili- 
ku kako bi mogao, barem prividno opravdano, napustiti svoju 
službu, stavljamo ga u čudno svjetlo. Naime, morali bismo pri- 
hvatiti nazor o visokom poslanju monaštva kakav su imali re- 
formatori 10. stoljeća i Vojtjehovi životopisci, da bismo uvidje- 


35 


li kako je njegova odluka bila ne samo ispravna nego čak 
uzorna i uzvišena. No, takvo shvaćanje, na žalost, ne odgova- 
ra učenju Crkve o važnosti i uzvišenosti biskupske službe. 

Time se Vojtjehu nanosi nepravda. Vojtjeh je, doduše, bio 
oduševljen idealima koje su širili reformirani monasi. Ali on 
pri tom nije zaboravio na biskupske dužnosti i crkvene propi- 
se. Vidjeli smo da je cijelu stvar prepustio najvišem autoritetu 
u Rimu; vidjet ćemo kako je uvijek bio poslušan pozivu da se 
vrati na svoju stolicu kad se situacija drukčije razvijala. Uosta- 
lom, nakon svoga dolaska u Rim Vojtjeh nije namjeravao osta- 
ti u samostanu. Htio je krenuti na hodočašće u Jeruzalem i 
nastaniti se u tuđini. To ne odgovara objašnjenju koje je do 
sada prevladavalo. Stoga je potrebno tražiti drukčije objašnje- 
nje za tu, nama čudnu Vojtjehovu odluku. 

U obama najstarijim Vojtjehovim životopisima čitamo 
dvije pojedinosti koje nam pokazuju put k rješenju zagonetke. 
Prije svega, saznajemo da je Vojtjeh, kad je naišao na poteško- 
će, zamolio vladareva brata, tj. Strachkvasa-Kristijana — koji je 
u međuvremenu postao monah u opatiji sv. Emerana u Re- 
gensburgu — da prihvati pastirski štap umjesto njega. U svojoj 
molbi Vojtjeh je naglašavao da bi Kristijan mogao bolje vršiti 
pastirsku službu jer bi ga podržavao knez koji je vladao. Iz 
toga jasno proizlazi da je Vojtjehu nedostajala potpora i povje- 
renje Boleslava II. Da li se dogodilo nešto važno što je naruši- 
lo prvobitnu slogu među biskupom Slavnikovićem i knezom 
Piemyslovićem koji je tada vladao u Pragu? Da li su to bila 
samo ćudoredno-vjerska pitanja? 

Obratimo pažnju na to kako oba životopisca, naročito Ka- 
naparije, opisuju prodavanje kršćanskih zarobljenika u rop- 
stvo. Već iz svetovaclavskih legenda i opisa arapskog putopis- 
ca Ibrahima Ibn Jakuba znamo da je Prag u 10. stoljeću bio 
važnim centrom trgovine robljem. Odatle su židovski prekup- 
ci dostavljali robove čak u Španjolsku, na dvor arapskih kali- 
fa. Trgovina robljem bila je u 10. stoljeću obična pojava. 

Vojtjeh se, uostalom, ne tuži općenito na prodavanje ro- 
bova. Samo zamjera što mu je zabranjeno otkupljivati kršćan- 
ske zarobljenike, koji su bili prodavani židovskim trgovcima 
robljem. Zarobljenike su Česi mogli steći samo u ratu. A s ko- 

jim su kršćanskim narodom mogli ratovati? S njemačkom dr- 
žavom zacijelo ne, jer o tom iz toga vremena nemamo nika- 
kvih vijesti. S Mađarima također ne. Uostalom, Mađare je te- 
ško bilo obilježiti kršćanskim narodom. S kim su onda Česi 
bili u ratu u razdoblju od 987. do 990. godine? 

Iz drugih izvora saznajemo da je Boleslav II. god. 990. tra- 
žio od poljskog kneza da mu vrati kneževinu koju mu je bes- 
pravno oteo. Iz toga je jasno da je među Poljacima i Česima 
negdje prije 990. god. došlo do rata i da je to započelo sa stra- 
ne Mješka. Boleslav II. je god. 990. bio u savezništvu s Ljutići- 
ma, a savez je bio usmjeren protiv Poljaka. 

Boleslav II. je, dakle, god. 990. spremao novi ratni po- 
hod. x 

To sve nagovješćuje da su kršćanski ratni zarobljenici o 
kojima govore Vojtjehovi životopisci bili Poljaci koji su pali u 
zarobljeništvo za vrijeme češko-poljskog sukoba. Teško je reći 
kada i gdje je došlo do spora. Vjerojatno se radilo o nekoj 
Mješkovoj akciji kojom je htio proširiti svoj teritorij; mogla je 
to biti neka pogranična oblast, najvjerojatnije Šleska i podru- 
čje Krakova. Do sukoba je došlo između god. 987. i 988. Ogor- 
čenje s češke strane bilo je tako veliko da je Boleslav zabora- 
vio na načelo kojega su se pridržavali kršćanski vladari, te je 
kršćanske zarobljenike — Poljake — prodavao židovskim trgov- 
cima robljem. 


Čini se da je ta okolnost.bila jedan od glavnih uzroka ne- 
sloge među knezom i biskupom. Zašto? Vjerojatno je biskup 
ne samo knezu to spočitavao nego je nastojao zarobljenike i 
otkupljivati, i time ih sačuvati od kobne sudbine. Možda se i 
načelno postavio protiv rata, naročito protiv rata među kršća- 
nima. Time je ne samo naljutio kneza, nego je i pobudio sum- 
nju da je sklon Poljacima. 


Ovdje nailazimo na problem koji je cijelo 10. stoljeće uz 
nemirivao duhove u Češkoj. Bio je to odnos najvažnijih kneže- 
vina među sobom. Iz onoga što smo kazali očito je da jei da- 
lje trajalo suparništvo između obaju rodova unatoč uzajam- 
nim ustupcima što su ih povremeno pravili. Posjed Slavniko- 
vića nije mogao nego biti trn u oku Pfemyslovića. Slavnikovići 

su bili u povoljnom položaju jer je njihov teritorij neposredno 
graničio s Poljskom, koja je tada bila kršćanska država, potpu- 
no neovisna od Njemačke, štoviše, u savezu s njome. Bilo je 
prirodno da su nastojali podržavati dobre odnose s Poljskom, 
dobro znajući da će kod njih uvijek naći oslonac kad bi Pie- 
myslovići pokušali uništiti njihovo gospodstvo. Zato je bilo u 
interesu Slavnikovića da se ne pomuti dobar odnos između 
Čeha i Poljaka. Stoga su bili protiv svakoga sukoba s Polj- 
skom, bili su čak skloniji pomiriti se sa širenjem poljske vlasti 
nego da dođe do rata među tim dvjema državama. 


U toj su se točki našli na suprotnoj strani od kneza — vla- 
dara Pfemyslovića, Boleslava II. Boleslav nije htio ustupiti, te 
se oružjem odupro Mješku. Kad su nakon toga sukoba Slavni- 
kovići nastojali ublažiti posljedice savjetujući politiku pomire- 
nja i ustupaka, ljubomora se Pfemyslovića i njihovih sljedbe- 
nika opet rasplamsala. Boleslav je pod svaku cijenu htio iz 
toga spora s Poljacima učiniti povod za veliki ratni pohod. 


U takvom raspoloženju je, naravno, na teritoriju pod ne- 
posrednom vlašću Pfemyslovića narasla ljubomora protiv bi- 
skupa iz roda Slavnikovića. Vojtjeh je kao biskup nastojao 
spriječiti daljnje krvave borbe među kršćanskim državama, 
čime se izložio sumnji da je, s cijelim svojim rodom, sklon Po- 
ljacima. U tim okolnostima, dakako, njegovo je djelovanje u 
Češkoj postalo nemoguće. Kristijan je odbio primiti njegovu 
službu. To je rješenje vjerojatno bilo teško prihvatljivo i za 
Slavnikoviće. Zato Vojtjeh odlazi iz Praga i Češkć upravo u 
trenutku kad dolazi do ratnog sukoba s Poljacima. 


Treba priznati da se Vojtjeh u cijeloj toj stvari vladao veo- 
ma korektno. Nije htio napustiti povjereni mu narod i nije 
htio iskoristiti prvu prigodu da se riješi teške službe i uzmog- 
ne živjeti po svom ukusu u udobnom samostanskom zatišju. 
Sprečavajući rat s Poljacima vršio je svoju biskupsku dužnost. 
Vidjevši da je njegovo nastojanje bezuspješno i da je njegova 
pripadnost rodu Slavnikovića zaprekom uspješnom pastir- 
skom djelovanju, ponudio je ostavku i pozvao člana vladarske 
obitelji da preuzme njegovu službu. Vidimo, dakle, da je imao 
na umu interese svoje biskupije, a ne vlastite. Vjerojatno je o 

tom obavijestio svoga metropolita, nadbiskupa Willigisa u Ma- 
inzu i dobio dozvolu da se za vrijeme rata s Poljacima udalji iz 
svoje biskupije i pođe u Rim. 


Uostalom, situacija je pokazala da je Vojtjeh bio u pravu i 
da su Slavnikovići bolje procijenili situaciju nego stranka Bo- 
leslava II. Njegovo savezništvo s poganskim Ljutićima više mu 
je naškodilo nego pomoglo. Ljutići su bili također neprijatelji 
njemačke države. Protiv njih i ostalih poganskih plemena Po- 
lapskih Slavena Njemačka je sklopila savez s Mješkom, koji se 
također osjećao ugroženim uslijed provala hrabrih poganskih 
plemena. Kad je Boleslav II, zajedno s Ljutićima, napao Polja- 
ke, Mješko je — u skladu s ugovorom — zatražio pomoć od re- 
gentskog vijeća koje je u Njemačkoj vladalo u ime maloljetnog 
kralja Otona III. Tako je Boleslav ušao u ratni sukob s Nje- 
mačkom. Uspjelo mu je, doduše, poraziti pomoćnu njemačku 
vojsku i zarobiti njezin glavni štab, ali Mješko je odbio preda- 
ti zauzeti teritorij za zarobljene oficire. Njemački kroničar 
Thietmar primjećuje da je Mješko jednostavno uputio Bolesla- 
va da tu stvar uredi s carem. 


Boleslavov ratni pohod u Poljsku također je završio neus- 
pjehom. Češkom knezu je, prema Thietmaru, uspjelo zauzeti 
samo jednu tvrđavu na Odri. Čini se da je to bilo naselje Nč- 
mči (Niemeza, njemački Nimptch). U Sazavskim ljetopisima či- 
tamo da je to naselje god. 990. bilo izgubljeno. Donekle smo 
ovlašteni da u tom vidimo nagovještaj Boleslavova protupolj- 
skog pohoda i ujedno potvrdu da je jedini vojni uspjeh bio 
kratkog vijeka jer je Mješko Nčmiči opet osvojio. 

Bilo bi, dakle, mnogo bolje kad bi se Boleslav II. pomirio 
sa situacijom, poslušao Vojtjehov savjet i ne tjerao mak na ko- 
nac. 

Uostalom, Vojtjeh je u Rimu ubrzo dobio zadovoljštinu, 
koju nije ni čekao ni želio. God. 992. pojavilo se u Rimu po- 
slanstvo iz Češke koje je tražilo od pape da potakne Vojtjeha 
da se vrati na prašku biskupsku stolicu. Oba suvremena živo- 
topisca opisuju kako bi Vojtjeh radije bio ostao u samostan- 
skom zatišju i kako su se gorljivi reformatori monaštva trudili 
kod pape da odluči da Vojtjeh ostane u samostanu. 

Papa je sazvao posebni crkveni sabor na kojem se imalo 
raspravljati o toj stvari. Taj sabor je važan i za crkveni razvoj 
u 10. stoljeću, jer su se na njemu sukobila dva nazora. Refor- 
matori, koji su proglašavali da je monaštvo najviši ideal, te 
onaj tko ga je postigao ne treba da se vraća ni na biskupsko 
prijestolje, sukobili su se s crkvenim pravnicima i sljedbeni- 
cima starog načela da je biskup dužan brinuti se prvenstveno 
za svoju biskupiju, te da ga ni monaški stalež ne oslobađa te 
dužnosti. Spor je bio veoma zanimljiv jer baca jasno svjetlo na 
tadašnji crkveni život. 

Sabor se odlučio za staru crkvenu praksu; a papa Ivan 
XV. je potvrdio njegov zaključak da se Vojtjeh treba vratiti u 
svoju biskupiju kad su uzroci njegova odlaska bili uklonjeni. 


Vojtjeh se podvrgao toj odluci, ali uz neke uvjete. Najprije 
je tražio obećanje da će mu knez pomoći ukloniti najveće zlo- 
upotrebe u Češkoj protiv kojih se ranije borio. To mu je bilo 
obećano. Zatim je zahtijevao — kako bi bolje mogao ostvarivati 
reformatorske planove — da mu se omogući da u Pragu osnu- 
je benediktinski samostan novoga reformatorskog smjera. Taj 
je zahtjev bio ispunjen, i Vojtjeh se vraća u Češku s dvanaesto- 
ricom monaha svoga samostana. . 

Zašto se dogodio taj nagli obrat u Češkoj? Zašto je Bole- 
slav II., koji se god. 987. razišao sa svojim biskupom, najedan- 
put zatražio njegov povratak i dao mu jamstvo da će ga podr- 
žavati u njegovim nastojanjima? 

Odgovore na ta pitanja naći ćemo u izmijenjenoj politič- 
koj situaciji u Češkoj. Očevidno je da izgubljeni rat nije utvr- 
dio ugled kneza-vladara. Narastao je utjecaj Slavnikovića, 
koji su bili protiv rata s Poljskom. Izvori ne pričaju uzalud da 
je narod tražio Vojtjehov povratak. Boleslav II. nije mogao a 
da ne ustupi u toj stvari i ne dade Vojtjehu zadovoljštinu što 
su je tražili Slavnikovići i javno mnijenje u Češkoj. 

Čini se, uostalom, da je do mira s Poljskom došlo odmah 
nakon Mješkove smrti; on je umro god. 992. Doista, iste godi- 
ne — prema svjedočanstvu Hildesheimskih ljetopisa — Ljutići, 
bivši saveznici Čeha protiv Poljaka, bili su zajedno s Poljaci- 
ma u vojsci Otona III. na carevu pohodu protiv Venda. 


41 


Boleslav II. se vjerojatno nadao da će pobožni biskup dje- 
lovati kako bi se ublažile suprotnosti što su narasle među nje- 
govim rodom i rodom Slavnikovića, a također i da će pomaga- 
ti liječiti rane što su ostale nakon rata s Poljskom. 

V. 


SVETI VOJTJEH U MAĐARSKOJ 


Kada su Moravska i. Slovačka bile pripojene praškoj biskupiji? — Sv. 
Vojtjeh i pokrštenje Mađara. — Slovačka, uporište misijske djelatnosti. 


Da se ocijeni misijski rad sv. Vojtjeha među Mađarima, 
treba točno ispitati kada je Moravska bila opet pridružena 
praškoj biskupiji. Moravskoj je biskupiji pripadala i Slovačka; 
sv. Vojtjeh je mogao djelovati u Mađarskoj samo ako je Slo- 
vačka, koja je graničila s Mađarskom, pripadala njegovoj bi- 
skupiji. H. G. Voigt, do sada najbolji Vojtjehov životopisac 
(Adalbert von Prag, Berlin 1898., str. 42.), misli da je pitanje 
moravske biskupije bilo definitivno riješeno tek 992. god. i da 
je tek tada Moravska bila papinim dekretom pridružena pra- 
škoj biskupiji; te da se zbog toga Boleslav II. odlučio poslati u 
Rim posebno izaslanstvo. 

Protiv tog mišljenja govori jedan značajan moravski do- 
kumenat koji sadrži popis imena moravskih biskupa, a zove se 
Granum catalogi praesulum Moraviae. Taj dokumenat, dodu- 
še, potječe iz početka 15. stoljeća i sadrži dosta tvrdnji koje 
se ne slažu s onim što nam donose drugi izvori. Ipak treba 
pretpostavljati da se sastavljač toga popisa služio prije svega 
bilješkama koje su se čuvale u moravskoj biskupskoj kancela- 
riji, bilješkama koje su se zasnivale na staroj moravskoj pre- 
daji. 

U tom popisu čitamo da je Moravska bila pridružena pra- 
škoj biskupiji treće godine Vojtjehova biskupovanja, dakle 
god. 985. Ta vijest dopunjuje ono što ljetopisac Kosmas kaže o 
»moravskoj povlastici« koju je sv. Vojtjeh dobio od pape. 

Na temelju tih izvora ovlašteni smo tvrditi da je Vojtjehu 
uspjelo sve zemlje pod vlašću Pfemyslovića ujediniti pod nad- 
ležnost praškog biskupa, i to još za vrijeme njegova prvog bi- 
skupovanja. To pokazuje i okolnost da je god. 985. političko 

stanje bilo povoljno za Boleslavov plan. Boleslav je tada po- 
dupirao kandidaturu bavarskog vojvode Henrika II. za carsko 
prijestolje protiv mlađahnog Otona III. Stvar je bila uglavnom 
glatko riješena ustanovljenjem regentskog vijeća što je vladalo 
u ime Otona III. Bilo je u interesu mirnog razvoja da regent- 
sko vijeće učini neki ustupak Boleslavu IL, i time ga više 
poveže sa zakonitim zastupnikom kralja i cara Otona II. Doki- 
nuće moravske biskupije bio je ustupak koji njemačku državu 
nije puno stajao. 

Prema tomu, gotovo je sigurno da je Vojtjeh dobio onu 
»povlasticu« već treće godine svoje službe. U tom slučaju ovla- 
šteni smo pretpostaviti da je već tada posjetio ne samo Mo- 
ravsku nego i Slovačku, i da se već tada zanimao za pokršte- 
nje Mađara, koji su graničili s njegovom biskupijom. 

O Vojtjehovoj misionarskoj djelatnosti piše nam njegov ži- 
votopisac Bruno Querfurtski ovo: »Ne smijemo prešutjeti da 
je susjednim Mađarima poslao svoje misionare, a i sam ih je 
pohodio; njima koji tek nedavno bijahu napustili svoje zablu- 
de, utisnuo je barem sjenu kršćanskog znaka«. 

Po tam svjedočanstvu je bjelodano da je Vojtjeh ne samo 
osobno išao u Mađarsku, nego da je poganskim Mađarima 
poslao češke i slovačke misionare. Zato s pravom treba sv. 
Vojtjeha smatrati jednim od prvih apostola Mađara. To potvr- 
đuje i mađarska predaja. Štoviše, jedan životopisac sv. Stjepa- 
na, prvog mađarskog kralja — takozvani Veliki životopis (Vita 
Stephani Maior) — tvrdi da je Stjepana pokrstio Vojtjeh. Među- 
tim, ta vijest, koja se dugo smatrala vjerodostojnom, ne odgo- 
vara stvarnosti. 

Mađari su prestali biti strah i trepet Zapada god. 955., 
kada su bili ametice potučeni od cara Otona I. na Leškom po- 
lju. Od te godine počinje uljudba Mađara. Ne mogavši se vrati- 
ti u azijske stepe, a videći da im je konačno zatvoren put na 
Zapad, kamo su poduzimali grabežljive provale, Mađari se po- 
miriše s gorkom stvarnošću. Trajno su se nastanili u poduna- 
vskoj nizini, te su s vremenom nužno morali primiti kulturne 
utjecaje što su prodirali s Istoka i Zapada. 

Kršćanstvo se počelo k njima probijati za vrijeme Gejze, 
Stjepanova oca, kojega je vjerojatno pokrstio neki franački mi- 

Denari kovani od Slavnikovića u vrijeme sv . Vojtjeha i Sobčslava: 1. libički de- 

nar s »okrunjenom glavom«; 2. denar sa slikom ruke koja drži bodež i sa slikom 

pelikana koji vlastitom krvlju hrani svoju mladunčad; 3. denar kovan Za sv. Voj- 

tjeha s natpisom HIC DENARIUS EST EPIS(COPI), tj. ovaj denar je biskupov, a 

u unutrašnjem krugu je Božja ruka među slovima O i N. (Prema R. Turk, Čechy 
na visvitč dčjin, Praha, 1963.) 

sionar. Oko god. 971. djelovao je među Mađarima Wolfgang iz 
Einsiedelna. Također je tu djelovao i biskup Passau-a Pilgrim, 
koji je nastojao proširiti svoju biskupiju na istok i jugoistok. 
Pored franačkih misionara među Mađarima su djelovali i bi- 
zantski misionari. Tokom dužeg vremena nije bilo sigurno 
koji će utjecaj prevladati. 

Tek su za sv. Stjepana (god. 997-1038) prevladali zapadni 
utjecaji. Među misionarima koji su pridonijeli da su se Mađari 
priklonili zapadnoj kulturi treba nužno ubrojiti Vojtjeha, pra- 
škog biskupa. Ali Vojtjeh zacijelo nije pokrstio Stjepana. Stje- 
panov životopis, koji nam je tu vijest sačuvao, kasnijeg je datu- 
ma: potječe iz god. 1106-1128. Suvremeni Vojtjehovi životopis- 
ci ne znaju o tome ništa. Ta je legenda nikla kasnije, u 11. sto- 
ljeću, kad je Vojtjeh postao slavnim mučenikom, ponosom 
Poljske i slavom Češke. Nije čudo da i Mađari htjedoše imati 
udjela u slavi najvećeg sveca toga razdoblja. 

Ipak ne smijemo potcjenjivati Vojtjehovo djelovanje u 
Mađarskoj. Čak je moguće da je Vojtjeh sv. Stjepanu podijelio 
potvrdu. Kasnije ćemo vidjeti da su poslije konačnog odlaska 
iz Češke najbolji njegovi učenici pobjegli ne samo u Poljsku 
nego i u Mađarsku. To bi bilo neshvatljivo da Vojtjeh za svoga 
života nije imao uske veze s Mađarskom. 

Ako je sv. Vojtjeh i djelovao među Mađarima, ipak je 
mnogo značajnije njegovo djelovanje u Slovačkoj, koja je ne- 
kada bila sastavnim dijelom Velike Moravske, pa zato pripa- 
dala Vojtjehovoj biskupiji. Stoga nije čudo da Slovaci do da- 
nas slave sv. Vojtjeha kao svoga velikog i glavnog zaštitnika. 


Nadalje, Slovačka je bila čvrstim uporištem za misionar- 
sku djelatnost Vojtjehovu među Mađarima. Vjerojatno je Voj- 
tjeh među Slovacima našao dobre učenike i misionare. U po- 
sljednje je vrijeme naše poznavanje razvoja Slovačke nakon 
propasti velikomoravske države znatno napredovalo, te nam 
se prošlost Slovačke javlja u jasnijem svjetlu. 


Najnovija otkrića svjedoče da su i nakon propasti veliko- 
moravske države sačuvana neka vjerska središta što ih bijahu 
osnovali prvi vjerovjesnici i njihovi učenici. Pošto su razorili 
Velehrad i moravska vojna uporišta, Mađari su se zadovoljili, 

kako se čini, samo time da podjarme Slavene u sadašnjoj Slo- 
vačkoj. Mađari se, kao selilački narod, nisu bavili poljoprivre- 
dom. Budući da su trebali poljoprivrednih proizvoda, vjerojat- 
no nisu istrijebili seosko pučanstvo u Slovačkoj, nego su ga 
prisilili da ih opskrbljuje potrebnim poljoprivrednim proiz- 
vodima. Uostalom, gorski slovački kraj nije zanimao mađarske 
nomade, koji su voljeli široke ravnice po kojima su mogli slo- 
bodno juriti na svojim brzim konjima. 

Ima činjenica koje pokazuju da je takvo slovačko kultur- 
no središte bio Ostrogon (danas: Esztergom). Kad je Boleslav 
I. zajedno sa Slavnikovićima osvojio Moravsku i Slovačku, za- 
uzeo je i Ostrogon. Ako je to tako, onda je taj grad bio važnim 
uporištem za apostolsko djelovanje Vojtjeha i njegovih učeni- 
ka među Mađarima. Povjesničari priznaju da su Mađari zauze- 
li Slovačku tek početkom 11. stoljeća. 

VI. 


PROPAST SLAVNIKOVIĆA 


Vojtjeh i osnutak prvog češkog benediktinskog samostana. — Nove Voj- 
tjehove poteškoće i njegov odlazak iz Praga. — Politička pozadina novog 
spora s Boleslavom. — Slavnikovići traže pomoć u cara i poljskog vojvo- 
de. — Podmukli napad na Libicu i pokolj Slavnikovića. — Boleslav II. u 
stvarnosti i prema opisu Kosmasove kronike. ' 

Vojtjeh je — kako se čini — bio ponovno dobro primljen u 
Češkoj. Njegovi životopisci opisuju kako se u jednom gradu 
nedaleko od češke granice — nije sigurno da je to bio Plzen — 
upravo odvijao velik i bučan sajam kad je tamo jedne nedjelje 
stigao Vojtjeh sa svojom pratnjom. On je tu zgodu smatrao lo- 
šim znakom jer je ometanje nedjeljnog počinka bio jedan od 
poroka koje je Vojtjeh htio iskorijeniti uz kneževu pomoć. 

Čini se da je Vojtjeh u Pragu bio srdačno dočekan i od na- 
roda i od kneza. Boleslav II. se čak požurio da što prije ispuni 
uvjet koji mu je postavio Vojtjeh. Tako je Vojtjeh već 14. siječ- 
nja 993. mogao posvetiti crkvu benediktinskog samostana u 
Bievnovu (Bževnov). Prvim opatom bfevnovskog samostana 
postao je monah Anastazije. Na žalost, o njemu ne znamo ni- 
šta potanje. Ne znamo ni to da li je bio među monasima koji 
su s Vojtjehom došli iz Rima. Ne znamo da li je bio Nijemac ili 
Talijan. Čini se da nije bio Talijan. 

Priklonio bih se stajalištu da je prvi češki benediktinski 
opat bio Askerisk, svećenik iz Vojtjehove biskupije, koji je, 
prema Brunovu životopisu, pratio svoga biskupa u Rim. Bu- 
dući da se nije složio s Vojtjehovom odlukom da postane mo- 
nah, Askerisk je napustio svoga biskupa. Čini se da je ubrzo 
požalio taj korak, te da je slijedio primjer svoga biskupa i po- 
stao monahom. Ako je ta pretpostavka točna, onda je prvi 
bfevnovski opat bio Askerisk, svećenik, podrijetlom Čeh ili 
Hrvat iz slavnikovićevske oblasti Češke, koji je, poslije ulaska 
u samostan, prema tadašnjem običaju promijenio svoje ime i 
nazvao se Anastazije. 

Bfevnovski je samostan bio posvećen BI. Djevici Mariji, 
sv. Benediktu, sv. Bonifaciju i Aleksiju. Na taj se način željela 
potvrditi veza Bfevnova s matičnim Vojtjehovim samostanom 
u Rimu. Posveta Majci Božjoj također svjedoči o velikom po- 
štovanju koje je sv. Vojtjeh gajio prema Djevici Mariji. 


Boraviti među bfevnovskim monasima bio je za Vojtjeha 
najveći užitak. U Bfevnov se sklonio kad god je htio biti sam i 
kad god je htio biti bliže Bogu. Još u 14. stoljeću bfevnovski 
su monasi u samostanu čuvali par biskupskih rukavica koje je 
navodno napravio sam sv. Vojtjeh. Ta predaja svjedoči da je 
Vojtjeh veoma rado boravio među bfevnovskim monasima i 
da se točno pridržavao propisa sv. Benedikta o ručnom radu 
monaha. Bfevnovski su monasi također trebali postati oslon- 
cem za provođenje reformi do kojih je Vojtjeh najviše držao. 


Vojtjehovi životopisci pričaju da kneževo obećanje, dano 
Vojtjehu u toj stvari, nije bilo iskreno. Mržnja velikaša protiv 
Vojtjeha nije se umanjila. Na žalost, nemamo pojedinosti o toj 
važnoj stvari. Samo o jednoj zgodi životopisci donose pojedi- 
nosti, jer je ona postala sudbonosnom ne samo za Vojtjeha, 
nego i za sav njegov rod. 

Žena jednog pripadnika moćnog roda VršovecaA, vjernih 
sljedbenika Pfemyslovićeve dinastije, navodno je počinila pre- 
ljub, možda čak s nekim pripadnikom praškoga klera. Prema 
tadašnjim strogim zakonima, morala je to platiti životom. U 
smrtnoj tjeskobi nesretnica se sklonila kod biskupa i molila 
milost. Vojtjeh je iz kršćanske ljubavi htio spasiti nesretnu 
ženu: sakrio ju je pred raspaljenom svjetinom na praškom 
Hradu u crkvi sv. Jurja, koja se nalazila uz samostan sestara 
benediktinki. 

Oba Vojtjehova životopisca, Kanaparije i Bruno, opisuju 
taj prizor u veoma živim bojama jer u njemu vide vrhunac ci- 
jele drame. Svjetina, predvođena rodom Vršoveca, prodrla je 
u Hrad do biskupove kuće. Vojtjeh je izišao pred raspaljeno 
mnoštvo, spreman žrtvovati sebe, samo da bi spasio ženu i 
branio pravo utočišta. Svaki zločinac koji je pred progonom 
utekao u crkvu i time molio za milost, morao je — prema ta- 
dašnjim pravnim pojmovima — biti pošteđen od kazne dok je 

ostao pod zaštitom crkvene vlasti. Vojtjeh je čak htio okrenuti 
srdžbu naroda protiv sebe proglasivši da je on glavni krivac, 
samo da spriječi smrt nesretne žene. 

Suvremeni izvori su nam sačuvali opis toga ganutljivog 
prizora. Nekoliko primjedbi pokazuje da cijeli spor nije toliko 
bio uperen protiv Vojtjeha kao praškog biskupa koliko protiv 
njega kao Slavnikovića. Vršoveci su se rugali njegovu nastoja- 
nju da sve okrene protiv sebe. Vikali su da im ne pada na pa- 
met učiniti ga mučenikom. Ali su zato prijetili da će se osvetiti 
na ženama i djeci njegove braće. Iz tih je prijetnji očevidno da 
je zategnutost između vladajućeg kneza i Slavnikovića bila po- 
novno narasla i da se povećala više nego ikad. 


Naposljetku su Vršoveci prisilili samostanskog vratara da 
im kaže gdje je nesretnica skrivena i da im preda ključ crkve. 
Raskajanu grešnicu otrgnuli su od oltara kojega se držala, od- 
vukli pred crkvu i tu joj odrubili glavu. 


Cijeli događaj značio je tešku povredu crkvenog prava, 
koje je jasno branilo pravo utočišta. Bila je to i gruba uvreda 
biskupu. Vojtjehu nije ostalo drugo nego proglasiti izopćenje 
glavnih krivaca. Budući da huškanje protiv njega nije prestaja- 
lo, Vojtjeh je ponovno napustio biskupiju. 


Vjerojatno je da je Vojtjeh proglasio izopćenje i Boleslava 
II. Najstariji češki kroničar, praški kanonik Kosmas, doduše 
tvrdi da je Boleslav tada bio privezan uz krevet udaren od 
kapi, tako da nije mogao biti odgovoran za ono što se dogodi- 
lo. Ali ta vijest ne odgovara istini. Kosmas je pisao u 11. stolje- 
ću, dok njemački kroničar Thietmar, suvremenik tih događaja 
i inače dobro obaviješten o svemu što se događalo na dvorovi- 
ma slavenskih knezova, sa svom sigurnošću tvrdi da je Bole- 
slav udaren od kapi tek nakon zločinačkog istrebljenja Slavni- 
kovića, te to označuje kao Božju kaznu za Boleslavov zločin. 


Daljnji tok događaja jasno svjedoči o tom da je ta zgoda 
bila samo dokaz zategnutosti koja se ponovno pojavila među 
Premyslovićima i Slavnikovićima. Način kako su Vršoveci sebi 
prisvajali sud nad nesretnicom pokazuje da su oni imali najve- 
ću sudačku službu u Ptemyslovićevoj Češkoj. Vršoveci, gorljivi 

pristaše Boleslava II, činili su pritisak — zajedno s ostalom 
vlastelom — da odlučno, jedanput zauvijek, riješi spor sa Slav- 
nikovićima. 

: Slavnikovići su zacijelo bili svjesni da nadolazi kriza koja 
bi mogla završiti katastrofom. Baš u to vrijeme kad se zbila 
ona zgoda u Pragu, koja je Vojtjeha potakla da ponovno ode u 
Rim, Sobčslav, njegov najstariji brat i glava Slavnikovića, pu- 
tovao je s dijelom svoje vojske na carev dvor; car se upravo 
spremao na ratni pohod protiv Polapskih Slavena, Venda. Bo- 
leslav je također poslao dio svoje vojske u pomoć gafu ai 
poljski vojvoda Boleslav Hrabri bio je u carevu taboru dd 
no sa svojim ratnicima. 


Sobčslav je namjeravao upozoriti cara na nepravde koje 
mu je nanosio Boleslav, i saopćiti mu svoju bojazan da se 
Boleslav sa svojim fanatičkim pristalicama sprema podmuklo 
navaliti na Libicu i istrijebiti njegov rod. Ujedno je htio zatra- 
žiti poljskog vojvodu za pomoć protiv Boleslava II. Suvremeni 
izvori potvrđuju da je Sobčslav doista imao te namjere. 


: Pojavljuje se pitanje na koje do sada nije bio dan zadovo- 
ljavajući odgovor: kakav je odnos Pfemyslovića prema Slavni- 
kovićima sa stajališta suvereniteta i politike? Mnogi povjesni- 
čari koji su se bavili tim razdobljem začudili su se činjenici da 
je Sobčslav išao u pomoć caru samostalno, na čelu vlastitog 
vojnog odjela, a ne u sastavu Boleslavove vojske. Navodili su 
to kao dokaz da je lom među obadvama rodovima već tada 
bio potpun. 

Ali, zar ta pojedinost ne pokazuje mnogo više? Zar iz toga 
ne proizlazi da je položaj Slavnikovića u Češkoj bio mnogo sa- 
mostalniji nego što se do tada mislilo? Dokaz za to je sve ono 
što smo utvrdili o Slavnikovićima. Sjetimo se samo tazbinskih 
veza sa saskim kraljevskim rodom, njihove osobite ljubavi 
prema Magdeburgu, nastojanja nadbiskupa Adalberta da nji- 
hov teritorij pridruži svojoj nadbiskupiji, nastojanja Pfemyslo- 
vića da ih jače poveže s Pragom time što je njihovu pripadni- 
ku ponudio biskupsku stolicu. Štaviše, njihov odnos prema 
Poljskoj bio je bliži i samostalniji nego što je dolikovalo udjel- 
nom knezu. e 

F.A 


KE 

I druga nas stvar učvršćuje u tom dojmu: češka i poljska 
numizmatička znanost posljednjih se godina bavila zanimlji- 
vim pronalaskom novca (denar4) koji je očito češkog podrije- 
tla i potječe iz konca 10. stoljeća, ali se ne može smatrati da je 
kovan od Pfemyslovića. Na jednoj strani denara čitamo latin- 
ski natpis: »Hic est denarius episcopi...« Na drugoj je strani 
veoma nejasan natpis za koji su neki smatrali da se u njemu 
skriva ime Vojtjeha i Boleslava II. Stoga su mislili da je to za- 
jednički novac praškog kneza i praškog biskupa. Ali je najno- 
vije istraživanje pokazalo da se tu ne smije čitati ime Bolesla- 
vovo, nego ime Sobčslava i Libice, glavnog sjedišta Slavnikovi- 
ća. Podrobna se literatura o tom problemu može naći u član- 
ku češkog numizmatičara G. Skalskog u reviji »Česky časopis 
historicky«, XLV., 1939, str. 371. 


Ako je tako, to otkriće baca zanimljivo svjetlo na položaj 
praškog biskupa prema vladajućem knezu u prvim godinama 
nakon osnutka praške biskupije. Ne zaboravimo da je biskupu 
podjeljivao investituru njemački kralj. Dakle, biskupov položaj 
bio je veoma samostalan i davao mu je pravo kovanja vlasti- 
iog novca. Osim toga, otkriće čini jasnijim politički položaj 
Slavnikovića u državi Pfemyslovića. 

Činjenica da praški biskup Vojtjeh tako naglašuje svoju 
pripadnost Slavnikovićima i ne daje na novcu kovati Prag, sje- 
dište svoje biskupije, jasno kazuje da su se Slavnikovići sma- 
trali rodom, ako ne s vrhovnom vlašću, a ono barem znatno 
nezavisnim rodom koji su samo ugovori povezivali s državom 
Ptemyslovića. U vrijeme kad su ti denari bili kovani, Slavniko- 
vići su više nego ikada naglašavali svoj nezavisni položaj. Tako 
je to bilo, kako se čini, na koncu 10. stoljeća između god. 
992-995. prije novoga sukoba među Vojtjehom, Slavnikovi- 
ćem, te Boleslavom II. i njegovim pristašama. 


U tom svjetlu jasnije vidimo cijelu strukturu boleslavske 
Češke i politiku Premyslovića. Lakše ćemo shvatiti samostalni 
položaj Slavnikovića ako se prisjetimo onoga što smo već 
kazali: da je u tom predjelu Češke prebivao dio plemena Bije- 
lih Hrvata, koji po podrijetlu nije pripadao češkom plemenu, i 
da su Slavnikovići bili vjerojatno glavari hrvatskog plemena. 

Car Oton III. Reljef na studencu od mramora u rimskoj bazilici sv. Birivte isada 
tak 11. stoljeća). 

Ptemyslovići su se domogli vodećeg položaja kod Čeha, 
najjačeg slavenskog plemena u zemlji Boja, te su odlučnom 
ekspanzivnom politikom prisilili druga manja slavenska ple- 
mena da priznaju njihovu vrhovnu vlast. Kod Slavnikovića im 
to nije lako uspijevalo; Hrvati su bili poznati kao borbeno i 
jako pleme, koje je bilo isto tako blisko Poljacima kao Česima. 
Boleslav L., brat sv. Vaclava, svojim je dobrim odnosima s Po- 
ljacima trenutno spriječio da Slavnikovići budu privučeni od 
poljske države koja je rasla. 

Njegov sin i nasljednik Boleslav II. nastojao je privezati 
Slavnikoviće uz Češku tako da je članu njihova roda dao pra- 
šku biskupsku stolicu. Stanje se pogoršalo poslije smrti Du- 
bravke, kćeri Boleslava I. i supruge poljskog kneza Mješka, 
oko god. 987. Tada, kod prvog sukoba Boleslava s Mješkom 
Slavnikovići su jasno pokazali da ne žele sukob s Poljskom i 
da neće podupirati protupoljsku politiku Pfemyslovića. Usli- 


jed proturječnog Boleslavova stajališta Vojtjehu nije preostalo . 


ništa drugo nego da napusti prašku biskupiju. 

Zbog izgubljenog rata s Poljskom veoma je porastao ugled 
Slavnikovića. Boleslav je pokušao suprotstaviti se sve većoj 
opasnosti time što se ponovno vratio prvobitnom planu. Dao 
je Vojtjehu nužnu zadovoljštinu, zatražio je njegov povratak, 
možda čak i posredovanje. 

Ta je politika imala uspjeha i pokazala se valjanom, ba- 
rem dvije godine, dok novi poljski knez Boleslav Hrabri nije 
učvrstio svoj položaj i nije se pokazao takmacem Pfemyslovi- 
ća, također u pogledu ujedinjavanja i podvrgavanja zapadnih 
slavenskih plemena. Na Slavnikoviće je opet počela djelovati 
privlačnost Poljske. Otuda porast nepovjerenja prema njima 
sa strane Boleslava i mržnja njegovih fanatičkih pristaša, na 
čijem su čelu stajali Vršoveci. Uslijed tih novih zapleta Vojtjeh 
odlazi iz Praga. ' 

Stvar je tako daleko došla da je prijetio rat. Zato je Sobč- 
slav, glava Slavnikovića, tražio zaštitu kod cara Otona III., s 
kojim je bio u rodbinskoj vezi, a tražio je pomoć i od poljskog 
kneza Boleslava Hrabrog. Položaj je Premyslovića bio dosta 
pogibeljan. Moglo se očekivati da će Oton IILi Boleslav Hra- 
bri poduzeti korake u prilog Slavnikovića. Svaki od njih, daka- 

ko, s drugim razlogom. Car je mogao samo pozdraviti takmi- 
čenje među dvama kneževskim rodovima u Češkoj. Boleslav 
Hrabri je možda već tada sanjao o osnivanju snažne države 
koja bi obuhvatila sva zapadna slavenska plemena od njemač- 
ke granice do baltičke Prusije i ruskih granica. Slavnikovići bi 
mu mogli biti dobrodošli pomoćnici da zagospodare Če- 
škom. 

Zato su strastveni Boleslavovi sljedbenici savjetovali oštar 
zahvat prije no što bude kasno. Boleslav je prihvatio njihov 
savjet te su na jesen god. 995. počeli oružani sukobi. Vjerojat- 
no su Slavnikovići bili dosta jaki jer je Boleslavova stranka 
prihvatila njihov prijedlog da odluka bude odgođena dok se 
Sobčslav ne vrati iz carske vojne ekspedicije. 


Ali oni nepomirljivi među Boleslavovim pristašama upor- 
no su tražili da se spor riješi i uz prekršenje dane riječi. Bole- 
slav, uplašen pogibelju što je prijetila, popustio je toj napasti, 
te su se pred blagdan sv. Vaclava, koji se u Češkoj uvijek 
slavio 28. rujna, njegove čete pojavile pred Libicom. 


Slavnikovići, imajući pouzdanja u dogovoreno primirje, 
bijahu raspustili vojsku te su u miru dovršavali berbu i sabira- 
nje ljetine, što je vojni sukob bio znatno zadržao. Jedva su se 
njihovi najbliži podanici mogli skloniti u Libicu. Slavnikovići 
su se junački branili, iako je njihov položaj bio beznadan. Bo- 
leslavovi borci su odbili primirje čak i na blagdan sv. Vaclava. 
Tako je velika bila njihova osvetoljubivost. Tri je dana odolije- 
vala šačica vjernih premoći Boleslavovih pristaša. Vojtjehova 
su se braća borila do posljednjeg daha. Svi su poginuli. Osveta 
Pfemyslovićevih pristaša bila je strašna. Svi pripadnici Slavni- 
kovićeva roda bili su pobijeni sa svojim ženama i djecom. Od 
cijelog razgranatog roda ostali su u životu samo Sobčslav, Voj- 


" tjeh i Radim-Gaudencije. 


Boleslav II. se požurio da zauzme sve strateške pozicije 
Slavnikovića. Tako je u nekoliko dana bilo konačno riješeno 
pitanje vlasti Slavnikovića. Dakako, Boleslav time nije stekao 
slavu. Njegov čin je crna ljaga u povijesti cijelog roda Pfemy- 
slovića. Malo kada su u povijesti bila upotrijebljena tako suro- 


. va sredstva da se postignu državno-politički ciljevi. 

Kako smo već vidjeli, prvi češki kroničar Kosmas trudio 
se ispričati Boleslava te prebaciti odgovornost za taj strašni 
zločin na Vršovece i druge plemićke rodove u službi Pfemy- 
slovića. Rekosmo već da njegovu tvrdnju osporava suvremeni 
njemački kroničar Thietmar. Kosmas je uopće previše idealizi- 
rao lik Boleslava II. Štoviše u njemu vidi uzor kršćanskoga 
kneza. Događaji kako ih on opisuje veoma su iskrivljeni. Glav- 
ni je razlog njegova hvalospjeva Boleslavu ne samo to što je 
knez podašno potpomagao crkvene ustanove, vjerojatno da bi 
olakšao svoju opterećenu savjest, nego i to što Kosmas nije 
shvatio, već krivo opisao Boleslavova oca, tj. Boleslava I., bra- 
ta sv. Vaclava. 

Kosmas je pisao kroniku u vrijeme kad je legenda o sv. 
Vaclavu već postojala, i to na štetu njegovog brata, Boleslava 
I. Psihološki se može lako shvatiti taj razvitak legende. Ako je 
sv. Vaclav trebao biti štovan kao velik mučenik, morao je onaj 
koji ga je dao ubiti biti ocrtan kao poganin i neprijatelj krš- 
ćanske vjere. Glavnim krivcem za tragični konac Vaclavov bio 
je, kako se činilo, njegov brat. Tu je sliku Kosmas primio i da- 
lje dovršio. ' 

U zbilji su se stvari dogodile nešto drugačije. Kosmas je 
previdio prvi Vaclavov životopis, »Staroslavensku legendu«, 
koja je suvremena i crta stvari bitno drukčije. Dakako, ne smi- 
je se zaboraviti da je Kosmas bio neprijateljem slavenskog bo- 
goslužja i slavenske književnosti. 

Prema »Staroslavenskoj legendi« nije Boleslav htio Vacla- 
va ubiti, kako tvrde kasnije legende. Došlo je, doduše, do zava- 
de među njima — vjerojatno zbog unutarnje i vanjske politike 
Vaclavove te je kobnog jutra, 28. rujna 929. strastveni Boleslav 
digao ruku na svoga starijeg brata. Ali se on znao braniti. Vac- 
lavovu obranu Boleslavovi su pratioci protumačili kao napad 
na život svoga gospodara, pa su zato Vaclava umorili. Boleslav 
navodno nije očekivao takav ishod svoga spora s bratom. 


I inače se čini da je Boleslavova vladavina bila blagoslo- 
vom za Češku. Mnoge stvari koje je Kosmas pripisao njegovu 
sinu treba pripisati Bolesavu I. Nasuprot tomu, njegov se sin 
nije pokazao na razini svoga vremena. Nije imao velikodušno- 

sti svoga oca i na kraju nije našao drugog načina kako riješiti 
problem Slavnikovića nego da prekrši zadanu riječ i počini 
podmuklo umorstvo. 


Da bi se prosudilo stanje, korisno je naglasiti da su svi 
koji su ostali vjerni Slavnikovićima, nakon libičke katastrofe 
pobjegli u Poljsku. Samo je Radla — kako se čini — pobjegao u 
Mađarsku, gdje je po Vojtjehovu nalogu i prije djelovao. Bfev- 
novski je samostan tada izgubio opata Anastazija, koji je tako- 
đer otišao u Poljsku. Tamo se sklonio i Sobčslav sa svojim 
vjernima kad je doznao što se zbilo. Bilo kakav zahvat cara ili 
poljskog vojvode sada je postao suvišnim. Sobčslavu nije pre- 
ostalo drugo nego da pričeka zgodan trenutak za osvetu. 

VII. 


SVETI VOJTJEH I CAR OTON III. 


Vojtjeh se u Rimu susreće s carem. — Rimska sinoda poziva Vojtjeha da 
se vrati u Prag. — Povjerljivo prijateljstvo češkog biskupa s carem. — Voj- 
tjehovi i carevi misijski planovi. 


Kad je došlo do katastrofe u Libici, Vojtjeh je već bio u 
samostanu u Rimu. Tu je bio primljen vrlo srdačno od svoje 
subraće i postavljen priorom samostana. U toj službi je bio 
mnogo više u doticaju s vanjskim svijetom nego za prvog bo- 
ravka u Rimu. Njegovi životopisci nagoviještaju da se u samo- 
stanu sv. Aleksija sastajala rimska duhovna elita da bi razmje- 
njivala mišljenja. ' 

U proljeće god. 996. stigao je u Rim car Oton III. Zacijelo 
je tada, ako ne i ranije, Vojtjeh doznao za strašnu sudbinu 
koja je zadesila njegov rod. Jedinom mu je utjehom bila nada 
da će trajno ostati u samostanskom zatišju. 

Kanaparije (gl. 22.) izričito tvrdi da se car Oton III. često 
sastajao s Vojtjehom, da je rado s njime razgovarao i primao 
njegove savjete. Nije isključeno da se s Vojtjehom bio sastao 
već i ranije. Kosmas doista tvrdi da je Vojtjeh pohodio cara 
Otona III. već u Aachenu, i da je od njega, s kojim je bio u 
rodbinskim vezama, dobio na dar krasno misno ruho. Teško 
je utvrditi koliko je Kosmasova tvrdnja pouzdana. Međutim, 
nije isključeno da je Vojtjeh posjetio carski dvor već za svoga 
prvog biskupovanja, kad se car Oton II. zadržavao blizu Češke, 
te je Vojtjeh imao priliku upoznati njegova sina. No, uistinu 
Oton III. se s Vojtjehom sprijateljio tek za vrijeme njihova za- 
jedničkog boravka u Rimu. 

Vojtjehova nada da će moći ostati u samostanskoj tišini 
nije se ispunila. U Rim je, naime, zajedno s carem, stigao i 
nadbiskup iz Mainza Willigis. Vojtjeh je drugi put otišao iz 
Praga, a da nije o tom obavijestio svoga metropolitu. Nadbi- 
skup Willigis je zahtijevao da se Vojtjeh vrati na svoju biskup- 

sku stolicu. Teško je reći što je potaklo nadbiskupa iz Mainza 
te je tako uporno zahtijevao da se Vojtjeh vrati na prašku sto- 
licu. Budući da je sigurno znao za libičku katastrofu, vjerojat- 
no se nadao da će Vojtjehov povratak i njegovo pomirenje s 
knezom spriječiti daljnje krvoproliće. 

Car se teško mogao opirati tom zahtjevu. Novi papa, Gr- 
gur V., mogao je samo poduprijeti metropolitu u toj stvari, jer 
se radilo o ispunjenju važnog crkvenog propisa. Zbog toga je 
bio sazvan novi pokrajinski sabor na kojemu je odlučeno da 
Vojtjeh posluša metropolitov poziv i vrati se u Prag na biskup- 
sku stolicu. Willigis, koji je odmah nakon završetka sabora 
krenuo u Mainz, još je nekoliko puta pismeno pozvao Vojtjeha 
da provede u djelo saborsku odluku. 

Čini se ipak da je Vojtjeh bolje ocjenjivao stanje nego me- 
tropolita. Ispravno je slutio da su Willigisove nade uzaludne, i 
da Boleslav II. ne želi nijednog Slavnikovića u češkoj zemlji, 
kojom je sada u potpunosti zagospodario. Ipak se Vojtjeh kao 
poslušni sin Crkve nije htio suprotstaviti toj odluci. Nakon 
Willigisova odlaska, isposlovao je novu audijenciju kod pape i 
zatražio dopuštenje da otiđe u neku pogansku zemlju kao mi- 
sionar, ako bi ga Česi odbili primiti. Papa je na to spremno 
pristao. 

Tako je Vojtjeh otišao iz Rima po prilici u drugoj polovici 
kolovoza god. 996. Pratio ga je poznati učenjak Notker iz Lič- 
gea, koji je slavan u povijesti školstva jer je u 10. stoljeću ne- 
umorno radio na tome da se raširi opća školska naobrazba. 
Vojtjeh je u rujnu bio u Mainzu kod nadbiskupa Willigisa i 
kod Otona III., koji je onamo otišao iz Rima. . 

Vojtjehovi životopisci i suvremeni njemački izvori jedno- 
glasno potvrđuju da je odnos između češkog biskupa i nje- 
mačkog kralja i cara u Mainzu bio veoma prijateljski, štoviše, 
povjerljiv. Car je gotovo svaki dan razgovarao s Vojtjehom. I 
noću je Vojtjeh morao stanovati blizu Otona da bi ga car mo- 
gao lako pronaći. Predmet njihovih razgovora bila su razmiš- 
ljanja o uzvišenosti monaškog staleža i o prolaznosti svega 
svjetskoga. Životopisci naročito ističu da se Vojtjeh trudio 
prožeti cara kršćanskom poniznošću i potaknuti ga na nadna- 
ravne stvari. 

To povjerljivo prijateljstvo češkog biskupa s mladim nje- 
mačkim kraljem i rimskim carem uistinu je neobično, štoviše, 
divljenja vrijedno. Oton III. svom svojom naravi i djelom 
predstavlja značajna misaona i kulturna strujanja 10. stoljeća. 
Potječe iz germanskog plemena koje je tek prije nepuna dva 
stoljeća postalo kršćanskim i koje se bezobzirnom prodornoš- 
ću i darovitošću domoglo vodećeg mjesta u državi. Sasi su, s 
toga stajališta, dostojni predstavnici mladog polubarbarskog 
življa, koji se tada svagdje probijao naprijed i trudio osigurati 
mjesto na prisoju moći, slave i kulture. Uz to Oton se osjećao 
carem, baštinikom rimskih careva, te je želio ponovno ostvari- 
ti njihove planove o gospodstvu nad cijelim svijetom. 

Sjećanje na klasično doba, bajke o slavi Grka i Rimljana — 
ukoliko je moguće o njima govoriti u 10. stoljeću — ovladali su 
i njegovim mladim umom, kao što su ovladali i mnogim bo- 
ljim duhovima i predstavnicima takozvane otonovske rene- 
sanse. 


Nadalje, Oton je bio ponosan na grčko-bizantsko podrije- 
tlo svoje majke Teofane. Ponekad je prezirao svoje energične 
polubarbarske saske pratioce, koji su u stvari bili jedinim nje- 
govim osloncem u sunčanoj Italiji. Sanjao je o grčkim precima 
svoje majke i uobražavao sebi da je i on sam Grk. Sanjarski i 
strastveni Otonov duh osobito je bio privučen mističnim pla- 
menom koji je tada tako jasno gorio u mnogim samostan- 
skim središtima i grijao duše vjerskih entuzijasta. Bilo je tre- 
nutaka kad bi mladi car bio radije odložio krunu, svukao car- 
sku odoru i sjeo uz noge ponizne braće monaha, da bi od njih 
naučio poniznost, samozataju i druge tajne duhovnog života. 
Njegova je duša trpjela od unutarnjih suprotnosti. Čas bi trča- 
la za slavom i ostvarenjem smjelih snova o svjetskom gospod- 
stvu, čas bi uronila i razmišljala o prolaznosti života. 

Mnogi njemački povjesničari smatraju da je carevo djelo 
mnogo pretrpjelo od tih suprotnosti, te misle da je carevo 
druženje s tim poniznim češkim biskupom bilo naročito kob- 
no za Otonov duhovni razvitak. No, takve su ocjene sasvim 
neopravdane. Vojtjehov utjecaj na kralja nije mogao biti pogu- 
ban. Te ocjene su nikle iz krive predodžbe o Vojtjehu, u kojem 
su mnogi vidjeli fanatičkog mistika i sanjarskog monaha koji — 

Prizor iz života sv. Vojtjeha na portalu crkve u Gnieznu. Češki rad iz 12. stoljeća. 

prema nazorima tadašnjih reformatora — nije na svijetu vidio 
ništa uzvišenije nego pokornički i kontemplativni život u sa- 
mostanu. Ali, mi smo vidjeli da te predodžbe ne odgovaraju 
stvarnosti; i da se one tumače time što dosadašnji istraživači 
nisu posvetili dovoljno pažnje političkoj sredini u kojoj se od- 
vijala drama Vojtjehova života koja nam mnogo bolje osvjet- 
ljuje te zagonetke. 


Vojtjehov utjecaj na cara, naprotiv, bio je blagotvoran, jer 
njegovi životopisci ističu da je nastojao cara, prije svega, na- 
učiti kršćanskoj poniznosti. Carev je mladi duh na poseban 
način to trebao u svojoj težnji da nadmaši sve što su učinili 
Grci i Rimljani. 


Te je strune u srcu mladoga vladara razigrao drugi veliki 


duh onoga vremena, Gerbert iz Aurillaca. Taj je Francuz, koji. 


je bio vjernim carevim pristašom i propagatorom misli o ob- 
novi rimskoga carstva, očarao cara svojom naobrazbom. Za- 
jedno s njim Oton III. je sanjao o ostvarenju ideala što je vo- 
dio mnoge zanesene duhove u srednjem vijeku: kako pronaći 
odnos između svjetske i crkvene vlasti za dobro cijelog čovje- 
čanstva. Kasnije je Oton III. odredio Gerberta za papu — Silve- 
stra II. — te je s njim, kako ćemo još čuti, nastojao provesti u 
djelo misli kojima su obojica bili nadahnuti. 


Moguće je da je car razgovarao s Vojtjehom i o tim stvari- 
ma. Ali, misionarska iskustva Vojtjehova u Mađarskoj nesum- 
njivo su dala povoda za razgovor o drugom velikom problemu 
što je cara toliko zanimao: kako pridobiti za kršćansku vjeru 
brojne slavenske narode koji su živjeli između Labe i Odre, te 
poganske Pruse uz Baltičko more. Vojtjeh je već tada bio sigu- 
ran da će češko poslanstvo donijeti negativan odgovor, pa da 
će on moći ostvariti svoj plan i poraditi za Krista među po- 
ganima. Vojtjeh je imao na pameti prvenstveno poganske Sla- 
vene. Caru je, također, bilo stalo do njihova pokrštenja. Čini 
se da je Vojtjeh ispravno uočio zašto dotadašnji rad njema- 
čkih svećenika oko njihova pokrštenja nije imao uspjeha. Voj- 
tjeh je zacijelo govorio o tom problemu i u svom rimskom sa- 
mostanu, jer se nakon njegove smrti pokazalo da je misionar- 
ska misao tamo pustila duboke korijene. 

Sam je car toj misli posvetio veliku pažnju i pripravljao 
misijske centre u Italiji i Njemačkoj. U Poljskoj je slično sredi- 
šte nastalo u Gnieznu, i to brigom Boleslava Hrabrog. Misij- 
sko oduševljenje koje je svugdje, u Italiji i u srednjoj Evropi, 
planulo nakon smrti Vojtjehove, te potpora koju su mu obeća- 
vali Oton III. i Silvestar II., svjedoči o tom da su car i njegovi 
savjetnici — na poticaj sv. Vojtjeha — o svemu tomu raspravljali 
već u Mainzu. 

VIII. 


SVETI VOJTJEH U POLJSKOJ I PRUSIJI 


Nepovoljan odgovor iz Češke. — Vojtjehova djelatnost u Poljskoj. — Sv. 
Vojtjeh i slavensko bogoslužje. — Poljaci i Prusi. — Mučenička smrt Voj- 
tjehova. 


Izvještaji Vojtjehovih životopisaca o njegovu boravku u 
Mainzu, o njegovom hodočašću u sveta mjesta u Francuskoj i 
o njegovu putu u Poljskoj, ne slažu se u svemu. Teško je sasta- 
viti točnu sliku o svemu što se zbilo. Kanaparije npr. tvrdi da 
je Vojtjeh iz Mainza otišao u Češku i tek tamo doznao o libič- 
koj katastrofi, što ga je prisililo da ode u Poljsku. Vidjeli 
smo da je takav tok stvari nemoguć, jer je Vojtjeh doznao za 


strašne događaje već prije, najkasnije onda kad je car stigao u . 


Rim. 

Najvjerojatnije su se stvari odvijale ovako: Vojtjeh je naj- 
prije otišao u Mainz da bi saopćio Willigisu papinsku odluku, 
za koju on nije mogao znati jer je donesena nakon njegova od- 
laska iz Rima. Iz Mainza je — s pristankom metropolitovim i 
carevim — poslao izaslanika u Češku da utvrdi žele li Česi da 
se vrati. Bilo je to lako jer je carski dvor zacijelo bio u vezi s 
Pragom. s ' 

Ne želeći biti besposlen dok dođe odgovor, odlučio je Voj- 
tjeh obaviti hodočašće — najvjerojatnije pješice - na grob sv. 
Martina u Toursu, slavnom prošteništu u to vrijeme, i na grob 
sv. Dionizija u Parizu, sv. Benedikta u Fleuryju te sv. Maura u 
Saint Mauru u Francuskoj. 


Odatle se ponovno vratio u Mainz. Odgovor još nije bio 
stigao, ali je car želio da njegov prijatelj ostane s njime što 
duže. Nije sigurno da li je Vojtjeh dobio odgovor u Mainzu ili 
tek u Poljskoj, kamo je Vojtjeh otišao iz Mainza jer se nije že- 
lio dulje zadržavati u Porajnju. Odgovor je, uistinu, bio negati- 
van, kako je Vojtjeh i očekivao. Vojtjeh je tada, prema papinoj 

odluci, bio slobodan, i mogao se — kao misionarski biskup 
(episcopus regionarius) — posvetiti misijama. 

Čini se da je Willigis nakon negativnog odgovora češkog 
kneza smatrao prašku biskupsku stolicu definitivno upražnje- 
nom. Kosmas, štoviše, tvrdi da je kanio, uz carev pristanak, 
dati Česima novog biskupa kojega bi sami izabrali. Mislio je 
na Strachkvasa — Kristijana, kojega je nekoć sam Vojtjeh mo- 
lio da preuzme njegovo mjesto. Do toga nije došlo jer je 
Strachkvasa — prema Kosmasovoj vijesti — za vrijeme obreda 
biskupske posvete udarila kap. 


Vojtjeh je bio primljen od Boleslava Hrabrog s velikim 
oduševljenjem. Boleslav Hrabri bi bio Vojtjeha najradije osta- 
vio kod sebe, pa je nastojao nagovoriti ga da ostane u Poljskoj. 
Međutim, Vojtjeh je ograničio svoj boravak u Poljskoj na naj- 
manju mjeru, tj. dok se nije odlučio kamo bi išao u misije. Ali 
se čini da je Vojtjeh i u Poljskoj razvio živu vanjsku djelatnost. 
Ima mnogo mjesta u Poljskoj koja imaju legende u kojima se 
govori da ih je Vojtjeh posjetio. Jedna je od tih priča povijes- 
no dokazana. Bruno iz Querfurta potvrđuje da je Vojtjeh neko 


vrijeme bio u Gnieznu. Tada nije ni slutio da će to mjesto biti 


jednom proslavljeno upravo njegovim grobom. 

Zatim, utvrđeno je da je u zimi god. 996-997. u Poljskoj 
osnovao benediktinski samostan, vjerojatno u Tremšinu. Opa- 
tom toga samostana postao je Anastazije, bivši bfevnovski o- 
Pat, koji je nakon libičke katastrofe pobjegao u Poljsku. Usme- 
na predaja tvrdi da je Vojtjeh za svoga boravka u Poljskoj 
uveo strože običaje u vezi s postom. Uistinu, do god. 1248. 
strogi post u Poljskoj počinjao je ne na Čistu srijedu, nego na 
Sedamdeseticu, tj. na treću nedjelju prije početka korizme. 

Stoljetna poljska tradicija smatra Vojtjeha autorom naj- 
starije poljske religiozne pjesme — Bugurodzica. Mnogo je po- 
vijesno-književnih istraživača proučavalo to Pitanje. Najstariji 
rukopis što nam je sačuvao tu pjesmu potječe tek iz 15. vijeka. 
Sama pjesma u najstarijem obliku ima vrlo starodavno obilje- 
žje. Prema najnovijim istraživanjima poljskih stručnjaka (vidi 
osobito Birkenmajer, Bogurodzica woboc hymnografii lacin- 
Skiej, 1936) čini se sigurnim da Pjesma, uistinu, potječe iz dru- 
ge polovice 10. stoljeća, ili najkasnije iz prve polovice idućeg 

stoljeća. Predaja o Vojtjehovu autorstvu ima vrlo čvrst temelj i 
treba priznati da do sada nije bila opovrgnuta nijednim znan- 
stvenim dokazom, te da je nastanak te najstarije poljske pjes- 
me na neki način povezan s Vojtjehom. Iz ioga možemo raza- 
brati da se Vojtjeh trudio da vjerske istine učini pristupačni- 
ma narodu time što je potpomagao upotrebu narodnog jezika 
u bogoslužju. 

Češka predaja, također, pripisuje Vojtjehu najstariju če- 
sku religioznu pjesmu »Hospodine, pomiluj ny«, koja nije dru- 
go nego raširena liturgijska pjesma »Kyrie eleison« (Gospodi- 
ne, smiluj se). Ta predaja nema tako čvrsti temelj kao predaja 
o postanku poljske religiozne pjesme. Češka je pjesma tako- 
đer veoma starodavna. Vjerojatno je ipak Vojtjehovo ime po- 
vezano s njezinim postankom ili širenjem. Znamo da je u Voj- 
tjehovo vrijeme vlastela u izvanrednim prilikama pjevala 
»Christe Keinado«, a narod »Krleš«, što je skraćeni i pučki 
»Kyrie eleison«. Vojtjeh je, navodno, i u Pragu potpomagao 
upotrebu narodnog jezika u sličnim prilikama. 


S tim je u vezi i pitanje kako se Vojtjeh odnosio prema 
ostacima slavenskog bogoslužja što su se još tada u Češkoj bili 
sačuvali. Treba priznati da nemamo ni jedan važan razlog koji 
bi nas naveo na tvrdnju da je Vojtjeh bio protiv slavenskog 
bogoslužja, kako bi to rado željeli neki povjesničari. Nesklo- 
nost prema slavenskom obredu u Češkoj pojavila se tek u 11. 
stoljeću. Kanonik Kosmas — sam veliki rodoljub — bio je nje- 
gov glavni neprijatelj. Ali, u 10. stoljeću takvu nesklonost ne 
možemo i ne smijemo pretpostavljati. 


Kad govorimo o književnoj djelatnosti Vojtjehovoj, pod- 
sjetimo se na to da je on potakao monaha Lovru iz Monte 
Cassina da napiše latinski životopis sv. Vaclava. Vojtjeh je 
također potakao svoga strica Kristijana da pruži Česima nov 
životopis njihova sveca. Tako on ima zaslugu za postanak naj- 
dragocjenije legende o sv. Vaclavu, koja je, uostalom, njemu 
bila i posvećena. Uvod u tu legendu nije drugo nego kratko iz- 
laganje djelatnosti sv. Ćirila i Metoda, te obrana slavenske pis- 
menosti što su je oni osnovali. Kad bi Vojtjeh bio neprijatelj 
slavenske pismenosti, stric mu ne bi posvetio svoj sastavak. 

4 Vojtjeh (lat. srednjovj. Adalbertus Voitechus: 
ela; ' 


u polj. Woicech; češ. Vojtčch; m 

“amd . Adalbert) u ikonografiji se najčešće prikazuje kao ilo < .. 
njigom Evanđelja (kao na ovom starom drvorezu). Često se prikazuje ž 

sa znakovima mučeništva. : 

Vojtjeh je - kako sam već naznačio — prvobitno namjera- 
vao otići k Ljutićima, koji su često bili vojnim saveznicima 
Čeha. Na žalost, Vojtjeh nije mogao provesti u djelo tu namje- 
ru. Njegovo djelovanje među Polapskim Slavenima moglo je 
imati dalekosežne posljedice. Glavni razlog zbog kojega su ta 
plemena odbijala kršćanstvo bio je taj što su njemački sveće- 
nici širili ne samo kršćanstvo, nego i prevlast njemačke drža- 
ve. Primitak kršćanstva kod tih plemena značio je i gubitak 
slobode. Vojtjeh, kao član poznatog kneževskog roda, bio bi, 
zacijelo, postigao uspjeh, a njegovo bi prijateljstvo s carem 
opet jamčilo da Njemačka neće sprečavati njegovo djelovanje 
među Slavenima. 

Vojtjeha je od te namjere, po svoj prilici, odvratio Bole- 
slav Hrabri. Naime, u to doba je poljski vojvoda nastojao os- 
vojiti Prusiju. Njegovo je nastojanje bilo dijelom okrunjeno us- 
pjehom, jer je Gdarisk već bio osvojen i zauzet od poljske 
vojske. Bilo je, dakle, u interesu Boleslava Hrabrog da kultur- 
ni utjecaj kršćanstva što dublje prodre u Prusiju i razoruža di- 
vljaštvo pruskog plemena. 

Prusi su pripadali baltičkoj skupini naroda koja je u pret- 
historijsko doba govorila istim jezikom kojim su govorili i 
Praslaveni, i od davnina nastavala krajeve u blizini slavenskih 
sjedišta na obalama Baltičkog mora. Prusi su bili srodni s Li- 
tvancima i Letoncima (Latvijcima), narodima koji i danas po- 
stoje. 

Već su stari Rimljani poznavali Balte i bili s njima u živim 
trgovačkim vezama, jer se na baltičkoj obali nalazio jantar u 
obilnoj mjeri, a on je tada bio veoma traženi trgovački artikal. 
O tim narodima piše rimski pisac Tacit i naziva ih Aesti. U toj 
trgovini su najviše sudjelovali Prusi jer je njihova zemlja, neg- 

dašnja istočna Pruska (zapravo je to sada sjeveroistočno polj- 
sko obalno područje i susjedno sovjetsko područje oko Kali- 
ningrada, op. prev.), bila najbliže kulturnom svijetu. Stoga su 
Prusi bili na dosta visokoj kulturnoj razini. 


Nakon propasti rimske države, Prusi su podržavali trgo- 
vačke veze s ruskim trgovačkim središtima, te razmjenjivali 
robu s arapskim trgovcima. Poznati arapski putopisac 10. sto- 

ljeća Ibrahim Ibn Jakub dobro poznaje Pruse i veoma povolj- 
no piše o njihovu ponašanju i običajima. : 
' Od davnine su se Prusi i ostali Balti morali braniti od sve 
većeg pritiska Slavena. Sami su bili veliki ljubitelji slobode, i 
branili su svoju samostalnost vrlo hrabro. Budući da su u kul- 
turnom pogledu bili veoma zreli i vojno organizirani nije bilo 
lako s njima ratovati. Prema kršćanstvu su imali —i oui i ostali 
Balti a negativan odnos, jer je to bila vjera naroda koji su ih 
pokušali podjarmiti, bili to Poljaci ili Nijemci. Uostalom, treba 
priznati da je kršćanska vjera bila širena na način koji se ne 
može nazvati kršćanskim. Nije stoga čudo da su još u 17. sto- 
ljeću, kad je Pruska bila već davno osvojena i ponijemčena lu- 
teranski propovjednici, koji su tamo htjeli propovijedati svoje 
reforme, u Pruskoj našli čitave krajeve u kojima su se još uvi- 
jek prinosile javne poganske žrtve. 
Za Poljsku su Prusi bili mnogo važniji nego Ljutići. Vojtje- 
hu je bilo preporučeno da ide naviještati Evanđelje Prusima, a 
ne Ljutićima. Bilo kamo da je išao, trebao je za svoju pratnju 
vojnu zaštitu poljskog kneza. Njegova je odluka bila dobrodo- 
šla Boleslavu Hrabrom jer je na neizravan način potpomagala 
i njegove političke interese. 
U proljeće god. 997. krenuo je Vojtjeh sa svojom j 
na put u Gdansk, koji su Poljaci bili ko će šaaiii sada 
na češkog biskupa bio je uvijek u časti i kod njemačkih građa- 
m Gdanska. Iz Gdanska je krenuo Vojtjeh sa svojom prat- 
jom, uz vojnu zaštitu jski jni i 
eda : poljskih vojnika, morskim putem u 
Do sada se mislilo da je ciljem njegove plovidbe bio dio 
Prusije zvan Samland. Pričalo se da je bio napadnut od pogan- 
skih Prusa i ubijen čim je tamo pristao i započeo s misionar- 
skom djelatnošću. Do danas se pokazaje mjesto gdje je bio 
umoren dne. 23. travnja 997., nedaleko od Kčnigsberga (danas 
Kaliningrad, Op. prev.), kod mjesta zvanog Romove, ili njema- 
. Fischhausen. Tu je predaju potrebno u mnogočemu ispra- 
b Najstariji i najvažniji dokumenat koji nam je sačuvao naj- 
više pojedinosti o Vojtjehovoj mučeničkoj smrti jest — pored 
njegova dva životopisa — legenda zvana »Muka svetog muče- 

nika Vojtjeha« (Passio Sancti Adalberti Martyris). Ta je legen- 
da bila napisana između 1006. i 1025. god., u vrijeme kad je 
Vojtjehovo tijelo još počivalo u Gnieznu, odakle je tek god. 
1039. preneseno u Prag. Autor te legende je Nijemac koji je 
duže vremena boravio u Poljskoj, i tu sabrao mnogo pojedino- 
sti o Vojtjehovoj smrti u vrijeme kad su one još bile u živom 
sjećanju suvremenika. Pisac ne govori točno o cilju Vojtjehova 
puta, samo primjećuje da je neko vrijeme plovio morem. Iz 
toga je niklo uvjerenje da se tu može misliti na zbiljsko more i 
da je cilj njegova puta bio Samland. 

Međutim, tada se morem nazivalo i ušće Visle s mnogo 
rukavaca, koji su se zvali Haffi (Haff je njemačka riječ, a znači: 
zatok, plitki zaljev, op. prev.). Treba postaviti pitanje zašto bi 
Vojtjeh htio početi naviještati Evanđelje baš u pruskoj zemlji. 
Obično misionari počinju svoj rad u najbližoj okolici mjesta iz 
kojih dolaze. »Passio Adalberti« govori o velikom pruskom 
gradu u kojem je Vojtjeh htio započeti misionarsku djelatnost. 
Čini se da je Prusima govorio poljski, dakle jezik koji je znao. 
Ne možemo pretpostaviti da je za nekoliko mjeseci savršeno 
naučio pruski. Žitelji toga grada su razumjeli njegov govor. 

Znanje poljskog jezika ne možemo kod Prusa pretposta- 
vljati, osim u pograničnim mjestima gdje su stanovnici obiju 
zemalja bili u stalnom dodiru. Jedva bismo mogli pretpostavi- 
ti takvo znanje jezika u unutrašnjosti zemlje. Dosadašnji istra- 
živači su zaboravili da je blizu poljskih granica nedaleko od 
Gdanska postojao važan kulturni i trgovački centar Prusa, tj. 
grad Truso. Bilo je potpuno prirodno da je Vojtjeh htio zapo- 
četi svoju misionarsku djelatnost upravo tu. U to prusko sre- 
dište bio je najbolji pristup lađom iz Gdanska elbinškim ruka- 
vom (danas: Elblomska Visla, op. prev.) do Haffa, a otuda na 
ušće rijeke Elbing (poljski: Elblomg). Tu se Haff grana sve do 
okolice grada Zeyer (poljski Kepki, čit. Kenpki, op. prev.). 
Dotuda su Vojtjeha pratili poljski vojnici. Otuda je Vojtjeh že- 
lio poći pješice u Truso. 

Daljnji tok događaja možemo, prema poznatim izvorima, 
sažeti ovako: Kad je Vojtjeh došao sa svojim pratiocima u 
grad i počeo svoju djelatnost, prije svega je bio upitan odakle 
“dolazi. Vojtjeh je odgovorio da dolazi iz Poljske, od kneza Bo- 

leslava. Taj odgovor je izazvao sumnju da je uhoda u poljskoj 
službi. Ne smijemo zaboraviti da je tek nedavno bilo okonča- 
no prusko-poljsko neprijateljstvo. Zato nije čudno da su Prusi, 
koji u tom sukobu nisu imali puno ratne sreće, gajili odboj- 
nost protiv svega što je dolazilo s poljske strane. Ta odbojnost 
i sumnjičavost bile su najveće u pograničnim oblastima. 

Stoga su pruske »pogranične vlasti« Vojtjehu i njegovoj 
pratnji odbile dozvolu boravka i protjerale ih iz zemlje. Bili su 
odvedeni natrag na obalu, ukrcani u lađu i poslani tamo oda- 
kle su i došli, uz prijetnju da će u protivnom izgubiti život. Po- 
četni neuspjeh je Vojtjeha i njegove pratioce veoma ražalostio. 
Međutim, Vojtjeh se nadao da će moći ostvariti svoju namjeru 
i da će mu se nakon nekog vremena pružiti nova prigoda. 

Želio je Prusima dokazati da ima dobre namjere, pa se na- 
dao da će mu kasnije dopustiti da im propovijeda. Zato se ne- 
koliko dana zadržao u pograničnoj oblasti i posvetio se moli- 
tvi. No, pruski vojnici su ga pronašli dok su obilazili granicu. 
Prusi su ga prostački vrijeđali spočitavajući mu što se protiv 
njihove zabrane i dalje zadržava u njihovoj zemlji. Jedan od 
njih, po. imenu Sikko, čiji je brat nedavno bio pao u ratu s 
Poljskom, bacio se na biskupa dok se molio, i ubio ga. Zani- 
mljivo je da biskupovi pratioci nisu bili umoreni. Mučenikovo 
tijelo bez glave bilo je bačeno u vodu. Vojtjeh je, dakle, umo- 
ren između rijeke Nogate (to je zapravo desni rukav Visle, op. 
prev.) i elbinškog rukavca Visle (to je, vjerojatno, Elblomska 
Visla, op. prev.). Tijelo su Vojtjehovo valovi izbacili na supro- 
tnu obalu, koja je bila u poljskim rukama. Tako je ono bilo na- 
đeno. Boleslavu je odmah poslana vijest o tragičnom svršetku 
nesretnog češkog biskupa. Vojtjehovi pratioci koji su pobjegli 
natrag na poljski teritorij, potvrdili su žalosnu vijest. Boleslav 
Hrabri pokopao je Vojtjehovo tijelo u Gnieznu uz veliku po- 
čast, kako je dolikovalo da bude pokopan mučenik i svetac. 
Boleslav je za velike novce otkupio i Vojtjehovu glavu od ne- 
kog putnika koji je bijaše našao. 

IX. 


SPOMEN NA VOJTJEHA 1 OTONOV PLAN REORGANIZACI- 
JE SREDNJE 1 ISTOČNE EVROPE 


Odjek Vojtjehove mučeničke smrti u kršćanskom svijetu. — Otonov 
plan za obnovu sveopće rimske države. — Spomen na Vojtjeha i us- 
postava ugarske crkvene nezavisnosti. — Vojtjehov brat imenovan pr- 
vim poljskim nadbiskupom. 


Vojtjeh se s pravom smatra mučenikom jer je dao svoj ži- 
vot za vjeru Kristovu. Njegove namjere bile su najčistije. Zato 
se i glas o njegovoj smrti veoma brzo raširio po cijelom tadaš- 
njem svijetu. Dvije je stvari kršćanin 10. stoljeća smatrao naj- 
višim idealima: skroviti pokornički život u samostanu i smrt 
za vjeru Kristovu. Deseto stoljeće je bilo stoljeće mistike i ro- 


mantizma. Nisu uzalud minogi istraživači smatrali da su iste 


struje djelovale u 10. stoljeću kao i u romantizmu od svršetka 
18. i početka 19. stoljeća. Biskup Vojtjeh je, dakle, postao uzo- 
rom zapadnom kršćanstvu, jer je u svom životu ostvario oba 
ideala - savršeno monaštvo i mučeništvo. 

Nemojmo se, dakle, čuditi što se car Oton, kad je doznao 
za tragični svršetak svoga prijatelja i rođaka, radovao i klicao. 
Zahvaljivao je sudbini što mu je dala prijatelja koji je prijatelj 
Božji i koji će za njega moliti kod Boga. Isto je raspoloženje 
vladalo i u Rimu i u drugim monaškim centrima, gdje je bio 
poznat Vojtjehov primjer. 

Njegov slavni kraj potakao je Kanaparija, monaha iz sa- 
mostana sv. Aleksija u Rimu, da detaljno opiše Vojtjehovu 
sudbinu na slavu svoga samostana i na slavu monaškog idea- 
la. Njegov,životopis, napisan god. 999, najboljim je spomeni- 
kom što ga imamo o Vojtjehu i njegovu vremenu. 


Vojtjehov je primjer mnoge privlačio. Jedan od prvih nje- 
govih sljedbenika bio je Bruno iz Querfurta, sin saskog grofa, 
odgojen kao i Vojtjeh u Magdeburgu, i od god. 996. monah u 
istom samostanu u Rimu. Kao misijski biskup (episcopus re- 

gionarius) širio je i učvršćivao kršćanstvo u Mađarskoj i Polj- 
skoj, gdje se sprijateljio s Vojtjehovim prijateljem, knezom Bo- 
leslavom Hrabrim, 

Bruno je, također, postigao mučeničku krunu u Pruskoj 
god. 1009. Od njega potječe Vojtjehov životopis, i to u dva iz- 
danja, kraćem i dužem. Oba su napisana vjerojatno poslije 
god. 1004., kad se Bruno u Mađarskoj susreo s Radlom, koji | 
mu je kazao mnoge pojedinosti iz Vojtjehova života. Ti životo- 
pisi su kasnije dopunjavani brojnim legendama, i to iz 12., 13., 
14. i 15. stoljeća, što svjedoči o tom kako je veliko štovanje 
bivši praški biskup uživao u Poljskoj, Njemačkoj, Češkoj, Italiji 
i Mađarskoj. 

Upravo to idealiziranje života i smrti biskupa Vojtjeha što 
je trajalo kroz stoljeća, spriječilo je da se u Vojtjehovoj drami 
vide i druge činjenice. Možda su one manje idealne, ali su više 
ljudske, i pružaju nam mogućnost da bolje proniknemo u Voj- 
tjehovu dušu i bolje odmjerimo sve njegovo značenje. 

Većini istraživača izmakla je izrazito politička pozadina u 
koju je bio ukorijenjen Vojtjehov život, i koja se tako tragično 
odražavala u njegovoj sudbini. Vidjeli smo kako su politički 
interesi predodredili Vojtjeha za biskupsku službu; kako su ga 
slični motivi — promjena političke situacije u Češkoj — otjerale 
u Rim i na Monte Cassino, k sv. Nilu u Valleluce, te konačno, 
u samostansku ćeliju kod Sv. Aleksija. Nova promjena u do- 
movini zahtijevala je njegov povratak u Češku, a drugi je val 
pokopao njegove nade da će moći u Češkoj mirno djelovati. 
Trebao je — ne želeći, a možda i ne znajući — svojom misionar- 
skom djelatnošću u Prusiji služiti političkim interesima Bole- 
slava Hrabrog. Štoviše, politički interesi — natjecanje među 
Prusima i Poljacima — skrivili su njegovu mučeničku smrt. 

I nakon svoje smrti, Vojtjeh je trebao igrati ulogu u poli- 
tičkom planu svoga prijatelja Otona III., i u daljnjem politič- 
kom razvoju zemalja koje je zavolio — Poljske i Mađarske. 

Vidjeli smo da je Oton III. bio zanesen mišlju da obnovi 
slavu starog rimskog imperija, dakako u kršćanskom obliku. 
Njemu je, kao i Karlu Velikom i drugim velikim vladarima, sli- 
ku rimskog imperija dopunio sv. Augustin besmrtnim djelom 
»O državi Božjoj«. Taj je ideal Oton III. nastojao ostvariti! koli- 

ko mu je bilo moguće. U njegovo se vrijeme više nije moglo 
pomišljati na osvajanja u takvoj mjeri u kakvoj ih je poduzi- 
mao Karlo Veliki. Pored njemačke države nicale su oko nje i 
druge, kao npr. država češka, poljska i mađarska, i te nove dr- 
žave znale su odmah od početka obraniti svoju samostalnost, 
barem u glavnim crtama. 


Oton III. bio je spreman za svoj ideal žrtvovati i grabežlji- 
vo osvajanje s pomoću kojega je rasla njemačka država, a 
kojega se suvremenici nisu namjeravali odreći. To čitamo jas- 
no između redaka Thietmarove kronike. Otonovim idealom 
bilo je sazdati sveopće kršćansko carstvo od samostalnih drža- 
va koje bi nad sobom priznavale samo autoritet rimskog cara 
i rimskog pape. 


Zanimljivo je kako je spomen na sv. Vojtjeha mnogo pri- 
donosio ostvarivanju toga ideala. Uostalom, izbor Vojtjeha za 
praškog biskupa, potvrđen od Otona IL, značio je prekid s do- 
tadašnjim »samo po sebi jasnim« zahtjevima njemačke Crkve, 
jer time prvi put kod susjednih naroda u domeni rimskog 
utjecaja biskupom nije postao Nijemac, nego Čeh. Da bi prido- 
bio vladare obiju novih država — Mađarske i Poljske — za svoj 
ideal općeg carstva, Oton III. je bio spreman da im što više 
izađe u susret. Najveći je ustupak morao učiniti Mađarskoj. 


Stjepan, koji je u Mađarskoj vladao od god. 995., bio je, 
dakako, pod utjecajem Njemačke. Njegova je žena bila kći ba- 
varskog vojvode, a njemački su svećenici djelovali u njegovom 
narodu. Stjepan je, ipak, u državničkoj dalekovidnosti prepu- 
štao slobodan djelokrug Vojtjehovim učenicima, među kojima 
se posebno u Mađarskoj istakao Radla. Kad se Vojtjeh spre- 
mao na misije u Prusiju, tražio je da ga Radla prati. Ali, Rad- 
la je ukazivao na to da već u Mađarskoj radi sličan posao, te 
stoga Vojtjeh nije više navaljivao, nego je svome drugu dopu- 
stio da taj posao i dalje mirno vrši. 


Prema dogovoru s papam Silvestrom II., car Oton III. po- 
nudio je ugarskom knezu Stjepanu kraljevski naslov, samo da 
bi ga pridobio za ideju obnovljenog rimskog carstva. Stjepan 
je bio okrunjen krunom koju mu je donijelo carsko i papinsko 

Sv. Vojtjeh (koji stoji na desnoj strani) na slici na drvu oltara sv. Vaclava u prvo- 
bitnoj bazilici sv. Petra u Rimu. Barokna zidna slika u kripti iste bazilike napra- 
vljena prema uništenom originalu. 

poslanstvo. O tome se ne može sumnjati, iako je glasovita pa- 
pinska bula kojom se Mađari ponose bila, mnogo kasnije, kri- 
votvorena. 


To krunjenje i primanje kraljevskog naslova bilo je najbo- 
lji izraz Stjepanove volje da sačuva samostalnost. Ujedno je 
Stjepan dobio od pape pravo da osnuje za svoje zemlje samo- 
stalnu nadbiskupiju i, prema potrebi, biskupije u raznim dije- 
lovima svoje države. 

Čini se da je sv. Stjepan postupao vrlo obazrivo, te je ute- 
meljivao biskupije postepeno, čim je imao dovoljno svećen- 
stva. Prvim mađarskim nadbiskupom postao je Čeh Radla, 
Vojtjehov drug u Libici, Magdeburgu i u Pragu. Radla je po- 
stao monah i dobio ime Anastazije, koje su Mađari skratili u 
Astrik. Čini se da je to bio Radla-Anastazije, koji je vodio 
Stjepanovo poslanstvo u Rim, k papi i caru. U suvremenim 
poveljama Astrik je nazivan samo ugarskim nadbiskupom, bez 
označenja sjedišta. Takvo obilježavanje odgovara stvarnosti. 


Najnovija istraživanja pokazuju da kasnija mađarska predaja, 


što je sv. Stjepanu pripisivala osnutak nadbiskupije u Ostrogo- 
nu zajedno sa deset biskupija u jednoj godini — nema oslonca 
u suvremenim izvorima. Čini se da je prva mađarska biskupija 
bila utemeljena u Kaloči (Kalocsa), a ne u Ostrogonu. Pitanje 
je, također, da li je Ostrogon tada pripadao Stjepanovoj drža- 
vi. Ugarski se nadbiskup nastanio u Ostrogonu tek kad je Stje- 
panu pošlo za rukom da ga zauzme i protjera Poljake iz Slo- 
vačke; Poljaci su, naime, za Boleslava Hrabrog bili zauzeli Slo- 
vačku i pridružili je svojoj državi. Budući da je Ostrogon bio 
važnim vjerskim centrom otkud se kršćanstvo širilo u Ugar- 
sku, postao je, također, vjerskim središtem cijele mađarske dr- 
žave. 

Bila je to velika sreća za novog ugarskog kralja što je u 
svojoj službi imao čovjeka koji je imao uske veze s Vojtjehom, 
te je stoga bio i za papu i za cara dobrodošlim kandidatom za 
odgovorno mjesto ugarskog nadbiskupa, glave nove, mlade 
Crkve. Ta je okolnost sve olakšavala. Tako se desilo da je sje- 
ćanje na Vojtjeha otvorilo Mađarima novo slavno razdoblje cr- 
kvene i političke samostalnosti u tijesnoj vezi s ostalim krš- 
ćanskim svijetom. Nije čudo da se Mađari od toga vremena 

ponose Čehom Vojtjehom, i da su, štoviše, povećali njegove 
zasluge za pokrštenje svoje zemlje, da bi tako svoga velikog 
narodnog junaka i sveca — Stjepana — , kao i početke svoga 
vjerskog života doveli u što tješnju vezu sa sv. Vojtjehom, veli- 
kim svecem 10. stoljeća. Nemojmo se, stoga, čuditi što su ma- 
đarski studenti - a među njima je bilo i Slovaka — koji su u 14. 
stoljeću studirali u Parizu, ponosno upisali u kalendar njemač- 
kog naroda (»Nationis germanicae«), kojemu su prema tadaš- 
njim običajima pripadali, ime sv. Vojtjeha, apostola Ugarske 
(»apostoli Hungarorum«). 

Drugi je takav ustupak, zbog imena sv. Vojtjeha, napravio 
Oton III. poljskom vojvodi. U korizmi god. 1000. žurio se Oton 
III. u Gniezno, da se tu pomoli na grobu svoga prijatelja i osi- 
gura njegov zagovor ako bi nastao svršetak svijeta, koji su 
mnogi očekivali upravo te godine. ' 

Htio je što dostojnije iskazati poštovanje uspomeni svoga 
prijatelja, te je tada uzdigao Gniezno na nadbiskupiju. Po- 


“ znanski se biskup Unger suprotstavio toj namjeri, ali je car 


proveo svoju volju. Ostavio je, doduše, poznarisku biskupiju, 
dakako, umanjenu, kao samostalnu misijsku biskupiju, ali je 
novoj nadbiskupiji u Gnieznu podredio nedavno utemeljene 
biskupije u Bratislavi (Wroclaw), Kolobrzegu (Kolobžeg) i 
Krakovu. 

Prvim metropolitom u Gnieznu nanovo je postao Čeh, 
vjerni Vojtjehov drug, sljedbenik i polubrat Radim-Gau- 
dencije. Tako je Vojtjehovo ime zauvijek ostalo spojeno s 
kulturnim i vjerskim, čak i političkim razvojem Poljske i Ma- 
đarske. Uistinu, divljenja je vrijedno značenje češkog biskupa, 
koji je nedovoljno cijenjen u vlastitoj zemlji. 

Njemački povjesničari često vrlo strogo sude vladavinu 
Otona III., osobito njegovo poimanje sveopćeg carstva koje bi 
se sastojalo od samostalnih zemalja i kraljevstava udruženih 
zajedničkom vjerom i tradicijom rimskog carstva. Time je, na- 
vodno, Oton III. zaustavio pobjednički pohod Njemačke pre- 
ma istoku. 3, 

Te kritike veoma značajno otkrivaju njemački način .miš- 
ljenja u novije vrijeme (autor ovdje: očito misli na vrijeme 
drugog svjetskog rata i razdoblje prije njega, op, prev.). E 

matramo li, pak, stvari nepristrano, moramo priznati da je 
Otonov plan predstavljao jedini način da se srednja i istočna 
Evropa učine jednom organiziranom cjelinom pod njemačkim 
duhovnim vodstvom. Jedino tako su Nijemci mogli ponuditi 
novim narodima prihvatljivo rješenje. Odbojnost što ju je već 
tada u Njemačkoj taj plan izazivao i kritike koje do sada izazi- 
va kod njemačkih naučenjaka jasno pokazuju da Nijemci ni- 
pošto nisu shvatili svoju ulogu u srednjoj i istočnoj Evropi. Svi 
drugi njihovi pokušaji da zavladaju tim oblastima Evrope pro- 
pali su jedan za drugim. Najnoviji pokušaj u posljednjem ratu 
bio je najtragičniji. 

X. 


SV. VOJTJEH I SUDBINA ČEHA, POLJAKA, SLOVAKA 
I MAĐARA 


Posljednji Slavniković i pokušaj ostvarenja poljsko-česke države. — Pje- 
myslovići i češko-poljska država. — Mogućnost stvaranja velike srednjo- 
evropske države. — Daljnja sudbina srednjoevropskih naroda. 


Nastojeći shvatiti ulogu koju je sv. Vojtjeh igrao u sukobu 
između Slavnikovića i Ptemyslovića u Češkoj, došli smo do za- 
ključka da se u toj borbi radilo o mnogo većim stvarima nego 
što se na prvi pogled čini, i da je u pozadini te borbe stajala 
Poljska. Događaji što su se zbili među Poljacima i Česima na- 
kon Vojtjehove smrti potvrđuju da je naš zaključak bio ispra- 
van. 

Sobčslav, posljednji Slavniković, nalazio se, zajedno sa 
svojim najvjernijim pristašama, još uvijek u Poljskoj. Podmu- 
klo umorstvo njegove braće još nije bilo osvećeno. Boleslav 
Hrabri je Sobčslavu Slavnikoviću obećao da će se osvetiti Pfe- 
myslovićima. Ali, kao mudri i dalekovidni vladar, nije se htio 
bezglavo upustiti u lakouman ratni pohod, nego je znao čekati 
na zgodnu priliku. Ta se prilika pružila nakon smrti Boleslava 
II. (umro je god. 999). 

Češka je tada proživljavala razdoblje opadanja, koje je po- 
čelo zapravo za Boleslava IL, a doseglo vrhunac za njegovih 


nasljednika: Boleslava III., Jaromira i Oldticha (Oldžih). Isko- 


ristivši vrijeme kad je Češka bila u opadanju, Boleslav Hrabri 
je započeo ostvarivati svoj davni san — stvoriti veliku državu 
zapadnih slavenskih plemena zajedno s Prusima pod poljskim 
vodstvom. Odlučnim zahvatom zauzeo je Slovačku, koja je 
tada još bila dio Moravske. Zatim je osvojio cijelu Moravsku i 
upao u Češku. 
Zauzeo je gotovo cijelu Češku. Sobčslav je nanovo bio 
gospodarom bivše oblasti Slavnikovića. Njegovim ciljem, a i 
Boleslavovim, bilo je osvojiti Prag i iskorijeniti rod Pfemyslo- 
vića. Činilo se da će se to sve brzo ostvariti, a Sobčslav je do- 

bio zadovoljštinu da je ponovno stao na dvorište praškog Hra- 
da i nastanio se pokraj bivšeg sjedišta svoga brata, nasuprot 
palače Pfemyslovića. Izgledalo je da je došao svršetak dota- 
dašnjeg češkog vladarskog roda. Ali, sudbina nije dopustila da 
se to ostvari. 

U trenutku kad se činilo da su Sobčslav i Boleslav Hrabri 
postigli svoj cilj, sudbina se neumoljivo okrenula na njihovu 
štetu. Lažne glasine izazvale su metež među Poljacima koji su 
bili zauzeli praški Hrad. Metež se prometnuo u hitni uzmak. 
Sobčslav, koji je želio spasiti situaciju, te je štitio povlačenja 
glavnog dijela poljske vojske iz Hrada, nesretnim je slučajem 
pao na mostu što je vodio preko gradskog jarka. Njegova je 
smrt zauvijek pokopala nade Slavnikovićeva roda u osvetu. 

Poljskim povlačenjem iz Češke Pfemyslovići su bili spaše- 
ni od propasti, koja se činila neizbježnom. Njihov je spas tada 
bio osiguran pomoću što im je pružilo njemačko carstvo. To je 
prvi put da se njemačko carstvo izravno umiješalo u češko- 
-poljske sporove, prividno u korist Čeha, a u zbilji u vlastitu 
korist. Njemačko carstvo, naime, nije moglo dopustiti da se 
ostvari san Boleslava Hrabrog: stvoriti veliku državu u sred- 
njoj Evropi koja bi mogla ravnopravno pregovarati s Njemač- 
kom. Tako se desilo da su Pfemyslovići mogli nanovo dobiti 
izgubljene zemlje; Oldfich je nanovo dobio Moravsku. 

Kad su zatim Piastovići, poslije smrti Boleslava Hrabrog 
(god. 1025.), prolazili teškim krizama za vrijeme Mješka II. 
(1025-1034) i Kazimira, iskoristili su Pfemyslovići za Bfetisla- 
va I. (Bžetislav, 1034-1055) priliku za protunapad. Opseg napa- 
da svjedočio je da je Bfetislavov cilj bio provesti u djelo ideju 
Boleslava Hrabrog: utemeljenje velike slavenske češko-poljske 
države. 

Ovaj put je sv. Vojtjeh trebao postati pokroviteljem nove 
političke tvorevine. Prijenos njegovih posmrtnih ostataka iz 
Gniezna u Prag trebao je biti simbolom da je moć Poljaka pre- 
šla na Čehe i da su sada Česi preuzeli ideju koju su započeli 
ostvarivati Piastovići. 

Međutim, ni ovaj put taj san nije mogao biti proveden u 
djelo. Ostaci sv. Vojtjeha doduše su zauvijek ostali u Pragu, i 
knez je sa svojim narodom svečano obećao da više neće poči- 

niti pogreške i grijehe što su prouzrokovali Vojtjehov odlazak 
iz Češke, ali se njemačko carstvo pobrinulo da se Boleslavovi 
planovi ne ostvare. Ovaj put se zauzelo za Poljake. Učinilo je 
to iz vlastitih interesa (»sacro egoismo«, »sveta sebičnost«), jer 
bi osnivanje velike slavenske države, bilo poljsko-češke, bilo 
češko-poljske, ugrozilo njegov »Drang nach Osten« (»prodira- 
nje na Istok«), koji je bio na dnevnom redu. 

Zanimljivo je kako je sa svim tim pokušajima povezan sv. 
Vojtjeh, ili barem uspomena na njega. Treba priznati da taj 
vid njegove sudbine i njegovo značenje nisu bili ocijenjeni ni 
osvijetljeni onako kako zaslužuju. Suvremenici su, kako smo 
već kazali, u njemu gledali ideal monaha i mučenika. Kasnije 
su povjesničari toj ocjeni dodali svoje narodne aspiracije — 
poljske, češke i slovačke, ili mađarske. Osobito se isticalo da 
su Vojtjeh i spomen na njega zapravo simbolom jedinstva na- 
rodnih ideala poljskih, čeških, slovačkih i — nemojmo se bojati 
to priznati — mađarskih. 

Taj vid je bio zanemaren naročito s češke strane, jer je 
kraj Slavnikovića, iz čijeg je roda Vojtjeh potjecao, značio po- 
četak napredovanja Premyslovića, koji su kroz stoljeća sretno 
vodili češki narod, Želimo li ispravno ocijeniti značaj te borbe 
što je utjecala na Vojtjehov život, potrebno je udaljiti se od 
kasnijih stajališta, te to značenje ocijeniti s razvojnog stajališta 
10. stoljeća. 

Vidimo da se za Vojtjehova vremena u Poljskoj i Češkoj 
odigravala borba između dvije dinastije — Piastovića i Pfemy- 
slovića — za ujedinjenje čeških i poljskih plemena u jednu za- 
jedničku, veliku državu i jedan narod. U tom su sporu Slavni- 


kovići stajali na strani Piastovića, koji su tada bili mnogo jači i 


sposobniji da ostvare taj cilj. Čini se da bi u toj borbi Pfemy- 
slovići bili podlegli da nije Boleslav II. počinio podmuklo 
umorstvo, što je bilo omogućeno samo prekršenjem zadane 
riječi. 

Sa stajališta daljnjeg razvoja obaju naroda do danas, mo- 
ramo žaliti što tada nije bila stvorena zajednička država. Ni- 
kad se kasnije nije pružila zgodnija prilika. Piastovići su na 
koncu 10. stoljeća imali najveće mogućnosti, jer su se oni, s 
nadom na uspjeh, mogli suprotstavljati pritisku njemačkog 

carstva, koje nije išlo na ruku takvoj tvorevini. Piastovići bi, 
vjerojatno, bili uspjeli zadržati - možda zauvijek — i sjeverni 
dio Ugarske, sadašnju Slovačku. Tada Mađari, koji su ovladali 
dunavskom nizinom, nisu još pokazivali tako živi interes za tu 
oblast kao kasnije. Poljsko-češka država bila bi zaustavila ma- 
đarsko osvajanje prema Karpatima i Mađare čvršće privezala 
uza se. 

Dinastički interesi koji su se sukobljavali, kao i ljubomora 
njemačkog carstva, osujetili su taj sjajni plan. To je velika šte- 
ta jer bi tada Poljaci, Česi i Slovaci bili možda stvorili jedin- 
stvenu državu, a možda i snažnu narodnu cjelinu. Ne možemo 
ni predočiti što bi to bilo značilo u povijesti Evrope. 


Prvi je pokušaj poduzeo Bfetislav I. Vidjeli smo kako ga je 
njemačko carstvo osujetilo. Kad je u 13. stoljeću za Pfemysla 
Otakara II. i Vaclava II. moć češke narodne dinastije bila na 
vrhuncu, a slava Piastovića zašla, Prag je ponovno preuzeo sta- 
ru ideju. Češki knez Vaclav II. nije se dao privući izgledima na 
osvajanje u Alpama, prema sunčanom Jadranu, kao njegov 
otac Pfemysl Otakar II. koji je zapravo utemeljio Austriju. 
On je, nasuprot tome, obratio pozornost na sjeveroistok, pre- 
ma Poljskoj. Njegovo je nastojanje bilo uspješno jer njemačko 
Carstvo tada nije imalo dosta snage da zaustavi razmah moć- 
nog češkog kralja. 


Tako je Vaclav II. postao češki i poljski kralj. San iz 10. 
stoljeća postao je u 13. stoljeću zbiljom — barem za trenutak. 
Tada je još bilo moguće očekivati ne samo stapanje“Čeha i 
Slovaka u jednu državu, nego i u jedan narod. Tada je bilo 
moguće nadati se da će toj jakoj političkoj tvorevini uspjeti na 
trajno vezati uz sebe i ostale narode srednje Evrope — naroči- 
to alpske zemlje (Austriju) i Ugarsku. Kralj češki i poljski po- 
sebno se zanimao za sjeverni dio podunavske oblasti, današ- 
nju Slovačku. Stoga je snažno intervenirao u Mađarskoj, i do- 
bio krunu sv. Stjepana za svoga mlađeg sina Vaclava III. 


Međutim, i ovdje se sudbina nemilosrdno umiješala. Vac- 
lav III, posljednji Ptemyslović, pao je od ruke podmuklog 
ubojice god. 1306. u Olomoucu, upravo kad se spremao na po- 

hod u Poljsku, da tamo brani svoja prava. Tako je završio po- 
kušaj sjedinjenja srednje Evrope pod vodstvom češko-poljske 
države. 5 

Habsburgovci, kojima je pripalo nasljedstvo Ptemyslovića, 
a za njima Luksemburgovci, usredotočili su sav svoj napor da 
sačuvaju češku i ugarsku krunu, te gospodstvo nad alpskim 
zemljama. Ali, kad je na češki kraljevski prijesto zasjela polj- 
ska dinastija Jagelovića, nanovo se činilo da je sinula nada za 
sjedinjenje srednje Evrope oko toga središta. i 

Habsburgovci, koji su zamijenili Luksemburgovce i Jage- 
loviće na češkom prijestolju, isključili su Poljsku iz svojih raz- 
mišljanja i nastojanja. Na kraju su dobili samo komade polj- 
skog tijela kad je Poljska bila nasilno podijeljena. Na kraju je 
propao i njihov pokušaj reorganiziranja srednje Evrope jer je 
bio vođen mišlju njemačke nadmoći, protiv koje su se ti naro- 
di nagonski branili od početka svoga političkog postojanja. 


Neka nam predaja sv. Vojtjeha, zaštitnika Čeha, Slovaka, . 


Poljaka, Mađara i Prusa, bude poukom i upozorenjem za bu- 
dućnost! Sveti Vojtjeh neka nam bude programom kako za- 
jamčiti budućnost malih naroda u Srednjoj Evropi, koji su 
zbog nerazumijevanja vlastitog političkog razvoja i međusob- 
ne mržnje veoma često bili prepušteni na milost i nemilost 
moćnih susjeda. 

POGOVOR 


U povijesti svakog naroda postoje ljudi i događaji koji se nikako 
ne bi smjeli zaboraviti, posebno ako su oni presudno utjecali na nje- 
govu sudbinu. Od njihova, naime, poznavanja ili nepoznavanja ovisi 
mnogo više nego to u prvi mah i mislimo. 

U ovoj knjižici, djelu poznatog češkog povjesničara Františeka 
Dvornika, našoj vjerskoj i kulturnoj javnosti prvi put predstavljamo 
jednu takvu ličnost, koju - istini za volju — nismo zaboravili jer je ni- 
kada nismo ni poznavali, pa se nameće potreba da je, makar i s veli- 
kim zakašnjenjem, konačno upoznamo. Riječ je o sv. Vojtjehu (oko 
956-997), sinu kneza Bijelih Hrvata, drugom praškom biskupu, bene- 
diktincu, misionaru, mučeniku i apostolu ne samo naših sunarodnja- 
ka Bijelih Hrvata, nego i Čeha, Slovaka, Poljaka, Mađara i Prusa. On 
je svojim životom i radom u svim tim narodima ostavio neizbrisivu 
uspomenu, dok je kod nas ostao sasvim nepoznat. 


Tko je zapravo sv. Vojtjeh ili Adalbert? Nadamo se da će na to pi- 
tanje uglavnom odgovoriti ova knjižica. Ipak moramo imati u vidu da 
je ona pisana za jednu drugu publiku kojoj su unaprijed poznate 
mnoge stvari, pa su u njoj jednostavno zanemarene ili preskočene 
tako da knjiga na našeg čitaoca lako može ostaviti dojam nedoreče- 
nosti. Zato smo smatrali potrebnim baš o tim nedorečenim ili pre- 
skočenim stvarima reći nekoliko riječi, uz dužnu ispriku ako neke od 
njih, radi boljeg razumijevanja, budemo morali ponoviti. 

Da ispravno shvatimo ličnost i djelo sv. Vojtjeha, potrebno je da 
se duhom prenesemo u daleko X. stoljeće i imamo u vidu vrlo slože- 
ne odnose među tadašnjim mladim slavenskim narodima koji su izra- 
njali iz tame prošlosti i pod vodstvom svojih knezova stupali na po- 
zornicu povijesti boreći se za svoje mjesto pod suncem, sa svim po- 
sljedicama karakterističnim za takav razvitak. Jedan od tih naroda 
bili su i Bijeli Hrvati, koji se u seobi na jug u VII. st. nisu pridružili 
svojim sunarodnjacima, nego su ostali u svojoj staroj postojbini. Nji- 
hov suvremenik bizantski car povjesničar Konstantin VII. Porfiroge- 
net (912-959) u svom djelu O upravljanju carstvom piše slijedeće: 
»Drugi su Hrvati ostali blizu Franačke i danas se nazivaju Bjelohrvati ili 
Bijeli Hrvati te imaju svog vlastitog arhonta (vladara), a podložni su 
Otonu, velikom kralju Franačke i Saske. Nekršteni su i žive u tazbini i 

prijateljstvu s Turcima (Mađarima).« Tako su bili znatno oslabljeni 
seobom znatnog dijela svojih sunarodnjaka, ti su Bijeli Hrvati sve do 
početka XI. st. sačuvali svoju političku samostalnost, sklapali ugovo- 
re i saveze s drugim narodima, vodili ratove i sklapali primirja, naro- 
čito s Česima, Poljacima, Nijemcima i Mađarima, jednako kako su to 
činili i svi ostali narodi. 
Bijela Hrvatska se u X. st. prostirala na velikom području s obje 
strane Karpata, i to od rijeka Wieprz i Sana u današnjoj Poljskoj na 
sjeveru i sjeveroistoku do južnih karpatskih obronaka, uključujući tu 
i sjeverni dio današnje Slovačke, te od rijeka Netolica i Dudleba u 
gornjem toku Vltave preko rijeke Cidline do krkonoškog gorja na sje- 
veru i sjeverozapadu do današnje poljsko-ukrajinske granice na isto- 
ku. Iz dosad poznatih dokumenata nije jasno da li je to veliko podru- 
čje imalo čvrstu i jedinstvenu upravu. Ipak se čini da se radilo o sa- 
vezu hrvatskih plemena koja su živjela slobodno, u kojemu je — ovis- 
no o prilikama — prevladavao utjecaj jednog ili drugog plemena. U X. 
st. se uglavnom ističu dva njihova središta: Krakov i Libice. Izgleda 
da ona nikada nisu bila u podložničkim, nego samo u savezničkim 
odnosima. Grad Libica, koji se nalazio na ušću rijeke Cidline u Labu, 
bilo je sijelo plemena Žličana. To je pleme svojim brojem i organiza- 
cijom u X. st. proširilo svoj politički utjecaj na ostala bjelohrvatska 
plemena na prilično širokom području u današnjoj sjeveroistočnoj 
Češkoj. Granice su mu tekle linijom: istočna Češka, Kladsko, Zalabi, 
Jizera, Vltava i rijeka Mže do tvrđave Nezabudice, a odatle je išla pre- 
ko gorskog grebena Brdi do Litavce i gorskog prolaza između rijeka 
Mže i Otavy. Taj se plemenski savez u X. st., a možda i ranije, pretvo- 
rio u snažnu i dobro organiziranu kneževinu na čelu s knezom Slav- 
nikom, jednako kao što su to bile češka i poljska kneževina na čelu 
sa svojim knezovima Pfemyslovićima, odnosno Piastovićima. Knez 
Slavnik je bio u naročito dobrim odnosima s češkom kneževinom, uz 
pomoć koje je nastojao zaustaviti poljsko prodiranje sa sjevera. Tako 
je u savezu s češkim knezom Boleslavom I. Premyslovićem (935-967) 
uspio povratiti u sastav svoje države dijelove Šleske i cijelo krakov- 
sko područje, koje mu je prije toga bio oteo poljski knez Mieszko 
(960-992), a od davnine su pripadali Bijeloj Hrvatskoj, jednako kao 
što je i on pomogao češkom knezu da nakon raspada velikomorav- 
ske države svoju vlast proširi na cijelu Moravsku i Slovačku. Koliki 
je bio međunarodni ugled njegove zemlje, pokazuje i činjenica da su 
se za prijateljstvo s njom otimali ne samo Česi, nego i Nijemci i Polja- 
ci. Tako je — u nastojanju da ga što tješnje veže za svoju državu — če- 
. ški knez Boleslav I. Slavniku dao za ženu svoju kćer Stražislavu. Isto 
je tako i njemačko-rimski car Oton II. (967-983) bio s njim u rodbin- 

skim vezama. Povjesničari, naime, kažu da je Slavnikov sin sv. Vojtjeh 
s carem Otonom II. bio »rod po tazbini«, što znači da je jedan od pe- 
toro Vojtjehove braće po svoj prilici oženio neku od Otonovih sesta- 
ra. No, njegove se rodbinske i političke veze nisu time iscrpljivale. On 
je preko Otonove žene carice Teofane (972-991), kćerke bizantskog 
cara Romana II. (959-963), bio povezan i s bizantskim dvorom, tako 
da je njegova država imala sve uvjete da mirno gleda u svoju buduć- 
nost. 

Za sudbinu tadašnje kneževine Bijele Hrvatske bio je presudan 
njen strateški položaj između Češke i Poljske, koje nisu ni malo skri- 
vale svoje ekspanzionističke težnje prema susjednim narodima. Bu- 
dući da su se njihovi interesi nerijetko međusobno sukobljavali, i jed- 
ni i drugi su nastojali na svojoj strani okupiti što više saveznika. Tako 
su Česi, Poljaci i Bijeli Hrvati u to vrijeme više puta sklapali i razvr- 
gavali političke saveze, kako je već kojima od njih odgovaralo u odre- 
đenom trenutku. Knez Slavnik se uglavnom nastojao držati po strani 
u tim češko-poljskim sukobima jer je bio svjestan da bi i jedni i drugi 
rado proširili svoju vlast na njegovu državu. Tu je politiku nakon nje- 
gove smrti (981) nastojao provoditi i njegov sin knez Sobjeslav 
(981-1004), koga su — kao i njegova oca — i Pfemyslovići i Piastovići 
pokušavali pridobiti za sebe. Tako je češki knez Boleslav II. (967-999) 
19. veljače 982. dao izabrati za praškog biskupa njegova brata Vojtje- 
ha, koji se kao đakon nakon devetgodišnjeg školovanja u katedralnoj 
školi sv. Mauricija u Magdeburgu (972-981) bio netom vratio kući. 
Bio je to novi, nesumnjiv ustupak bjelohrvatskoj kneževini, sličan 
onomu koji je učinio Boleslav I. Sobjeslavovu ocu Slavniku davši mu 
svoju sestru za ženu. Taj je ustupak još veći ako se ima u vidu da je 
na to mjesto trebao doći Boleslavov mlađi brat Strachkvas, koji je 
malo prije toga u Regensburgu postao benediktinac uzevši ime Kri- 
stijan. Praška se biskupija u to vrijeme prostirala na velikom podru- 
čju koje je obuhvaćalo ne samo cijelu Češku, nego i Moravsku, gor- 
nju i donju Šlesku, gornju i donju Lužicu, cijelu Bijelu Hrvatsku i di- 
jelove kasnije Mađarske uz južne obronke Tatra. Stoga nikakvo 
čudo da se osobi biskupa pridavalo prvorazredno vjersko i političko 
značenje. Tako je Vojtjeh nakon smrti saskog benediktinca Dietmara 
(973-982) postao 2. praškim biskupom, što je još više podiglo ugled 
Slavnikove kneževine. Sobjeslav je kao znak svoga suvereniteta i 
ugleda države u Libici kovao novac koji je s jedne strane, imao utis- 
nutu njegovu okrunjenu glavu, a s druge strane ime svoga brata bi- 
skupa Vojtjeha. Taj se potez češkog kneza pokazao probitačnim i za 
njegovu zemlju, jer je Vojtjeh bio na visini svog biskupskog zadatka. 
Pokazao se veoma revnim u obraćanju na kršćanstvo još uvijek po- 
ganskih Slavena i Mađara. Povijesni mu izvori pripisuju u zaslugu ' 

obraćenje Bijelih Hrvata u krakovskoj oblasti, dijela Polapskih Slave- 
na i Mađara. Svojski se trudio da među novopokrštenim narodima 
razbije i posljednje nepovjerenje prema kršćanstvu dokazujući da 
kristijanizacija nije ujedno — kako se to ponekad znalo događati — i 
germanizacija. On je, osim toga, isposlovao od pape ukinuće posebne 
moravske biskupije tako da se sva crkvena i politička vlast češke 
kneževine našla u Pragu. 


Međutim, to je uspješno savezništvo između Slavnikovića i Pfe- 
myslovića naglo prekinuto nakon što je g. 989. poljski knez Mieszko 
ponovno zauzeo Šlesku i krakovsku oblast. Iako se moglo očekivati 
da će Sobjeslav zbog toga s Poljskom ući u rat, to se ipak nije dogodi- 
lo jer je svoj savez s češkom kneževinom, koju su također podržavali 
još uvijek nepokršteni Ljutići, smatrao nedovoljno jakim, znajući da 
se s druge strane iza Poljske nalazi njen veliki saveznik Njemačka, ko- 
joj bi sigurno priskočila u pomoć pod izlikom da su se Česi i Hrvati 
protiv Poljske udružili s jednim poganskim narodom. Boleslav II. je, 
naprotiv, bio mišljenja da Poljsku treba odmah napasti, kako se ona 
ne bi odveć ojačala. Sobjeslav je, osim toga, imao još jedan važan raz- 
log da ne ulazi u rat s Poljskom: želio je sebi osigurati slobodno zale- 
đe, jer je predviđao da bi lako mogao doći u sukob s Boleslavom II, 
koji je radio na tomu ne samo da bjelohrvatsku kneževinu što tješnje 
veže uza svoju državu, nego i da je potpuno osvoji. To je toliko raz- 
bjesnilo Boleslava II. te je smatrao da nakon toga jedan Slavniković 
više ne može ostati na čelu praške biskupije pa mu je počeo praviti 
svakojake smetnje. Ne želeći biti predmet ucjene i političke smutnje 
između svog brata i češkog kneza, Vojtjeh je smatrao da je najbolje 
ako se udalji iz biskupije. Tako je g. 989. odlučio poći na hodočašće u 
Svetu Zemlju. Na putu preko Rima za Jeruzalem navratio se u glaso- 
vitu benediktinsku opatiju Monte Cassino, gdje ga je njezin opat 
Manso odvratio od namisli da proslijedi put uvjerivši ga da se spase- 
nje ne postiže hodočašćima, nego svetim životom. Potaknut njegovim 
savjetom, umjesto u Palestinu, pošao je u Apuliju, i u mjestu Vallelu- 
ce kod Barija ušao u bazilijanski samostan, koji je malo prije toga bio 
ustanovio sv. Nil (910-1004), ali se nedugo iza toga vratio u Rim, gdje 
ga je za Uskrs g. 990. opat Leo (+1002) skupa s njegovim polubratom 
Radimom primio u benediktinski red u opatiji sv. Aleksija i Bonifaci- 
ja na Aventinu. Namjeravao je u tom samostanu provesti. ostatak ži- 
vota posvetivši se postu i molitvi. Redovničke zavjete je položio 2. 
travnja 991. skupa s Radimom, koji je tom prilikom latinizirao svoje 
ime prozvavši se Gaudencije. 

U međuvremenu je g. 990. Boleslav II. napao Poljsku ali je — osta- 
vši bez podrške bjelohrvatske kneževine — pretrpio poraz i zatražio 

mir. Budući da je njegov politički položaj bio ugrožen, smatrao je da 
mu se je najbolje pomiriti sa svojim dojučerašnjim saveznicima. Na- 
ravno, to je imalo svoju cijenu. Slavnikovići su, između ostaloga, tra- 
žili Vojtjehov povratak na prašku biskupiju, što je Boleslav teška srca 
morao prihvatiti. Na putu kući, Vojtjeh i Radim-Gaudencije su tom 
prilikom prošli preko naših krajeva prebacivši se brodom iz Ancone 
u Senj, nakon čega su proslijedili za Mađarsku i Prag. 

Mir koji je Boleslav II. bio prisiljen prihvatiti nije bio duga vije- 
ka. Trajao je svega tri godine. G. 995. je — kako piše češki ljetopisac 
Kosmas — došlo do teških razmirica između Slavnikovića i vodećeg 
češkog plemena Vršovaca, koji su stalno podjarivali svog kneza pro- 
tiv Vojtjeha i njegove braće, smatrajući ih krivcima za svoj poraz s 
Poljacima. Bojeći se da će zbog toga prije ili kasnije doći do sukoba s 
Česima, Sobjeslav je — u želji da stvar riješi mirnim putem — zatražio 
posredništvo cara Otona III, s kojim su ga vezivale rodbinske veze, i 
poljskog kneza Boleslava Hrabrog, koji je g. 992. naslijedio oca Miecz- 
ka na vodstvu države. Saznavši za to, češki je knez taj Sobjeslavov 
potez shvatio kao zavjeru protiv svoje zemlje, tim više što je bjelohr- 
vatski knez nakon toga na nagovor Otona III. pošao s vojskom na 
Labu da uguši ustanak nekih plemena koja su bila u savezništvu s 
Češkom. Unatoč prije zadanoj riječi da će se u slučaju odsutnosti hr- 
vatskog kneza iz svoje države uzdržati od bilo kakve ratne akcije, Bo- 
leslav je iznenada provalio s vojskom u Bijelu Hrvatsku, pa je 28. ruj- 
na 995. na prevaru zauzeo grad Libicu poubijavši u njoj sve živo: mu- 
škarce, starce, žene, djecu, ne ostavivši na životu nikoga osim nekoli- 
ko benediktinskih svećenika koji su odmah nakon toga pošli u Ma- 
đarsku u misije. Uzalud su iznenađena Sobjeslavova braća pružala 
očajnički otpor. Bilo je to na blagdan sv. Vaclava, češkog kneza i mu- 
čenika, koga su podjednako poštovali Česi i Hrvati, pa se taj dan naj- 
manje mogao očekivati napad češkog kneza. 

Iako ovaj podli zločin češkog kneza — kako s pravom primjećuje 
F. Dvornik — svom počinitelju nije donio slave, nego je ostao »crna 
ljaga u povijesti cijelog roda Pfemyslovića«, ipak mu je donio nesum- 
njivu političku korist. Jednakom brzinom i na jednak način je zauzeo 
cijelu bjelohrvatsku kneževinu prije nego se itko snašao da mu pruži 
bilo kakav organiziran otpor. Bilo je to presudno za sudbinu ne samo 


. kneževske kuće Slavnikovića, nego i cijele Bijele Hrvatske kao zaseb- 


ne države. 

Ovakav način rješavanja sporova nije bio nikakva rijetkost u Pfe- 
myslovića. Za njih nikakva sredstva nisu bila dovoljno surova ni pod- 
la da se riješe svojih političkih protivnika. Na sličan način je Boleslav 
I., otac Boleslava II., 28. rujna 935. dao smaknuti vlastitog brata kneza 

Vaclava, koga \Česi poštuju kao svog nacionalnog mučenika. Njegov 
kult kod Bijelih Hrvata se za njih pokazao tragičnim. 

Knez Sobjeslav, koji se u vrijeme libičkog pokolja nalazi s voj- 
skom na Labi, odmah je napustio vojnu i pošao u Poljsku tražiti po- 
moć protiv Čeha. Poljski knez Boleslav Hrabri ga je veoma lijepo pri- 
mio i obećao svu svoju podršku. Trebalo je samo sačekati prvu po- 
voljnu priliku. Čim su nakon smrti češkog kneza Boleslava II. (999) 
izbili neredi u kojima je njegovu sinu Boleslavu III. (999-1002) pre- 
oteo vlast njegov nećak Vladivoj (1002-1003), knezovi Sobjeslav i Bo- 
leslav Hrabri su provalili s vojskom u Češku zauzevši najprije Lužicu 
(1002), a zatim na pokladnu noć 1003. i glavni češki grad Prag, u koje- 
mu je malo prije toga Boleslav III. bio ponovno uspostavio svoju 
vlast. Dok su ostali Premyslovići pod zaštitom noći uspjeli pobjeći, u 
ruke osvetnika je pao Boleslav III., koga su oni oslijepili i bacili doži- 
votno u tamnicu (1037). Nakon toga su bez mnogo muke osvojili cije- 
lu tadašnju češku kneževinu, koja je obuhvaćala ne samo Češku, 
nego i Moravsku, Slovačku i Bijelu Hrvatsku, koja ih je dočekala kao 
osloboditelje. I kad su bjelohrvatski i poljski pobjednici mislili da je 
sve prošlo u najboljem redu, došlo je do iznenadnog obrata koji je 
tragično završio po hrvatskog kneza. Njemački kralj Henrik IL, koji je 
g. 1002. naslijedio cara Otona III., pobojao se te netom stvorene veli- 
ke države Zapadnih Slavena, pa je od hrvatskog i poljskog kneza za- 
tražio za sebe Moravsku. Kad su mu oni to odbili, provalio je s voj- 
skom u Češku, prisilivši u jesen 1004. hrvatskog i poljskog kneza na 
povlačenje iz Praga. U tom povlačenju Boleslav Hrabri je išao napri- 
jed probijajući opsadu, dok je Sobjeslav štitio odstupnicu. Prilikom 
prijelaza preko gradskog mosta Sobjeslava je smrtno pogodila jedna 
strelica. Bio je to ne samo njegov kraj, nego i Bijele Hrvatske kao dr- 
žave. 

Vojtjeha je vijest o libičkom pokolju zatekla u njegovu rimskom 
samostanu sv. Aleksija. Čini se da ju je saznao od cara Otona IIL., koji 
je u proljeće 996. bio došao u Rim. Ne znamo kako ju je primio. Zna- 
mo samo da je nakon toga zatražio i postigao od pape da ga razriješi 
obveza koje je imao prema praškoj biskupiji da bi se mogao posveti- 
ti obraćanju još uvijek nekrštenih Polapskih Slavena i Prusa. Tako je 
u društvu cara Otona III., nadbiskupa Mainza Willigisa (975-1011) i 
polubrata Radima-Gaudencija krenuo preko Alpa, i to najprije u Ma- 
inz, zatim na kratko u Francusku da posjeti neka svetišta, te konačno 
u Poljsku na dvor Boleslava Hrabrog, gdje se sastao s bratom kne- 
zom Sobjeslavom. Iako su ga nagovarali da tu ostane, Vojtjeh je ipak 
u pratnji Radima-Gaudencija pošao u Prusku, gdje je nedaleko od da- 
našnjeg Kaliningrada 23. travnja 997. umro mučeničkom smrću. 

Od Vojtjeha nas dijeli punih tisuću godina; odveć mnogo da s te 
vremenske udaljenosti ne bismo smireno i objektivno mogli ocijeniti 
njegovu važnost i doprinos vjeri i kulturi naroda među kojima je dje- 
lovao, premda se mnoge pojedinosti iz njegova života — i sigurno ne 
samo one — gube u tami prošlih vremena. 


Svi se Vojtjehovi životopisci, počevši od onih najstarijih do naj- 
novijih, slažu u tomu da je bio čovjek duboke i istinske vjere koja je 
nadahnjivala i prožimala čitav njegov život. Uostalom, on je to i smr- 
ću potvrdio. lako je pripadao jednom rodu i narodu koji s češkim 
Pfemyslovićima nije bio u najboljim odnosima, u njegovu životu ne 
nalazimo ni traga bilo kakve političke pristranosti. Dokaz tomu je i 
njegovo jednodušno štovanje ne samo kod Čeha nego i svih drugih 
naroda među kojima je djelovao. Čitalac će iz ovog Dvornikova djela 
moći lako prosuditi njegovu važnost za Čehe, Poljake, Slovake, Ma- 
đare i Nijemce, koji su do danas prema njemu sačuvali duboko po- 
štovanje i iskreno štovanje slaveći ga kao glavnoga ili jednoga od 
glavnih svojih nebeskih zaštitnika s kojima povezuju početke svoje 
Crkve i kulture. Tako mu npr. Poljaci pripisuju zaslugu ne samo za 
svoju crkvenu neovisnost nego i za početke svoje književnosti, budući 
da od njega potječe jedna njihova pjesma Bogorodici, najstarija do 
danas sačuvana na poljskom jeziku. Mađari opet, sa svoje strane, do- 
vode s njim u najužu vezu početke svoga kršćanstva. Neki mu povjes- 
ničari čak pripisuju krštenje prvog mađarskog kralja sv. Stjepana 
(997-1038), dok se sa sigurnošću može prihvatiti da mu je podijelio 
sakramenat potvrde i odlučno utjecao na mađarsko prozapadno 
opredjeljenje. Isto je tako danas teško zanemariti njegov doprinos 
planovima cara Otona III. o vjerskom, političkom i kulturnom pre- 
obražaju Evrope, koji su postali trajna baština kasnijih pokoljenja. 


Ima jedan događaj u Vojtjehovu životu koji pobuđuje našu po- 
sebnu pozornost. Radi se o njegovu posjetu našim krajevima kad se 
g. 992. nakon svog prvog puta u Rim vraćao kući. Češki povjesničar 
Dubravius iz 1. polovice XVI. st., pozivajući se na starije izvore, piše 
da su se Vojtjeh i njegov polubrat Radim tom prilikom prebacili bro- 
dom iz Ancone u Senj proslijedivši odatle put za Mađarsku i Prag. 
Budući da tuda nije vodio nijedan uobičajen put ni za Mađarsku ni 
za Češku, dopušteno je zapitati se nisu li oni kao Slavnikovići imali 
kakav zadatak kod tadašnjeg hrvatskog kralja Stjepana Držislava 
(969-997) u ime svog brata kneza Sobjeslava. Bilo kako bilo, čini se 
da se može s velikom vjerojatnošću prihvatiti da su tadašnje dvije hr- 
vatske države ne samo znale jedna za drugu, nego i održavale neku 
vrstu odnosa. 

Prilična je zagonetka kako je ovaj veliki i u tolikim narodima po- 
pularni svetac kod nas ostao sasvim nepoznat. Vjerojatno zato što 
nismo znali da se pod njegovim imenom krije svetac naše krvi, star 
punih tisuću godina i jedan od protagonista burnog procesa stvara- 
nja nacionalnih država zapadnoslavenskih naroda i njihova pokršta- 
vanja, koji je za nj i njegov rod tako tragično završio. Možda nitko 

drugi kao upravo on ne simbolizira tu tragiku. No, budući da Bog — 
kako kaže jedna poslovica — i krivim crtama zna pisati ravno, tako jei 
libička katastrofa u znatnoj mjeri doprinijela obraćenju Mađarske 
na kršćanstvo, budući da je nekoliko bjelohrvatskih benediktinaca iz 
libičkog samostana poslije toga otišlo u Mađarsku djelujući među 
nepokrštenim narodom i osnivajući samostane koji su postali sredi- 
šta i rasadišta uljudbe. Među njima se nalazio i Vojtjehov drug Ana- 
stazije, koji se istakao kao misionar i osnivač samostana u Mađar- 
skoj, što mu je pribavilo posebno prijateljstvo kneza Stjepana. On je 
g. 1000. predvodio svečano poslanstvo u Rim da papi Silvestru II. 
(999-1003) odnese radosnu vijest o obraćenju na kršćanstvo cijele 
* Mađarske i da ga zamoli za kraljevsku krunu za njezina kneza, a 
nadbiskupsku čast za biskupije u Kalocsi i Ostrogonu, koje je knez 
Stjepan namjeravao ustanoviti. Njegovo je poslanstvo potpuno uspje- 
lo, pa se Anastazije vratio ne samo s kraljevskom krunom kojom se 
knez Stjepan još iste godine na Božić u Ostrogonu okrunio, nego i s 
nadbiskupskim palijima za dva buduća nadbiskupa. Slijedeće godine 
kralj Stjepan je jedan predao njemu imenovavši ga kaločkim nadbi- 
skupom, a drugi njegovu redovničkom drugu iz libičkog samostana 
Astriku, komu je povjerio ostrogonsku nadbiskupiju. 

Ovaj kratki osvrt na sv. Vojtjeha i njegovo djelo ne bi bio potpun 
kad ne bismo rekli nekoliko riječi o njegovu polubratu Radimu (Ra- 
doslavu), najmlađem sinu i miljeniku kneza Slavnika, koji je po oče- 
voj želji cijeli život kao sjena pratio Vojtjeha. Tako ga je pratio u Mag- 
deburg završivši istu školu kao i Vojtjeh; u Pragu mu je bio prvi sa- 
vjetnik i pomoćnik; nerazdvojiv drug na putovanjima u Italiju, Hrvat- 
sku, Mađarsku, Francusku, Poljsku i Prusku. Postavši benediktinac 
skupa s Vojtjehom u rimskom samostanu sv. Aleksija s imenom Ga- 
udencije, želio je, kao i Vojtjeh, postati misionar među Polapskim Sla- 
venima i Baltima. Slučaj je htio da su mu poganski Prusi, za razliku 
od Vojtjeha, poštedjeli život. Vrativši se u Poljsku, car ga je Oton III. 
— u dogovoru s poljskim knezom Boleslavom Hrabrim — prilikom 
svog hodočašća u Gniezno da se pokloni zemnim ostacima sv. Vojtje- 
ha koji je tu bio sahranjen — g. 1000. imenovao prvim nadbiskupom 
Gniezna podloživši mu pri tom krakovsku, vroclavsku i kolobrzešku 
biskupiju, kojom prilikom se Poljska i u crkvenom pogledu osamo- 

stalila. Papinska bula njegova imenovanja nosi datum 2. prosinca 999, 
a proglašena je nekoliko mjeseci kasnije prilikom njegova svečanog 
ustoličenja u nazočnosti Otona III., Boleslava Hrabrog i, vrlo vjerojat. 
no, njegova polubrata kneza Sobjeslava, koji se tada nalazio na polj- 
skom dvoru. Iz tog razdoblja njegova života jedino znamo da je sve 
do smrti (1006) veoma uspješno upravljao svojom nadbiskupijom, 
koja ga štuje kao blaženika. Pokojni poljski kardinal S. Wyszynski se 
mnogo zauzimao za njegovo proglašenje svetim. 

Životopis sv. Vojtjeha koji ovdje objavljujemo, prvo je djelo če- 
škog povjesničara Františeka Dvornika na hrvatskom jeziku. Unatoč 
nekim njegovim nedorečenostima i osobnim pogledima autora sma- 
trali smo ga korisnim prevesti i tako učiniti dostupnim našoj vjerskoj 
i kulturnoj javnosti u nadi da će ono predstavljati svojevrstan dopri- 
nos poznavanju ne samo ovog sveca naše krvi, nego i jedne tragične 
stranice iz povijesti Bijelih Hrvata o kojima tako malo znamo. Naša 
historiografija je gotovo posve zanemarila taj dio našeg naroda koji je 
ostao u staroj domovini. Nije za nas ni malo pohvalno ako o njima 
pišu i mnogo više od nas znaju Česi, Poljaci, Slovaci ili Nijemci. Bijeli 
Hrvati s gubitkom nacionalne države i tragičnog kraja njihove kne- 
ževske dinastije nisu nipošto netragom nestali. Nastavili su svoj život 
u sastavu češke i poljske države kao dio njihovih državnih zajednica. 
Dovoljno je malo pažljivije čitati povijest tih naroda da se vidi što su 
sve oni značili u životu tih naroda i koliko su dali slavnih ljudi. Vjeru- 
jemo da za našu vjersku javnost neće biti nezanimljivo znati da je i 
sv. Prokop (+ 1053), apostol slavenskog redovništva i slavenskog bo- 
goslužja u Češkoj, bio također Bijeli Hrvat. Mnogi su od njih i u kas- 
nijim stoljećima sačuvali svoju posebnost. Još je krajem prošlog sto- 
ljeća, prilikom masovnog useljavanja u Ameriku, bilo slučajeva da su 
se ljudi iz okolice Krakova izjašnjavali po narodnosti Bijelim Hrvati- 
ma. Ni danas nije velika rijetkost susresti ljude iz tih krajeva koji se 
pozivaju na svoje bjelohrvatsko podrijetlo. Pisac ovih redaka je imao 
priliku upoznati neke od njih. 

Na blagdan sv. Petra i Pavla 1983. navršava se točno tisuću godi- 
na od kada je nadbiskup Mainza i nadkancelar njemačkog carstva sv. 
Willigis na carskom saboru u Veroni sv. Vojtjeha posvetio za praškog 
biskupa. Za tu obljetnicu predviđene su razne vjerske i kulturne ma- 
nifestacije u raznim narodima među kojima je sv. Vojtjeh djelovao. 
Smatramo da je to zgodna prilika da se s njim — makar i sa zakašnje- 
njem od tisuću godina — upozna i narod iz kojega je on potekao. 

Ujedno smo sretni da se makar i s ovim skromnim prilogom mo- 
žemo odazvati pozivu apostolskog pisma »Egregiae virtutis« od 31. 
prosinca 1980. sv. oca pape Ivana Pavla II. za proučavanje, bolje upo- 

znavanje i ispravno vrednovanje doprinosa pojedinih slavenskih na- 
roda — u ovom slučaju Bijelih Hrvata — vjeri i kulturi evropskog kon- 
tinenta, a samim time i zbližavanju Istoka i Zapada. 

I na kraju, zahvaljujemo Kršćanskoj akademiji iz Rima za 
ljubazno dopuštenje da ovo Dvornikovo djelo možemo prevesti na 
hrvatski i tako učiniti dostupnim našoj vjerskoj javnosti. 


STJEPAN KRASIĆ 0. P. 


94 


BILJEŠKA O PISCU 


František Dvornik poznati je češki teolog i povjesničar. Rodio se dne 14. 
VIII. 1893. u mjestu Chomiži kod Holešova. Studirao je teologiju u Olomoucu 
(Moravska), a zaređen je za svećenika god. 1916. Tri godine kasnije doktorirao 
je iz bogoslovlja na sveučilištu u Olomoucu. God. 1920. odlazi u Pariz, gdje stu- 
dira na »Školi političkih znanosti« (Ecole libre des sciences politiques) posti- 
gavši god. 1922. diplomu političkih i socijalnih znanosti. Prešavši na Sorbonnu, 
posvećuje se studiju bizantologije i orijentalistike. God. 1924. promaknut je za 
doktora tih znanosti obranivši disertaciju Bizant i Slaveni u IX. stoljeću 
(Byzance et les Slaves au IX. sičcle), koju je objavio u Parizu dvije godine kas- 
nije. Nakon toga je više godina djelovao u Francuskoj i Belgiji pišući brojna 
djela i surađujući u raznim znanstvenim časopisima. 

Ratne je godine proveo u Londonu, a nakon rata mu je ponuđena katedra 
srednjovjekovne povijesti na glasovitom Harvardskom sveučilištu u SAD. Vra- 
tivši se iz Amerike malo prije smrti, umro je u svojoj domovini u Čehoslovač- 
koj, god. 1975. 

Dvornik je stekao velik ugled u svijetu svojim brojnim znanstvenim djeli- 
ma, od kojih navodimo neka: 

1. La vie de saint Gregoire le Decapolite et les Slaves macćdoniens au IX. 
siecle, Paris 1926; 

2. Les legendes de Constantin et de Mćthode, vues en Byzance, Prag 1926; 

3. The Photian schism: historv and legend, Cambridge 1948; 

4. The making of Central and Eastern Europe, London 1949; 

5. The Slavs in European history and civilisation, New Brunswick 1962; 

6. Early Christian and Bvzantin political philosophy; origins and background, 
Washington 1966; 

7. Bvzantine missions among the Slavs: SS. Constantine-Cyril and Methodius, 
New Brunswick 1970. 

S. Krasić 

